
UN ALT EROU NECUNOSCUT 


A murit Iacob Negruzzi; a fost şi poate fi sărbătorit O. 
Goga; a mai apărut un volum „omagial” închinat lui x. y. Şi 
sunt atât de multiple „evenimentele” cari sar preta pentru un 
articol editorial. 

Dar un foarte modest plic ne aduce dela Lugoj următoa- 
rele şire ale prietenului nostru V. P. C.: „Vă trimit jumătate din 
abonamentul p. 1932; restul nu știu când. Am ajuns șomer... Ru- 
şinea aceasta, de a fi pomanagiu public n'am s'o uit niciodată!” 

Iat-o vorba (dar şi fapta!) unui real ostaş al culturii! În 
atâta ifos de „culturalitate” care se înfundă cu sinecurele celor 
„fundaţii”, în farsoria care cu atâta sfidare disimulează iubirea 
de cultură, în nesaţul de popularitate speculată tot cu jertfele 
bietei turme ignorante, — strigătul şi fapta intelectuulului de 
rasă, ne desmetecește şi el, pentru a ne ridica conştiinţele la 
adevărata cunoaştere a realităţii şi pentru a ne face să luăm a- 
minte că un alt Erou Necunoscut (Intelectualitatea noastră) 


ss zbate astăzi sub cizma celui mai cras cinism. 

URNA FUNERARĂ 


Ca îmtr'o urnă funerară, 

Ti-ai pus tot sufletul într'o femee... 
Toţi nervii tăi se încordară, 

Să-i cânte ei o melopee, 

Cu core s'o adormi alene, 

Ca să-i priveşti un tremurat de gene, 
Să-i urmăreşti răsufletul uşor 

Şi să-i ghiceşti trandațiriul vis din, sbor... 
Apoi, când somnu-și picură isvorul, 
Ca pe un idol o divimizează dorul 

Care zvâeneşte ?n time, ca *ntr'o cușcă 
Un vultur ce preferă-un glonţ de pușcă. 


Ca într'o urnă funerară, 

Ţi-ai pus tot sufletul într'o femee 
Şi i-ai cântat prelung o melopee, 
Întrum omurg duios de vară... 


Trec ami... şi cați acum din nou 

În ochii cei frumoşi de altădată. 

În time simţi un dureros ecou. 

Aştepţi cu imima "ncleştată 

Să regăseșşti acelaș suflet. 

Dar ai rămas fără răsuflet 

Când, în amurgul vicțiă şi *n amurg de sară, 
Găseşti numai cenuşă *n urna asta funerară. 


AUREL V. SÂNGER 


LA PIPA DACULUI') 


Grădina ospătăriei „La pipa Dacului” este renumitul loc, 
unde se adună tainic şi cu sfială câţiva erudiţi conducători al 
naţiei noastre, spre a discuta după munca zilei, între pâhare, 


1) Publicăm în sfârşit această pagină uitată a lui Mihai Teliman, asupra 
căreia ne-a atras atenţia d-l Filimon 'Taniac (vezi „Făt-Frumos 1931, 55). 

cu obiectivitate rece și sânge cald, toate mișcările mai însemnate 
sau neînsemnate de pe terenul vieții noastre publice şi sociale. 
Nişte guri sparte şi atât de rupte, încât nici iscusitul Billroth 
nu le-ar mai putea cârpi, pretind ferm şi tare, că aceste discuţii 
n'ar fi decât pretextul sub care se 'ntrunesc aceşti oameni cu 
gâtlejurile lor vecinic însetate; dară cine mai crede azi acestor 
bârfitori, cărora nimic nu le este sfânt? Drept este că părintele 
Panaite Blagoslov, pe carele nici vânjoasa-i soacră, nici multele 
dezastre ale lungei sale vieţi nu l-au putut dobori, trece de cel 
mai cumplit și neîmpăcat dușman al filoxerei, pe care o ţine 
după soacră, de cea mai amară pedeapsă a neamului omenesc; 
tot gurile sparte — bată-le-ar naiba — nu pot încăpea de nasul 
lui Blagoslov, despre care se zice că-i roşu ca merele tomnatice 
când le sărută lumina soarelui ce apune; dară, pentru Dumne- 
zeu, care om cu minte sănătoasă și judecată rece ar avea cu- 
rajul, să condamne din causa unui nas de coloare mai vioaie și 
din ură contra filoxerei pe un bărbat atât de zelos şi activ pe 
terenul redeșteptărei noastre naționale, cum e duhovnicul 
Blagoslov ? 

Într'o seară lină şi frumoasă, oaspeţii dela „Pipa Dracului” 
așteptară cu nerăbdare sosirea părintelui, a cărui absență se 
simţia cu atât mai tare, cu cât Blagoslov era lexixcon viu şi 
stafetă nedezavuabilă. 

— Oare unde să fie părintele ?—întrebă Epaminonda Leuş- 
tean, om versat în litere și stacane, de o figură înaltă şi us- 
căcioasă ca toți suplinitorii 2), cari mau pe această vale a plân- 
gerilor altă soartă, decât a se nutri cu nectarul şi ambrosia tes- 
tamentului homeric. 

— Va fi undeva la vr'o pomană, care ştii bine că nu trece 
fără cinste — replică vecinul său, Virgil Despoescu, advocat şi 
pesimist — dară nu te teme, acuşi o să-l vezi aice ! — 

Şi iată în acel moment sosi Blagoslov cu aier smerit, 
cum îl au păstorii sufleteşti cam a treia zi după hram. 

— Iată ce-am primit dela poştă—zise el, după ce salutase, 
ocupând locul obicinuit la masa dreptăţii, scoțând dintr'un bu- 
zunar tainic şi adânc, ca şi dorul unei vădane, revista „Sunete 


2) = profesorii suplinitori. 

şi resumete”, şi punând-o la dispoziția confraţilor săi în pâhar 
şi convingere. 

Mesenii năbuşiră asupra revistei ca fetele bătrâne la cu- 
nunii şi de nu s'a iscat o scărmănătură între ei, causa era, că 
le lipsia numărul stacanelor recerute *), ce te dispun așa ușor 
la luptă. Pe când umbla revista +) din mână în mână, părintele: 
Blagoslov repara prin duști cumplite greșala întârzierii sale, 
căci era om conştiincios și iubia mult ordinea. 

— Ei, cum vă place treaba, domnilor ? — intrerupse el tă- 
cerea, văzând că cu toţii percurseră ziarul, răsfoindu-l deamă- 
runtul. 

— Frumos lucru şi laudabil! — s'auzi vocea lui Leuștean.. 
— 'Tineretul se deşteaptă; frumos, foarte frumos; mie-mi place 
revista şi cred că va avea viitor; ce zici, părinte ? 

—— Hm, eu drept să-ţi spun Leuştene, mă tem că „Sunetele 
şi resunetele” au sunat acuma pentru prima şi ultima dată, de. 
răsunat însă n'or mai răsuna. Păcat numai de timpul şi para- 
lele ce le-au cheltuit universitarii noştri cu edarea *) numărului 
acestuia; mai bine făceau un banchet bun şi basta! — 

După cuvintele acestea părintele făcu față smerită şi 
privi cu niște ochi cum îi are numai un om căruia i-a succes") 
o faptă mare, în jurul său. 

— Eşti prea pesimist, părinte, — replică Leuştean — din 
care cauză crezi a le proroci „Sunetelor şi resunetelor” o moarte 
aşa grabnică? 

— Bre, bre, bre, prietene, omule, păgâne! Nu cunoşti pu- 
plicul nostru? Nu ştii că Românul e mare patriot la păharul de 
vin, în faţa căruia reînvie la el în mii de toaste toată virtutea. 
străbună de la Ştefan Vodă până la Moldovan Gergely; cum 
vine însă vorba la pungă, fug patrioţii ca dracul de tămâie; 
asta mo ştii? Dac'o ştii, spune-mi de ce naiba au riscat. tinerii 


3) Ardelenism-bucovinism =— reclamate. 

4) Topică inică, frecventă la Teliman — cf. „Făt-Frumos” II 1928, 6% 
Nota 11 şi 104 şi 105. 

5) Ardelenism-bucovinism = editarea. 

6) Ardelenism-bucovinism şi decalc sintactic german. „es ist ihm. ge- 
lungen | 

din Viena poate ultimul obol pentru o astfel de întreprindere ? 
La ce naiba? 

— Ca să hibă mai bultă lumină!—s'auzi deodată glasul lui 
Agatocle Pihion, Român din Macedonia, pe carele dialogul a- 
cesta nu-l împiedicase să golească stacanul cu demnitate şi ră- 
ceală stoică. 


— Dar frate, cum să hibă lumină, dacă nu-s parale? — 
adause Blagoslov sarcastic. 


— „Sunetele şi resunetele” — s'amestecă advocatul Des- 
poescu stau atât prin conţinut cât şi prin ilustraţiunile lor pe un 
nivel destul de nalt și cred că nu vor lipsi nici în o casă adevărat 
românească; preţu-i moderat, exteriorul gustuos, chiar și arti- 
cole de modă aduce; ei ce se mai poate pretinde dela o revistă ? 

— Nu hodorogi de geaba — întrerupse Blagoslov — și 
ascultă ce-ţi spun eu: de vor avea d-lor mai mulţi abomnenţi 7) 
decât Bismarck păr pe cap, îmi rad barba asta ! — 

Auzind aceste cuvinte, oaspeţii de la „Pipa Dacului” își 
soptiră unul altuia *n urechi: „Abonăm revista, jos cu barba!” 
cât ai bate 'n palme, s'abonară toţi mesenii, între alţii şi Ilie 
Pupuză, Andrei Talpă, Mihai Ciubuc şi Amfilochie Lingură, 
toţi cetăţeni de onoare din Bucovina; numai diurnistul Gottfried 
Federkiel şi Irimie Pace îşi scuză abţinerea lor prin cheltuiala 
ce vor ave-o cu transferarea la alte posturi echivalente. 

— Domnilor — zise Blagoslov — mă declar învins şi rog 
să-mi permiteţi a-mi răscumpăra barba prin un butoi de vin, ce 
l-om deşerta în onoarea bravilor Români din Viena ! 

— Se primeşte î) — strigară toţi. 

— Dragii mei — reluă Blagoslov cuvântul — îmi pare bine 
că v'aţi abonat cu toţii; acesta mi-a fost scopul meu din capul 
locului; ce zici Pihioane ? 

— Ca să hibă mai multă lumină și la noi în Macedonia, a- 
bonez şi eu încă 5 numere — răspunse acesta, scoțând porto- 
foliul şi plătind abonamentul înainte, ştiind bine că tinerimea nu 
prea are fonduri disponibile şi nu poate aștepta timp prea în- 


7) Germanism: Abonnenten! 
3) CE. germanul: „wird angenommen'! 

delungat după?) achitarea abonamentului. — Wo alles liebt, 
kann Karl nicht hassen — adause Federkiel, introducându-și **) 
şi el numele în lista abonenţilor. 

Ce s'o mai fi întâmplat mai târziu între mesenii dela 
„Pipa Dacului”, nu se știe sigur. Unii zic că pe la miezul nopţii 
Sau încălcit limbile; poate să fie, căci pe la miezul nopții se 
întâmplă multe lucruri, care nici celui mai mare filosof nu-i 
plesnesc prin minte. 

MIHAI TELIMAN 


DRUMURI CEREBIRE 


Carnet istro-român *) 


27 August 1927: Peste Cârnelichi şi Grobnic Wu Gradim'e; şi 
înapoi, peste Grobnic şi Bârdo. 


Ne-am echipat de războiu, — fiindcă stâm să-l cucerim 
îndepăritatul şi pierdutul Gradime. De altfel, ştim, nu depărtarea 
e cea grozavă, ci drumul ni-i cu mult ocoliş. Urcuşul în- 
cepe pe cărări umblate. lată-ne pela cunoştinţele noastre din 24 
August: gospodăria lui „Bacota” şi cea a lui „Banasera” apoi. 
Nu pierdem nici acum prilejul de a ne completa catastihul pie- 
selor „etnografice”: „Toţelu, che se bruse, che se face cosiru 
ostru, alise nebruse” (= 'Tocila de ascuţit, de făcut cuțitul ostru, 
ori de ascuţit) — abundă comentarul lui Cârţulici; ca și cele de 
pela noi: o roată de piatră cât un mălaiu, învârtită pe osie cu un 
genunchiu de mâner. Gazda ni se caină de povara impozitelor: 
— De tot ăi bire, samo de plachile, che ne face ciude plati; e za 
zeguşi. Ni bogat, ni siromah, noi morein le da căta pinez ănuntru 
(= Despre toate îi bine, numai de biruri [nu] ; că ne pun la prea 
multă gloabă,; şi-i de pierit. Fie bogat, fie sărae, trebue să-i tot 
înfundăm cu atâta bănăret) ! — 

— Cea-i ahmoce pe tota luma șa (= Asta-i acuma în toată 
lumea așa) ! — răspunde Câreiu pentru noi. 

Decât astăzi, Cârciul nostru parcă-i mai puţin la îndemâna 


9) Sic! 
10) Ardelenism-bucovinism! Cf. german, eintragen! 
*) Continuarea paginilor din „Făt-Frumos” 1931, 309—314. 

momentului şi abia când suntem în deal, deasupra Banasereni- 
lor îşi aduce aminte că Dome Milichă, cutare muiere din casa lui 
Baiâsera „are caniţa starine” (= are un brâu din bătrâni). 

— Zalie betăr zensche aru şa betăr robe (= Puţine femei 
bătrâne au straie vechi de felul acesta — adaogă dânsul, gâdi- 
lindu-ne iarăşi unde ne doare. 

Pe urmă, prinzi a-i înţelege absenteismul de adineori, când 
— ecou, se vede, al evenimentelor de ieri — bietul Cârciu of- 
tează: — Cănd fure zeleznița mai ţena, cea vote reș pute veri 
vede pemintu de Romanie. Un mic fet de osăn let, obnucu a mev, 
l-reş da ăn şcole la voi, neca vire bur om, ca şi fost Andrea Gla- 
vina (= Dacă trenul ar fi mai ieftin, atunci aş putea ajunge să 
văd pământul României. Un mic făt de opt ani, nepotul meu, 
l-as da. în școală la voi, ca să ajungă om vrednic, cum a fost 
A. G.) — 

Ieşim din cărare — vorba vine: „cărare”... — şi-o luăm 
hăbăuca. Trecem peste adunătura de case a Cârnelţilor, unde par 
a fi acasă numai gobăile şi doi-trei purcei cu cozile 'n sfredeluşe. 
Muşluiesc între bolovani după râme și nici nu le pasă. Ecoul pa- 
şilor noștri, călcători pe lespezi, răsună a pustiu în zidăriile ma- 
sive şi aproape oarbe de ferestre. Ba de răsunat mai răsună 
acum şi-un grohăit ca de mascur mai vrâstnic;... care grohăit 
e însă de... om şi purcede dela bușteanul de coblizan lungit colo, 
pe nişte jupi de trestie. De unde-o fi răsărit aice, beat-turtă, 
pela ceasul şapte demineaţa? Cărţulici își dă cu părerea că 
trebuie să fi sosit chiar acu dela cine-ştie-ce veselie ori dela 
târg; şi, mai mult a monolog, chibzuieşte: — Chiaro se lase lu 
viru; pac ăl viru pridobănde, pac ăl viru prilaie; pac ăi fare 
din cale (= Se prea lasă vinului; deci vinul îl răpune, îl do- 
boară; şi-l scoate din cărare). — 

Şi juriîmprejur ţipenie de om! Te minunezi câtu-i de pă- 
răsit şi de singur. Noroc că-l mai păzese însfredelaţiți patrupezi 
dealături... Şi-l mai păzesc aceste zări atât de larg deschise şi 
cerul acesta, atât de senin, că poate omul făr de nici o grijă să-și 
zădoarmă mahmureala sub vastul albastru atotocrotitor... 

Dar încălecaţi pe-o spinare de deal, cum suntem, panorama 
priveliștii ni se îmbie și ochilor. Ai minunat prilej să tunoști 

topografia Letaiului (despre care doctorul Belulovici te asigura 
deunăzi că-i, mai mult de jumătate, cirebir): Un deal conic, cu 
biserica însuliţată drept în vârf, şi cu sătișorul revărsat costiş, 
dar mai ales în talpa văii, dealungul drumurilor cari apucă în- 
spre miază-noapte şi asfinţit, În fund albesc ruinile unui turn: 
— Castelu de Francapana; casa lu un prinț din Praga (— Cas- 
telul Frangipanilor [?]; casa unui prinţ din Praha) — lămu- 
rește, iar neîntrebat, Baedeker-ul Cârţulici; — deci acelaș castel 
„di Bellai” care astăzi n'are a face nimic cu Istroromânii, dar 
care totuși (în lipsa altor „ilustraţii”) împopoțează volumul 1 
(1926, tab. VIII) de Studii istroromâne ale lui S. Pușcariu. 
Colo'n stânga e Graciștea (?). În altă parte vine — după orien- 
tările lui Cârciu — Picenu, zis şi Pedena. 

Zăduful îţi moaie pasul. Popasul ne şi iese'n drum: între-o 
tragere cu sapa şi sucirea unei ţigări, mehenghiul Iure Zovichi 
(de 53 ani vârstă) din pustiul Cârnelichi de-adineaori, îţi ser- 
veşte o pornolegioară de anecdotă care te mai moaie şi de râs. 
Iar Sawrinchele :), blagoslovite, în acest atât de pipărat chip, de 
satira populară, „ăs mulerle de cea ate bande de Ucica” (= îs 
muierile din cealaltă coastă a lui Monte-Maggiore), ne lămu- 
reşte acelaș mucalit lure (= Gheorghe). 

Defilăm prin nesfârşite podgorii, în cari via se agaţă de 
jugaștri și unde blondele bobiţe se răsfaţă (nu fără pedeapsă...), 
sfidând setea drumeţului. Într'un platou cu, iarăşi întinse vii, 
la capătul unei cărări, — adevărată aleie de pare și care te iz- 
beşte cu totului-tot afară din golănia cirebiră—îţi sare deodată 
în ochi o zidărie-biserică; şi care totuşi nu-i decât cea dintăi 
casă din Grobnic. În adevăr: hornul casei, prelungit ca un tur- 
muleţ pe-un orb perete dela capăt, joasa absidă poligonală care 
se lipeşte ca un altarel de acelaș perete, zidurile cu numai două- 
trei ferestnui la etaj, încremenita liniște de jur-împrejur, şi în- 
tunerecul de copaci cari încadrează casa, şi punctul dominant al 
acestui loc cu întinse zări, totul te face să bănuieșşti, în această 
casă a lui Pepo Grofichi (ali: Grofu), un lăcaş al Domnului. 
Aspectul e prea ispititor decât să nu-l prinzi, cu Cârciu cu tot, 
în placa fotografică. Până să înceapă „gardul” de zid, drumule- 


1) Publ. în Lu frați noştri 1928, 92. 

țul pân'la casă e străjuit de curcuduși, cărora, cirebirește, Câr- 
țulici le zice glogu (croat. glog). Negrelor măslinuţe de fructe, 
curcuduşelor deci, cari îți fac gura pungă de străpezeală, Cârciu 
le zice brombul. Gospodarul casei trage hamic la sapă, în vie. 
Cârciu ţine să te prevină că acest Pepo e „zalic bedast” (= cam 
ţâenit). Dar țicneala i s'ar vedea doar din faptul că „vavic să 
ărde” (= mereu tot râde) şi că „ne daie grozdi zobl'i” (= ne dă 
de mâncat struguri), după ce noi, mai tot drumul, numai de 
șarampoii strugurilor ne-am ţinut... Orcum, în acest mic ostrov 
de paradis cirebir, sărac cu duhul fiind, de ce nu ţi-ar da mâna 
să tot râzi ca fericitul şi harnicul Josif Grofușorul?.. 

Şi deși chiar adineori te aflai în Gromnic, mai faci abia 
trei-patru pași, şi iată-ne în Letai, devremece casa lui Ive Lu- 
bicichi (Salichi) se ţine de comuna Letaiului; atâta de lupeşte- 
împrăștiate sunt sălașurile acestor meleaguri! O pisicuță cât un 
țâr, ne taie calea, zbughind-o în poala bătrânioarei din faţa casei. 

— Botraluţe, facut-aţ tirar vir? Che ren be zalic! (= Mă- 
tuşă, făcut-aţi vin nou? Cam bea olecuţă!) — îi dă însetoşatul 
Cârciu, căruia poama de vie netescuită și... netescovinită..., am 
văzut nu odată că nu-i prieşte... Dar botraluța (= „nănășica”), 
fudulă de ureche, sloboade răspuns de circumstanță: — Ce reț 
zalica. ciucini la noi? (= N'aţi şedea puţin la noi?) —; şi lepă- 
dându-și pisica, îți și „porte cantrida” (= ne aduce un scaun) 

Casă nouă, „americană”, dar tot cu strămoșeasca vatră 
deschisă și tot beznă de întunecoasă. Din fundul ei răsare însă 
parcă dintr'odată făşie de soare, când tânăra, sprintena gospo- 
dină a casei, prea-fericită mamă cu ploduţul în braţe, ne în- 
timpină cu cel mai jovial zâmbet, şi cu acea permanentă și unică 
bucurie în față a omului perfect sănătos, sufletește şi trupeşte 
sănătos. Dincolo, casa bătrânească, acuma şură de fân, acope- 
rită cu paie şi parte cu zlipți (= cărămidă ondulată). Bătrâna 
pivniţă își cască gura boltită a ocnă pustie. Ochii etnograficeşti 
tresar din nou: rezemată de zid, hodineşte zubatca (= grapa) 
cirebiră, croită triunghiular din două punți lăturalnice, înche- 
iate în unghiu, și trei curmezișe. Dinţii de fier împung și prin 
punțile lăturașe. E deci „zubatea za pemintu ramnei şi semința 
scunde; neca nu merincu repți e neca se scunde su pemint” 
(= grapa de nivelat arătura și de acoperit sămânţa ca să nu o 

mănânce vrăbiile; şi ca să se ascundă în pământ). Dincolo, pe 
zid, şade într'o rână coșul de cărat iarbă, aşa cum l-ai mai văzut 
şi aiurea, în partea locului: două roţi de nuiele împreunate 
(cu vergeluţe rare ca niște spiţe de scară) a, cutie una de alta. 

Gospodina lui Ive Salichi se bucură nespus că și lucru- 
şoarele acestea pot fi vrednice de vedere; o prindem deci numai 
bine şi pe D-nei în pelicula fotografică, alături de celelalte su- 
jete „documentare” din acest izolat sălaş Letaian. Şi iarăşi 
vrednică de luare aminte ni se mai arată aice gumna (= aria), 
pardosită cu lespezi, „iuve se mlate viptu” (= unde se îmblătese 
grânele), şi pe care acuma „zace slama de fajă” (= zac bâlele 
de fasole). 

Botraluța. (de 72 ani vârstă) se aţine şi dânsa pe lângă 
noi cu verzi şi uscate. Şi tot boscorodind de-ale ei, aflăm că 
„Gromniceani'” (=Grommnicenii ) „se nahitescu na hârvaţcu” (se 
aruncă în croaţie) şi-şi uită limba străbună. Cu. multă cuviință 
de om necăjii, — şi nici n'ai băgat de seamă când — a răsărit 
lângă noi și bădica Ive, omul casei. Zece ani a muncit în Ame- 
rica pentruca să-şi poată încropi un pic de gospodărie şi această 
semeaţă casă „americană”. Acuma Însă dările îl zugrumă; şi-i 
vine să apuce iar, cu mic cu mare, drumul Americei. Neţărmu- 
rita, încredere ce ţi-o dăruieşte când își distănuieşte ahtal asu- 
pra nouii srapâniri italiene (?...), e și dânsa o răsplată pentru 
dacoromânia noastră descălecată aici, cu mai multă trudă și 
jerttă decât crede cineva, dela masa filologiceştilor rumegări: 
de-a mură 'n gură. E şi aice locul ca să lăsăm amintire două-trei 
monede româneşti cu numele „România”.. „ Pormim îndulciți de 
smocvele (smochinele) pe cari ni le aforiă. din chiar smochinii 
lui, blajinul Ive Lubicichi,—și amărîţi de atâta negrijă italiană 
faţă de desmoşteniţii Cirebiri ai nimănui.. 

De-acu la vale, în groapa Grotittcai (croatul grobnik în- 
seamnă gropi; morminte), cu dealuri argiloase, cu surpături din 
cari rânjesc măruntaie geologice, cu ponoare şi rătăcăni în cari 
bolovănăretul umblă din loc în în loc, mutat când de șuvoaie 
când de dărâmături, şi cu nemernicii de case tupilate în umbră 
de stejăret. La cutare „jbordei” — bordei de piatră... — aceeaşi 
poveste ca, cea de adineori: Un jet (= ginere) al casei, de cinci 
ani e 'n America. Nevasta, 6 copilandră de 20 ani, cu ploduțul 

de patru anișori în creștetul mesei, aşteaptă. lar mama-soacră 
se mângăie: — Când verire cu pinezi, rem face case (= Când va 
veni cu bani, vom face casă). — 

Te miri apoi cât de ne-drum îi „drumul” ăsta atât de bo- 
lovănos. Gromniceanul care se întâmplă a fi cu noi, ne lămu- 
reşte: — Cu prazen viru pre grumbo ăn vale; când ăi pl'ir vozu 
mere pre potoc (= Cu deşertul [carăle] vin la vale pe drumul 
prost; când carul îi încărcat merge pe albia părăului) — adecă: 
albia părăului îi drum mai bun decât drumul cel de toate zilele, 
fapt asupra căruia noi ne-am mai dumerit cândva (la 24 Au- 
gust), lămurind și cutare pasagiu dintr'un text al lui S. Puş- 
carii. Orcum, această parte a Gromnicului are cel puţin șansa 
de a fi mai umedă, mai răcoroasă. Ba se întâmplă să întim- 
pini aice şi mlăştinoasa barbă a ursului sau coada-calului (equi- 
setum arvense), căreia Cârciu îi zice „iarbe barbine”; şi dără- 
mând în râpă o stâncă, dai și de puju (= un melc), pentru care 
apropontosul Cârţulici îţi debitează remarca evident-folelorică: 
— Cesta bou cu patru corne ăi mai tare nego niciur pre lume, 
che ie porte casa pre hărbăt (= Boul ista cu patru corane îi 
mai tare decât oricine pe lume, că duce o casă [întreagă] în 
spate). — Şi adaogă tot dânsul ceea ce noi ştim de când cu ale 
noastre Drumuri moldovene (1925, 53), că „ăi bur za munca” 
(=îi bun de mâncat). 

— Borebit ăi ca şi zabelu? (= Te pomenești c'o fi ca 
slănina ?) — faci o întrebare. 

— Hai ne! Che mie nu-m daie ștumigu za munca zabe 
(= Ba nu! Că mie nu-mi sufere stomahul să mănânc slănină) 
— vine răspunsul. 

Rândunele (lăstoviţe le zice Cârţulici, deci nu lastavițe, 
cum le apropie de croaţeşte Iosif Popovici vol. II 119) ne îm- 
prejmuesc mersul cu nebunatece săgeți de bucurie cirebiră. Pei- 
sagiul sporeşte în pitoresc şi cu apariţia plopului, zis cirebireşte 
topola. Şi nici prilejul de scaldă în „potocu de Grobnic” (= Grob- 
nicului) nu lipseşte. A 

Când apoi ne-am urcat din nou în cârea dealului, Cârciu 
te orientează: — Preste cela planic ăi Jeianele (= Peste plaiul 
cela îi Jeiănul). — 

O șopârluţă, surprinsă în plină helioterapie, îi deslănţuie 

acum lui Ive L'ubicichi — deci iarăşi un Ive L'ubicichi — din 
Grobnic superstiţia populară că: — Guşteriţa se o puri-n sir, 
ne te ver gudicica. Ma ia more trei vote trece ocoli de siru de om 
(= Sopârla dacă o pui în sân, nu te-i mai gâdili. Dar ia trebue 
să-ţi treacă de trei ori împrejurul sinului). — Apoi acest foarte 
isteţ Ive (de 36 ani vârstă) prinde dintr'odată, a ne povesti pe 
dacoromâneşte (!), c'a fost „ăn ceale mai mar orașure din Ro- 
mănie: ăn Brăila, București şi Focşani, cu voisea”, — cu răz- 
boiul deci, în armata austriacă. Şi — evident — pentru a-l uimi 
şi mai mult pe complet-dezarmatul Cârţulici, daco-românul Ive 
L'ubicichi din Grobnic, n'o mai slăbeşte acum cu „daco-româ- 
nia” sa. E muncă, nu glumă, ca să-l readuci la cirebirie, cel 
puţin pentru atâtica text cirebir (mereu plivit de buruiana daco- 
română!) cât încape în povestea sa !) „adevărată” despre O fete 
din Cărbuw. Rămânem însă iarăşi în cirebiria cea curată, 
fiindcă pe Ive îl cere alt drum. 

Un car cu patru boi se trage agale pe sub poalele dea- 
lului; „patru boi cu vozu pre su codru tragu vozu cu lemne” 
(= patru boi la car trag carul cu lemne pe sub munte) — în- 
registrează şi Cârciu în limbuţia carnetului său nescris. 

Apoi neant albastru, potop de soare şi liniște de moarte 
peste toate aceste leşietece creste, abia din când în când vâr- 
state cu sumbrul întunerec al stejărișului. Dar orcât de pustie 
şi orcât de dogorită ar fi această ţară a încremenirilor şi a 
zmăcinărilor de piatră şi a lutului galben-roşu, acum cărămidă 
de înfierbântat, — întortochiatele ei cărări (furișate printre 
corciuri şi înfundate prin coclaure, pe cari te miri că le mai poţi 
trece) tot îţi mai scot în cale un suflet de om: smeadul Toni Ţi- 
ţeran din Gromnic (căruia, ferit-a Sfântul nu i-ai da cei 60 de 
ani, câţi şică-i are), şi dintre toţi Cirebirii întălniți pân acum, 
cel mai uimit, cel mai înduioșat ins de Calindaru lui Andrei Gla- 
vina, (din care-i tâlcuim una-alta) şi de poveştile noastre de- 
spre România. Fireşte, nu mai scăpăm! Trebue sâ ne abatem și 
pela gospodăria lui. 

Pe prispa unui deal, surgunită de lume, casa, lui Toni ȚIi- 
ţeran, ca o vedetă, stă gata să iscodească depărtările fumurii. 


1) Publ. în Leca Morariu, De-ale Cirebirilor Il 1932, 8—9. 

Căsenii—tot un zimbet de sănătate şi de prietenie. Şi zimbet de 
bucurie flutură. şi cele două cutioare cu mușcate, cari, în atâta 
sărăcie, înfloresc pe policioara de lemn de sub cutare fereastră 
a „etajului”. Dar dintre hârjoanele copiilor, vorbe croate te îm- 
pung în urechi! Grobnicul acesta, încă totuşi cirebir (cel puţin 
în generaţiile lui mai vechi) ţine de parohia comunei croate 
Cărbum”! Atât de neiertată e incuria administraţiei italiene față 
de abandonaţii Istroromâni! 

Foarte neaoş-cirebiră în grai e însă macrobioata Maria 
Tiţeran, care, cu toţi cei 99 de ani ai ei, vede, aude şi povestește 
de-ai zice că-i nevasta, nu mama lui Toni! La umbră de stejar 
şi 'n tovărăşia a două-trei atât de blânde gobăi, de parcă po- 
vestea înşirată acum, pentru dânsele ar fi depănată, vioaia bu- 
nică Maria TŢiţeran ne spune cum a fost Cănd u fost mar galir 
şi mar ovale lucrat-a 1) (= Când erau găini mari şi făceau ouă 
mari). Strugurii pe cari ni-i cinsteşte apoi gospodarul Toni, ni-s 
miere şi apă de izvor. lar de atâta voie-bună, până şi austerul 
„barba-Toni” (=nenea Anton) se scapă cu o pipărată anecdotă 
pornologică 2) despre cutari Vodr'anche. 

Pornim întovărășiţi de flăcăuandrul (de 25 ani) Romano 
Tiţeran, fiul lui Toni. lar graba lui Romano de a ne însoți își 
are, cum înţelegem în urmă, mai multe rosturi. Mai întâi, omul 
ştiindu-ne veniţi de atât de departe (din România!) ne-ar cere 
un sfat: cum poţi pleca la America mai lesne și mai fără chel- 
tuială... Că şi-a pus şi el cehii pe-o fetişcană, și-ar vrea să-și du- 
reze casă. Ba mai mult, strâmtoratul Romano te iscodeşte tainic 
ori de în România se pot cununa și cei nevoiaşi... Pe urmă ci-că 
să nu ne supărăm c'ar vrea să ne spună şi dânsul o ştorie. Fiind 
vorba de-o ștorie, cu greu ce ne biruim „supărarea” și, culcaţi din 
nou în umbră, ne împărțim acum frățeşte mâncarea cu Romano 
Tiţeran, care într'o cirebiră mereu invadată de croaţie, ne înşiră 
povestea (nouă și unică 'n felul ei între toate celelalte povești 
istroromâne) a lui Ans-m-am—Cărci—Neca-taco *). 

1) Publ. în Lu frați noştri 93—94. 
2) Publ. în Lu fraţi noştri 95. 
3) Publ. în De-ale Cirebirilor II 1932, 9. 

Iar ochii cei atât de plini de dor de... „Americă” ai lui Ro- 
mano 'Ţiţeran te urmăresc apoi multă vreme în drumurile zilei 
de astăzi. 

LECA MORARIU 


DESPRE OPERETA LUI C. PORUMBESCU 


(Scrisori inedite ) 


Părintele Iraclie, tatăl lui Ciprian, a fost convins de mă- 
reaţa operă a fiului său „compozitor”; aşa că nu ne mirăm, dacă 
vedem, cum a stăruit la diverse personalități pentru „reprezen- 
tarea operetei Craiu Nou” și pentru tipărirea compoziţiunilor 
neuitatului Ciprian. 

Astfel, publicăm în întregime următoarea scrisoare!) a 
lui 'T. Maiorescu, către Iraclie Porumbescu: 


Bucureşti 11/23 Martie 1884 
Stimate Domnule Paroch, 


Vă răspund așa de tărziu la scrisoarea Sf. Voastre din 16 
Ianuarie, pentru a Vă putea comunica resultatul definitiv. 

Comitetul teatral de aici nu găseşte deocamdată oportun 
a represinta pe scena Teatrului Naţional opereta „Craiu Now”. 

Vă propune însă să mai lăsaţi partitura aici; căci poate 
că pentru iarna viitoare să găsească prilegiul de a 0 pune în 
studiu. 

Dacă însă voiţi să aveți un resultat mai, favorabil, sfatul 
meu ar fi să Vă adresaţi prin o scrisoare cătră D. Vasile Ale- 
vamdri, care în momentul de faţă (şi încă pentru ro 14 zile) 
se află la Bucureşti (Grand HOtel Brofft) şi să-l rugați să în- 
tervie pe lângă Directorul general al teatrelor peniru o mai, 
grabnică, representare. 

Primiţi, Vă rog, domnule Paroch, încredințarea deosebitei 


mele stime 1). T. MAIORESCU 


1) Scrisoarea în original am dat-o d-lui prof. univ. Leca Morariu pentru 


„Muzeul Porumbescu” din Suceava. 

Pe dosul unei scrisori a lui Eudocsiu Hurmuzaki ?) trimisă 
lui Iraclie P. din Cernăuţi, pe ziua de 12 Octomvrie 1889, scri- 
soare trimisă apoi de Iraclie P. d-lui Dr. Crăiniceanu la Bucu- 
reşti, acesta, din urmă întreabă : „Opereta la Biserica Albă 
sa dat?” 

Regret că nu ştiu la care ziar sau revistă a colaborat d-l 
Dr. Crăiniceanu, care-i retrimite la 5/11 1890 părintelui Iraclie 
P. scrisoarea lui Eud. Hurmuzaki şi scrie pe reversul scrisorii: 

Zilele trecute văzând pe Negoescu, îmi spuse că a citat 


loan Cârdeiu — C. Porumbescu 


chiar pasage în cameră dim biografia mult regretatului Ciprian. 
Monitorul Oficial abia publică azi şedinţa dela 10 Fevr. şi îm- 
terpelarea a fost la 19. Apărând acel număr cu interpelarea, 
vrea s'o scoată în broşure amplificând-o, şi dorește să se sfă- 
tuiască cu noi cum Sar putea respândi mai, practic la fraţii de 
dincolo, că ăi de aici — zice d-sa — sunt vai de ei. 

D. Sturza (care nu-i prinț !) ţi-a trimis broşura sa ? 

Opereta la Biserica albă s'a dat? 


2) Această scrisoare voiu publica-o împreună cu alte scrisori de-ale fra- 
ilor Hurmuzaki. 

Însurăciunea D-tale — foarte interesantă — am de gând. 
să o public. Cetind-o, mi-am pus întrebarea pur oculistică 
şi psihologică dece copiii şi femeile plângând, varsă mai 
multe lacrimi decât bărbaţii?— Studiind cestiunea şi din punct 
de vedere anatomic poate că fac un articulaş despre acest sujet. 


Urmează încă 5 şire ale lui Dr. Crăiniceanu, cari — fiind 
prea personale — nu le putem publica fără asentimentul au- 
torului. 

Ne-ar interesa să ştim: 

1. Trăieşte d-l Dr. Crăiniceanu şi unde? 

2. Posedă dânsul scrisori de-ale lui Iraclie P.? 

3. Scris'a dânsul articulașul menţionat despre „însurăciu- 
nea” lui Iraclie P. și unde l-a publicat? 


Stând aici departe de lume, fără bibliotecă, neprimind 


pensia la timp, nici că mă pot deplasa măcar la Cernăuţi, nici- 
decum la isvorul nesecat al Academiei Române, ca să iau con- 
tact cu acte, scrisori şi mai ales cu persoane mai ştiutoare decât 


mine. Mă mângâie gândul, că va resări cândva şi de undeva un 


scriitor tânăr, dornic de muncă şi harnic, care va studia şi pu- 
blica toate chestiunile cu privire la biografia Porumbeștilor. 

Foarte interesant este conţinutul unei cărţi 1) poştale în- 
chise din Oraviţa, cu data de 8/1 1889, iscălită: „Dr. Vuia” şi 
adresată părint. 1. Porumbescu la Frătăuţi: 


REVERENDISSIME! 


Am wroit să-ți depeşea bucuria noastră că opereta a reu- 
șit foarte bine, dar depeşe lu D-voas:ră nu se trimit de aici şi 
așa îţi scriu în grabă, că „Craiu nou” a avut un succes strălucit. 

Teatru(1) a fost indesuit în toate colțurile; a trebuit să se 
moi, pună scaune deosebite. Publicul a aplaudat mai toate nume- 
rile. Diletanţii au fost la înălțimea lor cu toată greutatea acom- 
paniamentului slab de pian. Durere că a doua oară nu mai putem 
juca piesa, cel puţin până e încă în proaspătă memorie, fiindcă 


1) Originalul l-am încredinţat d-lui profesor Leca Morariu pentru „Mu- 
zeul Porumbescu” din Suceava. 


—— 

aici avem unul şi acelaş public pentru teatru, care vrea tot 
noutăți. 

Veselia diletanților n'avu margine. Vă felicităm din imimă. 
Umbra lui Ciprian poate fi mângăiată. Muza lui nu va peri. 

Am primit tot ce mi-aţi trimis, ce vom putea face, — cu 
plăcere! Renturnarea notelor va urma în curând. 

Al D-voastră devotat 
DR. VUIA 

Oraviţa 8/I, 89. 


Înţelegem pe deplin că Oraviţenii, s'au bucurat, căci ne 
aducem cu plăcere aminte de I-a reprezentare a lui „Crai Nou” 
la Cernăuţi; entuziasmul nostru a fost delirant! 

În cele următoare vom cunoaște, ce spune despre Ciprian 
P. şi despre opera sa d-l advocat Ion M. Roşiu din Biserica Albă, 
care-i scrie 1) părintelui Iraclie P. cu data de 7/1 1890 urmă- 
toarele: 


REVERENDISSIME DOMNULE! 


Atât opereta, fotografiile cât şi bucăţile de note le-am 
primit. Ceste 2 din urmă le voiu distribui unde va fi posibil, 
ce-mi va remânea, la timpul său Vi voiu returna. Cu, Dummezei- 
rea nu ne putem împotrivi, însă păcat şi dauna nereparabilă 
remâmne : pentru 11 milioane de Români, că ne-au luat dimtre cei 
vii pe talentatul, de toți iubitul de pie memorie fiu al D-voastre. 

Pe terenul artei de muzică și cânt el a fost unicul și altul 
nu-l va înlocui; cei ce cerc a compune d. e. Dima, Popovici — 
sunt numai mâlitanți (?) şi . . . . 2). Cântul orig. românesc 
numai Ciprian l-a ştiut mănui. 

Opereta „Craiul Nou” e atât de melodioasă, încât la pri- 
mele acorde ne-am însufleţit. De când am primit-o încontinu 
studiem la ea, însă din motivul că târziu am primit-o, fiimd tim- 


1) Şi această scrisoare îi dată de mine în original d-lui Leca Morariu 
pentru „Muzeul Porumbescu” din Suceava. 

2) Urmează un cuvânt prea aspru, care de bună samă n'a fost menit pen- 
tru publicitate, din care cauză îl suprimăm, bona fide. — L. B. 

pul prea scurt, pe seara de Sâni Vasilie nu o pulem produce ci 0 
vom produce-o în carneval. Ei 
Orchestru(1) militar o studiază şi esercitează. Doichiţia, 
Corbu şi celelalte vole sunt puse şi împărțite unor persoan? | 
demne de a le reprezenta. Sperăm că în totul, având încă mai O 
lună de studiat, vom putea-o da după cum dorim. 
Mulţumindu-Vă pentru felicitări la serbători, din parle-mi  . 
asemene tot acele felicitări esprim cu acea esclamare ca D-zeu 
bunul să Vă ţină firul vieții la mulţi, mulţi fericiţi ami. 
Cu tot respectul 
al D-voastre 
ION M. ROȘIU 


advocal. 
Biserica Albă (Ung. Weibkrichen ?) ?/1, 890. 

Şi din scrisoarea lui lon M. Roșiu vedem cât de mult a- 
preciată a fost opera şi îndeosebi opereta „Craiu Nou” a Ai 
Ciprian P. în toate colţurile locuite de Români. I 

Dar şi străinii au arătat mult interes pentru opera compo- | 
zitorului Ciprian. Publicăm o scrisoare *) nedatat ă a me- N 
dicului Cernăuţean Dr. Kluczenko, consilier guvernial, care-i | 

A 


scrie părint. Iraclie P. următoarele: 


EFUER HOCHWURDEN | 


Ich erlaube mir die Anfrage, ob Sie nicht geneigt wăren 

die Partitur der von Ihrem leider dem Elternhan:se und der Kunst 
viel zu schnell entrissenen Sohme componierten Operette „Crai 
Nou” mir zu senden, domit ich nach Riicksprache mit den | 
competenten Kreisen nach Uversetzung des Libretto solche hier | 
/ 


3) Este interesant să relevăm cu acest prilej, că Biserica Albă era singurul 
oraş din Ungaria, în care limba oficială a fost cea germană. 

4) Bineînţeles am dus-o şi această scrisoare personal la Cernăuţi şi am 
dat-o cercetătorului lui Porumbescu, d-lui Leca Morariu, pentru Muzeul Po- 
rumbescu' din Suceava. 

2ur Auffiihrumg bringen lasse. Es ist doch wirklih Schade dass 
ein so schănes Werk nicht im Vaterland bekannt wird. Wollen 
mir auch etwaige materielle Anspriiche betreffend die Uber- 
lassung îm Falle der Annahme des Werkes bekamnt geben. 

Es ist hier von keinem Geschăfte, sondern von einem 
Acte der Pietăt die Rede. 

Dann hat mich der Musikalienhăndler Rosenzweig, 
Herrengasse, hier gebeten, ob Sie nicht geneigt wăren sămtl. 
andere Compositionen Ihres verewigten Ciprian îhm în Comis- 
sionswege zum Verkaufe zu iibergeben, da nach diesen. Werken 
în Czernowita oft gefragt wird. 

Mit Hochachtung 
Reg. Rath 
DR. KLUCZENKO 
Ceernowita 


TRADUCERE: 
Prea Cucernicia Voastră, 


Îmi permit a Vă pune întrebarea, ori de n'aţi fi dispus 
a-mi trimite partitura operetei „Craiu Nou” compusă de fiul 
Dv., răpit prea timpuriu casei părintești şi artei, pentru a dis- 
pune ca, traducând-i-se textul, opereta să fie reprezentată aici 
(= în Cernăuţi) după ce voiu fi luat înţelegere cu cercurile 
competente 5). 

Este într'adevăr regretabil, ca o operă atât de frumoasă 
să nu fie cunoscută în patrie. 

Binevoiţi a-mi comunica şi eventualele Dv. pretenţii ma- 
teriale pentru cedarea operetei în caz că va fi primită (de „cer- 
urile competente” — Nota traducătorului) pentru reprezentare. 
Aici nu-i vorba de o afacere, ci de un act de pietate. 

Vă mai comunic, că magazinul de muzicalii Rosenţvaig, de 
aici, strada domnească (astăzi str. Iancu Flondor) m'a rugat să 


5) Credem că cercurile competente vor fi fost: 1) Societ. filarmonică 
„„Musikverein” din Cernăuţi şi 2) prof. de muzică „Hiimaly“, directorul muzi- 
cal al numiiei societăţi filarmonice. Dacă nu greşim D-rul Kluczenko a fost 
chiar preşedintele societăţii filarmonice. 

Vă întreb ori de n'aţi fi dispus să-i predaţi în comision spre 
vânzare toate compoziţiile repăusatului-Vă Ciprian, deoarece în 
Cernăuţi aceste opere sunt adeseori căutate. 
Cu distinsă stimă 
Consilier guvernial 
DR. KLUCZENKO 
Cernăuţi. 


Sperând că i-am netezit calea viitorului biograf al lui Ci- 
prian P. şi prin publicarea acestor scrisori inedite, credem că 
ele se vor bucura şi de interesul publicului cetitor. 


(Ciudeiu 1931). 
LEONIDA BODNĂRESCU, 


DIN WILLIAM WORDSWORTH 


Îmi saltă inima văzând 

Un CUTCuDeu pe Cer, 

Aşa am fost de mic băiat, 

Aşa-s acum când sunt bărbat, 

Aşa de-oi fi bătrân, oricând, 
De nu, mai, bine pier! 


Bărbatului copilul i-a fost tată; 
Aşa ași vrea eu zilele-mi să fie 
Legate 'ntr'o firească armonie, 
Sfinţite de-o evlavie curată. 
Traduceri în forma originală. 
de P. GRIMM 


DIN GLUMELE LUI ION CREANGĂ 


Pe fostul Diacon Ion Creangă, eu l-am cunoscut, pot a zice, 
chiar din copilărie. 

Pe la 1866, se împărţiau premiile în sala Curţii cu Juraţi 
din Iaşi, când într'un colţ al acestei sale, aud două persoane vor- 


— N. 


———.——— 

bind între ele despre elevii Seminarului dela Socola, cum că, în 
acel an, nu li se vor da premii, fiindcă pe lângă buna învăţătură, 
se cere şi o frumoasă purtare, şi fiindcă elevii acelui Seminar au 
bătut și fript pe intendentul școlii, Ministerul a suprimat pre- 
miile Seminarului. Când mă întorc să văd cine erau acele două 
persoane care vorbiau, m'am uitat văzând figura tânărului Dia- 
con Creangă. Blond, cu părul alb ca oaia, ochii albaştri deschis, 
isteţi, vesel, vorbăreţ, și părea a nu avea astâmpăr. Am stat 
mult în nedumerirea mea copilărească de am fixat figura acelui 
om care sub o astfel de haină mi se părea foarte curioasă. A- 
tunci, zic, l-am văzut pentru întâia oară pe Ion Creangă. 

După patru ani, dela acea dată, mă găsiam ca elev prac- 
ticant în Tipografia bătrânului Teodor Codrescu dela Copou, 
când am avut ocazia de a vedea mai de aproape și de a cunoaște 
mai bine pe Diaconul Ion Creangă, căci el venia adese-ori acolo 
la colaboratorii ziarelor Informaţiunile al lui V. A. Ureche și 
Curierul Român al lui Sc. Bădescu. Atunci am putut să-i con- 
stat inteligenţa, spiritul său vesel, vorba lui populară, ideile lui 
naţionale şi puţin religioase. 

Nu mult după aceea, am auzit că Ion Creangă s'a răspopit, 
şi că şi-a trimis veșmintele la Mitropolie, zicând: „dela această 
biserică mi s'au dat, la această biserică le dau”. 

În toamma anului 1881, nouă Institutori din Iași, şi eu ca 
tipograf al 10-lea, am cumpărat dela Junimea, Tipografia Naţio- 
nală, care o conduc până astăzi. Între acei Institutori, ca tova- 
răşi era şi Ion Creangă. 

Creangă a fost asociat cu mine la Tipografie timp de opt 
ani, adică până la moarte. În acest interval am avut ocazia de 
a-l cunoaște și mai bine. 

Curios mai era caracterul lui Creangă; nu ţi-ar fi refuzar 
nici odată nimic, ori de ce l-ai fi rugat, dar nici nu-ţi da și nu-ţi 
făcea nimic; de felul său era cam zgârcit şi lacom la mâncare 
şi băutură, patimă care l-a şi vârît în groapă; de altfel trăia 
modest şi se îmbrăca simplu şi dacă s'ar fi putut, chiar ţără- 
nește; în schimb era foarte bun român patriot, mucalit și te 
pocnia cu nişte vorbe de te usturau o săptămână. 

Iubia de o potrivă și singurătatea ca şi petrecerile sgomo- 
toase, dar mai cu samă întrunirile publice de orice natură ar fi 

fost ele, la care mai totdeauna lua cuvântul pentru a le zeflemisi. 

Când s'a înfiinţat monopolul tutunurilor, Creangă a fost 
cel întâiu care a căpătat brevetul de a-şi deschide un debit pen- 
tru tutun. 

Pe atunci putea vinde orșicine în debit, chiar și jidanii ; era 
de ajuns numai ca debitul să fie al unui român, brevetat. Un jidan 
se tot ţinea de Creangă ca să-i dee lui debitul; Creangă îi răs- 
pundea necontenit că o să i-l dee, însă nu i-l dădea. Jidanul um- 
blă după Creangă o lună, două, trei, şi Creangă îl tot purta cu 
vorba. Întx'o zi, el ieşi. din casa lui din Ţicău şi porni spre Pă- 
curari, la şcoala de lângă Cișmea, unde era o întrunire; jidar 
ca din pământ, îi ieşi înainte și începu să-i bată capul cale de 
vre-o trei chilometri ca să-i dee debitul. Creangă îi răspunse: 
—Bre, ştii ce? Iaca chiar ţi-l dau de acum şi fără nici o plată în 
schimb, numai să te apuci tu singur ca să ari, să sameni şi să 
prăşeşti locul ista din faţa noastră şi atunci să ştii că eu îţi dau 
debitul cu mare bucurie—și îi arăta un deal gol de vre-o șapte 
fălci. Auzind jidanul de un asemenea răspuns, a fugit plouat şi 
ori de câte ori întâlnia pe Creangă îl încunjura de departe. 

Creangă, ca asociat cu mine la, tipografie venia, ori de câte 
ori ne făceam socotelile, și grozav se supăra pe mine când la 
finele anului îi dădeam dividendele numai pe hârtie; tot spunea 
celorlalţi asociaţi că eu fac cu dânsul ca ţiganul cu racii boeru- 
iui care i-a găsit în scrisoare. 

Pe când într'o seară ne adunasem în cancelarie ca să ne 
încheiem compturile, iacă aude el strigând păpuşele, se repede şi 
chiamă pe Ion Păpuşariu ca să vie cu lada în cancelarie și să 
ne cânte ca pe ulița mare. Noi am început să-l ocărîm că ne 
strică socotelile, iar el ne răspunse, că mai de folos e lada cu 
păpușele decât racii ţiganului, care sunt vâriţi în socotelile noa- 
stre, apoi începu să ne istorisească cum sa sfădit cu cei dela 
Primărie că nu vroiau să dee autorizaţie ca. să umble păpuşele, 

ce de 25 ani încetase şi el aştepta să mai vadă încă odată pe 
Vasilachi ţiganul și pe Voinicul voinicilor, breasla mămăligilor. 

În iarna anului 1888 ne-am dus împreună la Bucureşti. În 
vagonul nostru, nu ştiu. cum s'a întâmplat că nu era nime alţii 
decât numai noi amândoi. Am mâncat, am vorbit până la oara 
12 noaptea. În dreptul Bârladului mie-mi era somn şi i-am spus 


PI 

şi lui să se culce. Creangă îmi răspunse că nu are poftă de 
dormit, ci l-a apucat un dor de pe vremea când era diacon şi că 
i-a venit gust să cânte toate cântările bisericeşti ce trebuia să 
le ştie el la diferite slujbe, şi mă pofti și pe mine ca săi le 
ascult. 

Eu picam de somn, însă i-am făgăduit că o să ascult. El 
începu cu utrinele, toaca I-iu, slujba de dimineaţă, și cântă şi 
cântă, încât eu adormisem dus; când m'am trezit era 4 ceasuri şi 
trecusem de Buzeu, şi el cânta înainte; mi-a spus că a ajuns cu 
cântecul la prohodul cel mare, dar în timpul aista el mâncase 
puii şi băuse cele trei carafe de vin ce mai aveam. 

— Bine, d-le Creangă, când ai mâncat puii și ai băut tot vi- 
nul, că mi-ai spus că ai cântat într'una? 

— Apoi măi băe:e, eu am făcut trei treburi de odată: am 
mâncat, am băut și am și cântat; stai şi ascultă că de acum 
încep cântările dela toaca 2-a, slujbele, liturghia, deniile, bote- 
zurile, nunțile—și nu mai ştiu câte începuse el a înşira, căci avea 
o memorie fenomenală. 

Îmi spunea Creangă că în 1877, avea concediu dela şcoală 
fiind bolnav. El neputând sta în casă degeaba, s'a apucat să 
scrie povestea lui Arap-Alb. A început-o pe la jumătatea lui 
April şi a isprăvit-o cam pe la începutul lui Iunie, când mi-a şi 
cetit-o în cancelaria tipografiei de pe nişte tărfăloage de hârtie 
cu fel de fel de ștersături, adăugituri, mutări, strămutări, încât 
de abia le putea da de rost. 

În tot timpul de două luni cât el a scris pe Arap-Alb, nu s'a 
îmbrăcat măcar odată cu hainele şi nici a eşit din casă. 

Hatar nu avea că se declarase războiu de Români, şi că 
trecuse împăratul Rusiei și oșştirile lui, că erau răniți din răs- 
boiu, că se ucisese Cusminschi, prietenul favorit al lui Eminescu, 
şi mai câte de aceste. Şedea îmbrăcat în cămeşoiul lui cel lung 
şi cu ghigilicul pe cap şi scria necontenit povestea lu. Ara»- 
Alb, care pe urmă a publicat-o în „Convorbiri Literare”. 

Tot în acea vară el a scris povestea.... pe care mai târziu a 
cetit-o la banchetul Junimei dela Hotel Binder, despre a cărui 
efect s'a vorbit ani întregi. 

Într'o primăvară asociaţii dela „Metoda Nouă” şi eu ca 
tipograf, ne întrunisem la fostul institutor R. . . . ca să ne sfă- 

tuim cum sar putea mai bine introduce în Abecedar figuri cu 
subiectele cele mai de folos pentru copiii începători. A fost in- 
vitat şi pictorul S. . . acolo. Din diferitele explicări date, pic- 
torul, a schiţat la moment vr'o opt figuri cu subiecte atât de 
interesante şi frumoase, încât Creangă l-a sărutat. Pe urmă pu- 
nându-se la masă, Creangă a început cu glumele lui, că de râs 
nu puteam să mâncăm nimene. 

între alte glume el ne spunea că fiind mic, îl trimesese 
gazda lui să cumpere borş dela baba Maria  borșeriţa; când 
intră în casă, ea şedea pe cuptor și se văita: — Valeu, valeu Io- 
nică dragă, nu mă pot scobort că teribil mă doare corpul, şi nu te 
pot servi, dar ia-ţi și tu o oală de borş din putină, însă să iai 
seama ca să nu-mi deranjezi huştile. — 

Creangă până atunci încă nu auzise ce mâncare e aceea: 
teribil, corpul, servi şi deranjezi * ). 

IOAN S. IONESCU 


ALECSANDRI SI BUCOVINA 


Continuare 1) 


Dar nu numai frumuseţa, moldovenia și cărturăria Bucovinei 
ni l-a adus pe Alecsandri prin olaturile noastre bucovinene, ci 
şi condițiuni de ordin social-politic, cum fu cazul în vajnicul lui 
de-al doilea descălecat bucovinean, la 1848. [Condiţie de ordin 
social e în cazul dat și calea fierată, care, peste linia Lemberg- 
Viena, mereu îl va tot duce pe Alecsandri înspre Franța lui. 
Sin scurta sa descindere din 1866 la Cernăuţi, Al. nu era decât 
în drum spre Paris, şi —vorba lui Al. Hurmuzachi — „în adins” 
își îndreptase „călătoria sa spre Paris” „pe aici (= Bucovina)”. 
Până la Cernăuţi o fi venit atunci cu poștalionul, iar de aice 
sta să pornească cu trenul: „Mâni dimineaţă voi pleca la Lem- 
berg cu Arumul de fier şi d'acolo la Viena”... îi seria Al. soției 
sale Paulina în adineori-citata scrisoare]. 


*) Din volumul Poveşti, anecdote, impresii de călătorie, excursiuni, diverse, 
laşi 1905. 
1) Vezi „Făt-Frumos V 1930, 186—190. 


PS O 

Revenim însă la, cum ziceam, cea mai importantă oprire 
a lui Al. în Bucovina, la 1848. După jalnica tragodie a bietei re- 
voluţii moldoveneşti din 1848, atât de lamentabil încheiată, 
fiind atât de insuficient pregătită — o adevărată mascaradă de 
revoluţie — Al. e nevoit şi dânsul să ia drumul pribegiei. Prin 
17 sau 13 Aprilie e la Braşov, unde, până 'n pragul verii, Al. îm- 
preună cu alţi refugiaţi, cu alţi „revoluţionari”, avu destul timp 
să se facă atât de indezirabil, încât într'o bună zi se pomeniră 
cu toţii sfătuiţi de generalul comandant al Brașovului să pără- 
sească foarte repede Ardealul, fiind „expuși a fi masacrați de 
Unguri şi de Saşi” (Alecsandri, Un episod din 1818). Pela 15-16 
Iunie Al. era în drum spre Bucovina. Petrece apoi toată vara 
în Bucovina, adecă în Bucovina Hurmuzăchenilor, deci la Cer- 
năuţi și Cernauca. Părăsește Bucovina înainte de 17 Noemvre. 
Va să zieă, în 1848, Al. face un temeinic popas bucovinean, un 
popas de vre-o cinci luni de zile. Are aşadar destul prilej să cu- 
noască şi sufletul românesc al Bucovinei, întrupat atunci mai 
ales în Alecu Hurmuzachi, care (şi cronologiceşte) el (şi nu Ar- 
deleanul Aron Pumnul) fu adevăratul trezitor al Bucovinei ro- 
mâneşti. 

Din fericire dispunem de o substanțială mărturie asupra 
petrecerii lui Al. în 1848 la Cernăuţi şi Cernauca. E schița pro- 
zatorului bucovinean Iraclie Porumbescu Amintiri despre Va- 
sile Alecsandri 2), nu numai bogată în informaţie (istoriografia 
Alecsandri i-a şi dat cuvenita atenţie), dar şi antrenantă prin 
remarcabilul talent de povestitor al lui Ir. Porumbescu. Și ni-s 
cu atât mai preţioase aceste pagini ale lui I. P., cu cât ele ne vin 
pentru o vreme când Bucovina atinge o culminație, un fel de e- 
gemonie aproape, în mișcarea de emancipare politică şi cultu- 
rală a tuturor Românilor. E vremea ziarului Bucovina, apărut 
în 16 Oct. 1848 (apărut deci pe când Al. mai petrecea la Cer- 
năuţi). Si iată ce-a fost „ziarul” Bucovina în această vreme 
când la Cernăuţi şi Cernauca furnicau cu înfrigurare „aproape 
la cincizeci” (Ir. Porumbescu loc cit. 119) de tineri refugiaţi 


1) CE. şi „Făt-Frumos” 1930, 169 Notă, 
2) Ediţia Scrierile lui Iraclie Porumbescu, adunate şi însoțite de o schiţă 
biografică de Leonida Bodnărescu, Partea ! Cernăuţi 1898. 

moldoveni, între cari M. Kogălniceanu, C. Negri, Alex. Ioan 
Cuza (Domnul Principatelor Unite), V. Alecsandri, Gh. Sion 
poetul etc.... Ba nici reprezentantul Munteniei, Curtius („un tâ- 
năr din Muntenia anume Curţius” I. Porumbescu 120) și nici 
crainicii Ardealului, Gh. Barițiu, T. Cipariu şi Aron Pu:rnul, 
nu lipsiră din locul unde, şi din vremea aceasta când, ziarul 
Bucovina era să devină ziarul Românilor de pretutindeni. Căci 
—— să nu uităm — Bucovina (ap. 16 Oct. 1848—2 Oct. 1850), 
Hurmuzăchenilor, dar mai ales a „redactorului responsabil” 
Alecu H., fu nu numai organul tuturor Românilor din cuprinsul 
Austro-Ungariei, ci, atunci când cenzura rusofilă sau chiar ru- 
sească din Principate înăbușise orce afirmare publicistică ade- 
vărat românească şi când în Ardeal, de teama aceluiaș clocot al 
anului 1848, maghiarismul suprimase singurul ziar românese 
Gazeta Trans 'Iwanizi, — atunci deci, Bucovina hurmuzăchească 
lupta în semnul Românilor de pretutindeni. De altfel, Bucovina 
se şi cetia mai ales în Moldova. 

Iată deci în ce fel de vreme fu vânzolit Alecsandri la Bu- 
covina pentru a-şi reedita la Cernăuţi broşura Proiestaţie în nu- 
mele Moldovei, a omenirii şi a lui Dumnezeu și—dacă Ir. Porum- 
bescu (121) nu greşește când zice: „Deșteptarea României, care 
poem răposatul, marele nostru bard îl compuse (sic) la Cernăuţi 
şi-l tipărise într'o mie de exemplare, coala în cvart” — pentru 
a-şi reedita în foaie volantă acea Marseillesă cu care făcuse 

"vâlvă şi stârnise furtună şi 'n Ardeal: Deșteptarea României, cu 
începutul devenit aproape popular: 


Voi ce staţi în adormire, voi ce staţi în nemişcare, 
N 'auziţi prin somnul vostru acel glas triumfător... 


-— şi cu o strofă ca aceasta: 


Sculaţi fraţi de-acelaș nume, iată timpul de frăţie! 
Peste 'Molna, peste Milcov, peste Prut, peste Carpaţi 
Aruncaţi braţele voastre cu-o puternică mândrie 


Şi de-acum pe vecinicie 
* Cu toţi mânile vă daţi! 


Iar un Iraclie Porumbescu, cu ochiul lui ager de a înregis- 
tra neobişnuitul, cu cuvântul lui spornic de a evoca pitorescul, ne 


——. 

va lămuri aceste rari zile ale Bucovinei protagoniste, şi 'n latu- 
rea lor mai omenească, servindu-ne d. p. portrete şi episoade ca 
următoarele. Iată-l d. p. pe „marele Vornic Doxachi Hurmuza- 
ch.” (120), tatăl distinsului trifoliu Eudoxiu, Gheorghe şi A- 
lecu: ,...bătrânul boier Hurmuzachi, în hainele sale patriarhale, 
în antereu adică, de arşenic de mătasă, încins cu șal scump de 
Bagdad,... caţaveică cu blană de jder,... în cap cu fes roșu, de sub 
care se vedea rătezatul păr, alb ca laptele şi peste fes pălăriuţă 
sură; în mână cu o vărguţă de gutaperca cu bold de aur la mă- 
nunchiu, călare pe un sur sprinten și focos, ce mergea un um- 
blet mărunt și cilibiu, de-ţi era mai mare dragoste să te uiţi la 
el şi la septogenariul său călăreţ..., încă pe la 6 ore demineaţa 
şi 'n toată ziua cu vreme bună, aşa, călare, traversa orașul, co- 
borîndu-se de pe cal... pela hoteluri şi pela casele în care se aflau 
în evartir musafirii moldoveni, întra în odăi şi pe mulţi chiar 
sculându-i dn somn cu vorbe vesele și șăgalnice, îi invita la sine 
la masă...” (121). 

Între vorbele „vesele și şăgalnice” cu cari îşi invita lumea 
la masă erau — chiar mărturia Porumbescului — şi versurile: 


Voi ce staţi în adormire, voi ce staţi în nemiscare 
N'auziţi prin somnul vostru acel glas triumfător... 


Sau acest portret al lui însuşi Alecsandri: „era de statură 
mijlocie, dară sprintenă și mlădioasă. Faţa-i era rătunzie şi cu 
trăsături din cele mai simpatice. Fruntea-i bine desvoltată, pe 
care nu o împresura nici un păr până după vârful capului... 
Fiind vara... se îmbrăca schimbiş.. în bluză și pantaloni ba albi, 
ba naranzii, la gât fără nici o legătoare, ci numai cu gulerul că- 
meşii îndoit în jcs; în cap cu pălăriuţă panama fină. Mersul îi era 
pururea galant, dar nicicând afectat. Numai atunci, când câte 
odată seara, întorcându-se cu consoţii săi dela primblare, în 
Cernăuţi, dela grădina publică, iar la moșia bătrânului Hurmu- 
zachi, Cernauca, din parcul curţii, ori de pe fânaţe, ţinându-se 
câte 6—7 inși de-a braţete, Alecsandri şi C. Negri totdeauna în 
mijloc, cântând cu toţii AlWons enfents de la patrie, le jour de 
gloire est arrive ş. c. 1., pasul îi era altfel, adecă după tactul 
cântecului Marselesei” (122—123). Sau acest episod din clipa 
când răsturnările anului 1848 proclamă la Bucureşti republica: 


28 FĂT-FRUMOS 


„Vesel de tot,... entuziasmat în veselie, îl văzui pe V. Alecsan- 
dri odată, şi adecă, la banchetul ce-l dete el și fratele său, ră- 
pausatul locot.-colonel Iancu în hotelul de Moldavie la Cernăuţi 
în onoarea proclamării republicei în București. Bătrânul boier, 
tatăl Alecsandriștilor venise şi el cu câteva zile înainte la Cer- 
năuţi, lucru ce-i dete marelui poet şi român V. Alecsandri posi- 
bilitatea îndemânatecă a-și face pe dor şi a da acel banchet. Se 
zice că bătrânul boier era cam strâns la pungă. Însă insistările 
dulci și desmierdătoare ale fiilor săi şi mai ales ale iubitului 
său fiu Vasilică, i-o desbăierară, cu ce inimă, nu știu, dar aceea 
ştiu că cu propria sa mână, fiind şi eu de față, număra bietul 
bătrân a doua zi 125 de zâmţaţi pentru acel banchet” — ,,... p 
care tânărul Curţius din Bucureşti, ca unicul reprezentant al 
Munteniei îl prezidă, şezând sus pe un fotoliu” (123—124). 

Şi, amintirile lui Ir. Porumbescu se încheie cu evocarea 
unei neuitate nopţi petrecute împreună cu Alecsandri în Gră- 
dina publică din Cernăuţi, când Al., cu fetişista sa adoraţie pen- 
tru „muza” populară, îl îndeamnă!) pe studentul în teologie 
Iraclie Golembiovschi (Porumbescu) să-și îndrepte toată luarea 
aminte asupra comorii cântecului popular. Îndemn de care tâ- 
nărul Ir. P. s'a şi achitat întocmai, căci — iarăş fapt vrednic 
de a fi subliniat — P. mai mărturiseşte: „iară eu culesei, cât 
am mai fost studinte, în ferii, cântece poporale şi ferindu-mă 
cu toată sfințenia a schimba, a corege sau adăuga, la cele ce şi 
cum. le auzii, le trimesei lui V. Alecsandri” (128). 

Dar iată acum o pagină de ziar datorită chiar lui Alecsan- 
dri, din acest an bucovinean 1848 (citatul articol Românii şi 
poesia lor): „Îţi mai aduci aminte de o seară din luna lui Iulie 
a, anului trecut, când ne aflam mai mulţi prieteni la moșia noa- 
stră, la poetica Cernaucă? N. (Negri?) R. (Romalo? Rola? Un 
Rosetti dintre cei „doi fraţi Roseteşti”? cf. Ir. Porumbescu 120), 
C. (Cogălniceanu ? Cuza ? Curţius ? Casimir? D. Canta ? — cf. Ir. 
P. 120), tu şi eu ne porniserăm dela curte cu gând de a face 
vânat la rațe, şi sosind pe malul iazului de lângă casă, ne lun- 


1) Subliniem faptul că Ir. P., îi atribuie, cu acest prilej, lui Alecs. cuvinte 
luate aproape textual din articolul lui Al., Românii şi poezia lor, — articol apă- 
rut în „Bucovina” din 1849. 

giserăm pe iarbă, aşteptând ca rațele să vie la buza puștii... Soa- 
rele culcându-se din dosul pădurilor Cernăucăi... Aerul era lin, 
ceriul împodobit cu văpseli de minune, şi natura întreagă cu- 
fundată într'o tăcere adâncă în faţa măreţei apuneri a soarelui. 
Pământul părea... a se pregăti de serbat tainele nopţii... Nu se 
zăria altă mişcare împrejur, decât clătinarea papurei din iaz... 
Nu se auzia alt sunet decât glasul lung, tainic şi pătrunzător 
al unui bucium, care răsuna din partea Moldovei. Acel sunet 
trezi fiori fierbinţi în inimile noastre, căci părea a fi glasul ţării 
chemându-şi copiii rătăciţi în străinătate!” 


Din Bucovina pitorească : Cârjoaiele (serpentinele) Mestecănişului 


Încât, ne întrebăm noi acum: Să ne mai prindă oare mira- 
rea că Al. rămase pentru totdeauna atât de legat de Bucovina? 
Că chiar de pe atunci prinse a se dărui atât de mult Bucovinei? 
Yoiletonul ziarului ,„,„Bucovina” (1848—1850) era doar aproape 
permanent al lui Alecsandri! Iar acest cel dintâi ziar românesc 
din Bucovina a făcut atât de multă literatură, încât sub acest 
raport ziarul-revistă „Bucovina” n'a fost întrecut nici de prima 
revistă literară a Bucovinei: „Foaia Societăţii pentru literatură 

şi cultură” (1865—1869)... Alecsandri întreţine apoi o multila- 
terală corespondență cu fruntaşii bucovineni, ca Al. Hurmuza- 
chi, lraclie Porumbescu, Constantin Morariu, Simion Florea Ma- 
rian, Orest Dlujanschi. Alecsandri are o solicitudine de adevărat 
părinte pentru bucovineanul D. Petrino. Alecsanări, chiar la 
1885 — deci foarte tărziu — are elogii în („România literară” 
—— vezi „Junimea literară” 1905, 158) pentru colecția compozi- 
torului bucovinean Carol Miculi 48 Airs nationaux rouwmaines 
(4 fascicule) de „doine, hore, balade, cântece ciobănești” —,; ba 
dintr'o scrisoare a lui Alecsandri cătră Al. Hunmuzachi înțelegem 
că Al. doria chiar să colaboreze cu Miculi. Să ne prindă apoi mi- 
rarea că 'n imnul Bucovina (din 1865) — imn căruia din pricina 
eufemismului anacronic și paradoxal „,Veselă grădină” noi nu-i 
mai dăm atenţie (ne-a spus doar Eminescu ce fel de „grădină” 
e această Bucovină, şi cum e înfățișarea ei „Din Boian la Vatra 
Dornei”'...) — Al. totuşi a sesizat atât de propriu răstriști şi bu- 
curii ale Bucovinei: d. p. faptul că 'n acest profund-istorie pă- 
mânt românesc al Bucovinei până şi susurul ierbii clătinate 'n 
vânt, slava trecutului o aromeşte: 


Dulce Bucovină, Naşte prin şoptire 
Vântul ce înclină Scumpa amintire 
Cu aripa lui De-un trecut frumos 
larba câmpului, Mare glorios. 


— sau faptul, atât de... actual (și, din nefericire, pe cât ae ac- 
tual, pe atâta de puţin real), că celelalte trei surori ale Buco- 
vinei: Țara Mamă (Moldova şi Muntenia), Ardealul şi Basara- 
bia, ar fi privind „cu suspine” înspre Bucovina: 


'Tu ce ești o floare, 
Căzută din soare, 
Cu trei alte flori 

A tale surori! 

Ele cătră tine 
Privesc cu suspine.... 


De altfel — ca să intrăm într'o paranteză — întrucât 
„Alecsandri în Bucovina şi cu Bucovina n'a încercat decât numai 
bucurii i se poate de sigur ierta iperbola „veselă grădină”. Sin- 
“zura măhnire bucovineană a lui Alecsandri, ar putea fi doar 

micul incident cu redactorul dela Foaia Societăţii..., care adept 
orb al purismului pumnulist-ardelenist, cutezase a-i pumnuliza 
chiar şi lui Alecsandri scrisul. Alecsandri, cu bunul lui simţ mol- 
dovenesc [iar „bunul simţ moldovenesc” în chestiune de litera- 
tură, nu-i o etichetă de zile mari, o presumpțţie regionalistă, ci-i 
un fapt real: teoretic, faptul acesta se afirmase prin Alccu Rusu, 
„acest om complet, acest spirit liber, spiritul cel mai liber pe 
care l-au avut Românii” 1), acest critic mult mai substanţial de- 
cât Maiorescu 2); efectiv sănătoasa moldovenie era propagată 
prin militantul Alecsandri ş. a.; iar spontan şi genial moldove- 
nismul izbucni prin Ion Creangă sau M. Sadoveanu, urmași ai 
bătrânului Ion Neculce. Moldova n'a căzut deci în ereziile arde- 
lenismului sau în cele ale munteanului Eliade], trebuia să fie 
un înverșşunat antagonist al limbii de laborator. Pentru Eliade, 
are o ripostă ca aceasta: 


Ah, Doamnă, eşti belă ca roza care creşte 
Şi fruntea-ţi divină treptat se beleşte, 

Ah lasă-mă a-ţi spune, cât sânt de fericit 
Văzând dulcea-ţi față, castfel sa belit. 


Pentru ceilalți, un antidot ca acesta: 


Ciune, ciune, ciune, 
Dute 'n năibăciune; 
Eşti o scăpăciune 
Din Balamuciune. 


Iar pentru Foaia Societăţii care se încumeta să-l ardeleni- 
zeze, Alecsandri are următorul răspuns: „,...dacă această foaie 
are de gânl a cădea în păcatul foilor ardelene, adecă a propa- 
ga Pumnulismul cu lepturărismul și cu fundăciunălismul gra- 
matical (al) acestui onorabil profesor..., eu unul mă despart de 
ea, ca de-o nevastă care-și pierde cărăruşa. Ar fi trist de a ve- 
dea o foaie tânără să ajungă, de abia după trei ani, o cotoranţă 
neînțeleasă ca elucubrăciunile transilvănene pe care nime nu vrea 
să le citească”. Şi drastice — întocmai ca emulul său bucovinean- 
basarabean D. Petrino (Puţine cuvinte despre coruperea limbii 


1) Ibrăileanu, Spiritul crific în cultura românească 1922. 113. 


2) idem, ibidem 89. 

româme în Bucovina), Al. încheie: „Când dracu om înţelege cu 
toţii, că o literatură ca să fie literatură, adevărat naţională, 
trebue să-şi ieie izvorirea din geniul poporului, iar nu din fa- 
bricele de cuvinte pocite a(le) lui Cipariu et companie!” — 
Iat-o singură nebucurie a lui Alecsandri, în toate legăturile lui 
cu Bucovina, nebucurie de proveniență ardeleană, deci nu bu- 
covineană, şi aceasta! Şi închidem paranteza. 
(urmează) 
LECA MORARIU 


DRĂGUS LA CĂUŞ 
(Folclor) 


O fost odată doi fraţi: unul bogat și sgârcit, celălalt sărac, 
lipit pământului de sărac. Nevoieşul muncia din zori în noapte. 
Da tăte-i mergeau ca din topor. Şi nu putea să-și agonisească 
fărmătură de pâne... Şi nu umbla doar cu capu n traistă, da 
maveu şi el noroc. 

Ce-avea, avea însă din belșug: o casă de copii plină, 
plinuţă. 

Cât de chiabur, fratele nevoieșului,... tăte-i mergeau în 
plin — povestea cântecului: 


La omu cu noroc 
Fierbe oala fără foc. 


Şi mavea copii. Da o ţinea pe mamă-sa la el. Şi femeii 
iştia îi îmbla gura fofelniță câtu-i ziulica. Mezinu-i așa şi-aşa.... 
Că ar fi fost şi el bogat de n'ar fi irosit averea cu dărnicia lui; 
şi pe dincolo... 

Şi-odată, cum se *'ntorcea, dela râşniţă, dă nevoiașu cu 
ochii de-o roată de oameni ce duceau cu deasila un flăcău ară- 
tos. Pe 'ndrept, oamenii-i dau „cale bună”. 

— Mulţumim Domnilor-voastre. Da 'ncotro? 

— Bade, multe-s de spus şi puţine de aflat... Băietanu ista 
o făcut o pricină și-l ducem pe viaţă la gros, că mare un ban 
să se plătească. Să aibă un ban, ar scăpa de gros. — 

Românu-şi zice: — Măi, din tătă sărăcia mea, mai am un 
ban la viaţă. — Îşi zbate cureaua, scoate banu și-l întinde celora 
să lese 'n pace flăcău. Oamenii-i dau drumu şi se cam mai duc. 
Flăcăul însă stă pe lângă român. Aista-i zice: — Du-te măi şi 
te hrăneşte unde te-a 'ndrepta Dumnezeu! — Da băietanu-i dă: 
— Dumneata m'ai scăpat de gros. De-amu ţine-mă la dumneata 
că bine ţi-oiu prinde. Şi trăind şi nemurind a veni el Drăguş la 
Căuş.—Și cum străinul era chitaci la vorbă şi-l prindea bine sfia- 
tul, nu ştiu ce i s'o părut românului şi s'o pus de l-o ascultat. 

Și baba, dacă vede într'o zi, în două, în nouă, băietu la 
fecioru-su cel mai mic, zice cătră chiabur: — Doamne, măi, nu-i 
destul de nevoieș el, văd că mai ţine-un om pe lângă dânsul! Şi 
— gura zice, vântu duce — vorbele ajung la urechile mezinului. 
Da numa el îşi știa inima și-și zicea: — Doamne, ce moarte-o 
mai avea și mama asta! — Şi-o căina tot pe dânsa. Da hârca 
nu contenia, de bodogănit cât ţi-i ziulica. Şi urit îl mai închis- 
tria: — Măi, să ştii că ei mi-te ponosesc opiştit 1), că ce lucră 
alta. Facă femeia, ta un cuptior de mălaiu şi-o oală de găluşte. 
Mă-ţi pune 'n sipet, la cap c'o strachină de găluşte şi două mă- 
laie. Iar tu du-te de mai 'nainte la frate-tău și spune-i că m'am 
sfădit cu nevastă-ta și vrei să mă mut la el. Şi-mi trimiţi lada 
cu buclucuri c'o zi mai "nainte. Mă-ţi duce cu ladă cu tot şi-așa 
am s'aud ce vorbesc de tine. — 

Onu se duce la frate-său: — Doamne, măi frate, măi, nu 
ştiu ce si mai fac cu mama. Azi iar s'o sfădit cu muierea şi vrea 
să se mute la tine. Haide, măi, și mi-i ajuta să-ţi aduc lada şi 
mâne a veni şi dânsa.—Aduc ei lada și-o așază pe laiță lângă pat. 

Da 'n seara ceea, băietanului nu-ş'ce nu-i venia îndămână. 
Şi n'o vrut să se culce ci-o rămas să se pârpâlească la vatră. 
În puterea nopţii aude miorcăind în ladă. — Ha, ha! — Se duce 
el, descuie lada și achipuie să vadă ce-i. Când colo, dă de babă. 
—Ha, ha! Tu eşti ?-—Și când o dat şi de oala de găluşte o price- 
put tăt şiretlicul. Ia găluşte, îndoapă bine baba, o 'năduşe de 
prici ?) şi-i lăsă jumătate de gălușcă afară din gură ca şi cum 


1) Opiştit = mereu, necontenit necurmat. 
2) = de tot, de istov. 

sar fi înăduşit singură. Pe urmă — cumu-i chiorăiau mațele de 
foame — îşi pune inima la cale, încuie lada și se culcă. 

Dimineaţa vine chiaburul şi zice: — Măi frate, mama zice 
să-i duc lada 'napoi că s'o 'mpăcat amu cu muiere-mea. — Ces- 
tălalt, şi el: — Nici m'am râs când ai adus-o, nici n'oiu plânge 
când îi lu:-o! — Şi-i aburcă lada ?'n spate că el nu prea avea 
când să-i ajute la dus. 

Chiaburul, cum descuie lada şi-şi găsește mama moartă, O 
ia 'napoi la nevoieș: — Vină, măi, degrabă c'o murit baba! — 

O scaldă ei colo 'n regulă, o pun pe laiţă, o ţin trei zile 
după lege, şi-a treia zi o 'ngroapă. 

Da peste noapte băietanu desgroapă baba şi-o suie 'n pod 
la cel chiabur. O ticseşte c'o mână 'n putina cu făină și cu alta 
o prinde de slănina aninată de bante. 

Dimineaţă chiaburu îi dă cătră femeie: — Măi femeie, 
te-apucă şi fă o bucăţică de măligă şi frige niște carne că trei 
zile mam prea mâncat noi așa, cu scârba, cu treaba... Eu mă duc 
să cat de vite. — 

Când în gura podului, femeia dă cu ochii de soacră ţinân- 
du-se cu mâna de slănină. Se pune de strigă: — Omule, mama, 
mama o venit înapoi! — Bărbatu: — Taci, muiere! Unde-ai po- 
menit tu mort să vie 'napoi? — Da când vede tătă pătărania 
numa zice: — Doamne, lăcomoasă o mai fost și mama asta! 
Iga, nu i-am dat făină și slănină de pomană și ea o venit după 
ele! — Şi 'ndata mare-l cheamă pe frate-său şi-i dă de pomană 
tătă făina şi tătă slănina. Şi-apoi cheamă popa și iar o 'ngroapă. 
Da peste noapte flăcăul o desgroapă disnou, o duce la chiabur 
şi-o prinde cu mâna de culme *). 

Când dă omu de ea, îi zice femeii-sa: — Doamne, măi fe- 
meie, dacă nu i-ai dat fusta ceea de pomană, amu prinde şi-i 
dă tăt! — Şi 'ncepe femeia a-i da de pomană celui sărac tăt la 
hurtă: cojoc, caţaveică, suman. Aşa o fost scăpat săracu la 
largul lui. Şi-avea tot ce-i poftea inima. Vezi că i-o ieşit banu 
dat flăcăului. 

Şi-acu flăcăul, s'o gătit de ducă. Da-i era oarecum să 
meargă pe jos de unde l-o târâit o gloată de oameni. Şi-aşa şi-o 


3) = Prăjină, grindă pentru ţinut hainele. 

fost pus ochii pe iapa popii, c'avea popa o iapă c'un mânz ţintat 
cum nici împăratu n'avea așa cal. Şi flăcău o desgropat iar baba 
şi-o pus-o pe mânzu popii. Când dimineață iese popa 'n prag, 
mânzu vine domol la el nechezând: — Hi, —i! 

— Zici tu hi, hă, hă, da pe tine cine pei se cruceşte când 
vede bădădia călare pe mânz. Tocmai atunci trece pela poartă 
flăcău: — Părinte, dă-mi mie mânzu ista şi-i scăpa de babă. 

— Îţi dau şi mama mânzului, numa să se ducă faptu de pe 
capu meu! — 

Şi-o 'ncălicat flăcău pe iapă şi-o plecat de unde-o venit. 

Da nevoieşu o 'nchiaburit şi chiaburu o sărăcit. Şi-o venit 
Drăguș la Cduş și Căuş i-o adus aminte de tăte. Da l-o iertat, 
că era bun la inimă. Şi-o 'mpărţit cu el averea. 

Si-am încălicat pe-o prăjină şi vam spus o adevărată 
minciună. 


Culeasă în Ianuarie 1928 din Mitocul Adâncatei jud. Do- 
rohoiu, dela moşul Gheorghe Bobu, în vârstă, de 70 de ani, mort 
în vara aceluiaș an. 

de PETRU IROAIE 


|. E. TOROUȚIU şi GH. CARDAȘ: „STUDII ŞI DOCUMENTE 
LITERARE“ v.]. 


Dare de seamă la „Asociaţia Publiciştilor Români” 


„în April 1932. 
de SCARLAT PREAJBĂ 


Nici n aş fi bănuit că din motive de ordin intuitiv şi al bunului 
simț, căutând să adâncesc ultima operă a colegului nostru To- 
rouțiu — dar numai opera — descopeream, — în tainele adormite 
ale ungherelor unui suflet doritor de o operă documentară, — o 
sete de cunoaştere mai de aproape a autorului şi a omului. 

Mărturisesc, mă găseam la primele pagini ale documentelor 
care mă atrăgeau cât mai mult prin notele suplimentare fermecătoa- 
re, în cât, afundându-mă în documente și în notele adiţionale, mai 
mult începeam să simt contactul apropiat cu autorul — cu mintea lui, 
<u sufletul lui, cu spiritul lui. Mi-eră teamă de un impas: plecasem la 

drum să cunosc opera şi când colo mai mult mă atrăgea colegul To- 
rauţiu, prin ceeace exală opera, prin notele care împlinesc opera. 


publicată. 
Să rostim câteva cuvinte despre modestul nostru coleg Torouţiu. 


Sub aparenţa modestă, se ascunde o energie deosebită. 

Sub privirea lui blajină sunt scăpărări de iluminări care, când ies, 
dovedesc că dincolo, sunt frământări, sunt iscodiri, de care numai 
spiritele superioare sunt animate. 

Infăţişarea-i liniştită îmbracă pe omul de acţiune, de meditare,, 
de creiare, de studieri îndelungi şi migăloase, de exteriorizare, de 


realizări, ce ne îndeamnă să întrevedem, cândva, într un timp nu 
atât de depărtat cum sar crede, că vom aveă, în colegul nostru, un 


exemplar de gândire şi de lucrări, al vremii, de care noi înşine ne 
vom mândri şi ne vom bucura odată cu dânsul. 

II ştim pe 'Torouţiu modest, și de aceea îmi luai cutezanţa. 
în a'l prezentă în acest chip — şi, sigur sunt, că va rămâne, mai 
departe, tot modest în lumea plină de atâţia presumţioşi. 

Caracteristica oamenilor superiori e modestia. Şi Torouţiu. 


este şi va rămâne acelaş. 


%* * 


Ne găsim la al 38-lea op din scrierile profesorului “Torouţiu 
— iar, ţinând seamă de al II-lea volum de Studii şi documente li- 
terare, care e gata sub tipar, şi de marea operă asupra lui Goethe, 
carte atinge 1000 de pagini, în acest moment, — ne aflăm, aşa dar, 
la a 40-a scriere, — pentru care-i exprimăm admiraţiunea noastră. 

Caracterul scrierilor sale e variat. 

Prima scriere o tipărește în anul 1909, deci îl întâlnim, pe 
colegul nostru, acum 23 ani, în câmpul literilor noastre, pe care 
îl lucrează cu râvnă încordată încât putem spune că de atunci, — 
cu excepţia anilor războiului nostru — nu e an fără ca d-sa să nu 
dea la iveală câte o carte, fie în traducere, fie originală. 

Scrierile lui Torouţiu pot fi împărţite în următoarele gru- 
pări : 

1. Piese de teatru, în foarte reuşite traduceri, ca unul ce e 
un „perfect cunoscător al limbei şi literaturei germane , după cum 
spun toţi criticii literari. 


—_ 


2. Filozofie, în deosebi asupra filozofilor vechi: Platon şi 
Socrates. 


3. Scrieri cu conţinut religios (în număr de 16). 

4. Încercări, cercetări şi critici literare. In această grupare 
putem trece cartea „Modernismul: simbolism, impresionism, ex- 
presionism”. 

5. Cântece și povești populare din Bucovina. 

6. Scrieri cu caracter sociologic : „Românii şi clasa de mijloc 
în Bucovina” (2 volume) și „Românii şi clasa dirigentă în Buco- 


vina” (| volum). 


7. Dicţionare : germano-român şi româno-german, tipărite la 
Leipzig. 

8. „Meritosul popularizator de literatură germană” — cum 
se exprimă un critic literar — mai are o importantă grupare de 
scrieri de preţioase monografii despre Carmen Sylva, Immanuel 
Kant, Hermann Sudermann, Heinrich Heine şi Johann- Wolfgang- 
Goethe. 

Această din urmă grupare de scrieri e afirmarea personali- 
tății lui Torouţiu şi constitue un punct bine câștigat în mișcarea 
literară de astăzi. 

Avem credinţa că colegul! nostru, prin scrierile documentare, 
din această grupare, va rămâne, în publicistica românească, un 
fruntaş de mâna întâia. Dovada credinței noastre o întăreşte stră- 
dalnica operă, recentă, de colecţii „Studii şi documente literare”, 
în colaborare cu Gh. Cardaș. 

Documentele ce sunt strânse între copertele ce închid cele a- 
proape 500 de pagini, aş puteă spune, că constituesc osatura unui 
corp uman, iar comentariile, cu notele adăugite, ar fi nervii, muşchii, 
organele de întreţinere a vieţii. E o comparaţiune, cam riscată, — 
totuţi, cum aș putea face o demarcaţiune între anumite părţi prin- 
cipale și alte secundare, în corpul omenesc care constituesc un tot 
organic ? 

Valorosul nostru coleg, "Torouţiu, făgădueşte să dea la i- 
veală 12 volume din colecția Studii și documente literare. 

Volumul de față, I-ul, cuprinde numai o parte din scriso- 
rile membrilor societăţii „Junimea” şi a colaboratorilor revistei „Con- 
vorbiri Literare”, adresate lui lacob C. Negruzzi. 

La pag. XXVI, la Introducere, găsim, de partea autorului, 
următoarele: „Şi acum, când stăm să deschidem scrinul înaintaşilor 
noştri, dând cetitorilor prilejul de a scotoci, prin el, cu toată indis- 
creţia, îi rugăm să se lase călăuziți de acelaș gând ca și noi: să des- 
facă fructul din coaja sa uneori tare, alteori neplăcută la vedere, și 
să oprească numai miezul, folositor pentru oricine şi gustos pentru 
cei deprinşi cu astfel de roade”. 

In „Studii şi documente literare” găsim un material adunat 
cu migală, catalogat, sistematizat, adnotat, material colosal, hă- 
răzit pierzării, uitării sau nesocotirei, de corespondenţă, literatură 
cultă şi populară, în traduceri atingătoare literaturii române, cu 
contribuții şi monografii bibliogratice, în cercetări literare, în studii 
de literatură comparată, etc. 

Frumoase cuvinte, aşezate în fruntea lucrării, sunt de reţinut 
pentru fiecare din noi, desprinse din cronicarul Miron Costin: „Să 
aibi vreame şi cu cetitul cărților a face iscusită zăbavă . Intr adevăr, 
se cere zăbavă — şi încă ce zăbavă — în cetitul cărţilor de studii. 

Dar câtă zăbavă s'a cerut la alcătuirea operii de faţă | 

Câte cărţi tipărite să fi fost oare în vremea lui Miron Costin 
între anii 1633 și 1691 ? In această privinţă noi, trăitorii de astăzi, 
suntem mai norocoşi decât contemporanii lui Miron Costin. 

Şi un adevărat îndreptariu sunt cuvintele reproduse, tot din a- 
celaş cronicar, din Cartea pentru descălecatul de 'ntăiu : ,, Cercaţi 
scriptura. Scriptura, depărtate lucruri de ochii noştri ne învaţă, cu 
acele trecute vremi să pricepem cele viitoare”. 

lată că monumentala operă Studii şi documente literare, din 
care ni se făgăduesc 12 volume, este nu atât pentru prezent, cât „cu 
acele trecute vremi, să pricepem cele viitoare , cum ar spune croni- 
carul. 

Câteva cifre aplicate la vol. 1 al operii colegului nostru : cele 
aproape 500 pagini sunt astfel împărţite : 


a) Prim cuvânt — sub numele gândul nostru — 

lămuritor asupra scopului operii . . . . 3 pagini 
b) Introducere : privire generală asupra docu- 

mentelor m PPE e a, Mg e Delia e DPILLGI Ș3 
c) Scrisori dela membrii Junimei către lacob Ne- 

gruzii (tipărite cu litere Draleii). 9 Me N25Ul ” 


| 

d) Note complectatoare (cu litere petit) . . 100 pagini 
e) Indice alfabetic al tuturor numelor . . BI ei 
E) Numărul autorilor scrisorilor . .,. . 30 autori; 
g) Numărul scrisorilor publicate . . . . 247 scrisori; 
h) Numărul notelor complectatatoare . . . 1219 note; 
i) Nume, sunt citate în întreagă operă, . . 117] nume. 


EXTRASE DIN SCRISORI. 


Vom prezentă părți mai importante din cele 247 scrisori ale 
celor 30 de autori cuprinse în vol. | din Stuaii şi documente lite- 
rare. 

TITU MAIORESCU ; 30 scrisori, între anii 1867 — 1902, 
scrise din Bucureşti. Are un stil sever. Insistă amănunţit cum să-i 
fie publicate articolele în rev. Conv. Lit. Vorbeşte şi de politică. 
Maiorescu are un criteriu înțelept de comportare în societate când 
spune: „Întâi relaţiile omeneşti, apoi literatura, în al treilea rând 
politica, — aşa merge scara intereselor sufletești ale subsemnatu- 
lui”. (scris. XVI, p. 18). 

In Bucureşti întrunirile literare ale Junimei se ţineau la 'T. Ma- 
iorescu acasă (scris. XII, p. 13). 

Se ocupă de aproape de revistă şi de articolele ce apar în rev. 
Conv. Lit. 

Introduce din scrierile filozofului german Arthur Schopen- 
hauer, din care traduce şi publică o serie de „Aforisme pentru în- 
țelepciunea în viaţă”. 

Titu Maiorescu spune : „Să nu uităm că Slavici este cel mai 
capabil scriitor al întregei „Junimi” (a. 1876). In vremea aceea nu 
apăruse încă Eminescu. Intr'o scrisoare din 26 Februar, 1878, Titu 
Maiorescu spune: „,...Cu Eminescu am să mă duc eu, mâine, la fo- 
tograf, mai nainte însă la bărbier ca să se radă”. (scris. XI, p. 11). 

Stărue ca literatura noastră să treacă peste graniță, la în- 
ceput în reviste germane *), apoi în cărţi, cu traduceri din diferiţi 
autori români. 


*) „Deutsche Rundschau”, revistă berlimeză, fundată în 1874, care apare 
ş: astăzi. (v. nota 46, p. 44). 

Titu Maiorescu se ocupă mult de Eminescu. 
In 1884, Titu Maiorescu dă la iveală pe poetul Al. Vlahuță 
(iseris. XVII, p> 19). 


In 1902, în scrisoarea XXVII, dă la iveală pe Simeon Mehe- 
dinţi ca orator de frunte: „Mehedinţi are genialitate de orator , 
spune Titu Maiorescu (p. 31); apoi „cu tact a fost Rădulescu-Mo- 
tru” (p. 32); „Delavrancea, oratorul fenomenal, cu nepilauita pu- 
tere de a electriza un auditoriu popular şi de a-l zgudui pânăn mă- 
duvă”, p. 32): „N. Filipescu a ținut vie atenția auditorului şi deş- 
teptând îndată şi păstrând până la cel din urmă cuvânt cea mai 
simpatică mișcare a publicului ascultător. p. 33). 

„La finele scrisorilor lui Titu Maiorescu, în opera de faţă e 
publicat discursul rostit de Titu Maiorescu cu ocazia împărțirii pre- 
miilor la institutul academic, în 26 lunie 1873. Foarte interesant 
pentru corpul didactic. (p. 35— 38). 

Foarte bogate note sunt la scrisorile lui Titu Maiorescu. 


]. L. CARAGIALE : 3 scrisori, 1881 — 1883, scrise din Bu- 
cureşti; glumeţ, ironic, tăios, de un specific românesc, 

DUILIU ZAMFIRESCU : 41 scrisori, 1888 — 1908, scrise 
din Roma, Nisa și Bruxelles. Se ştie că Duiliu Zamfirescu a făcut 
serviciul în diplomaţie. Stil vioi, idei variate, erudiție în compoziţie. 

Părţile mai principale, din cele 41 scrisori, sunt : Se ocupă de 
chestiunea latinităţii (p. 56). Li place ziaristica (p. 57). Are oroare 
de politică (p. 59). Face traduceri din poetul italian Leopardi și din 
alţi scriitori italieni. Citeşte cărţi după recomandaţiile lui Maiorescu 
(p. 66). Regretă că nu e destul de pregătit să scrie o istorie po- 
pulară asupra împăratului Traian, care să fie scrisă după isvoare 
dela faţa locului, din cărţi şi de pe monumente aflătoare la Roma 
şi în Italia. Incepe, continuă și termină — la care a lucrat, la Roma, 
timp de 2 ani — romanul său: „Lume nouă şi lume veche” 
(publ. în Convorbiri, 1891). EI spune că scrie din convingere, scrie 
că simte nevoia. Zice : „„...păcatele mele de scriitor sunt greu de le- 
cuit, fiindcă sunt oarecum constitutive : izvoresc din felul meu de 
a simţi și a gândi... (p. 69). Arată numele persoanelor care veneau 
la Convorbiri (p. 72). Incurajează pe lacob Negruzzi în conduce- 
rea reviste „care a avut o înrâurire mare asupra epocii, mai cu sea- 
mă pe când era la Iași; a schimbat direcţia latinistă și a îndreptat 

spiritele către bunul gust al limbei populare...” (p. 80). Incearcă o 
monografie asupra lui 'Tolstoi, dar nu o isprăveşte. In 1894 (scri- 
soarea XXVII, p. 90) apăreau o mulțime de reviste literare pentru 
care Duiliu Zamfirescu se îngrozește: 1) Viata, dir. Alex. Vla- 
huță, dr. Urechia; 2) Vatra, dir. |. L. Caragiale, Il. Slavici, Gh. 
Coşbuc; 3) Revista Ateneul Român, dir. T. G. Djuvara; 4) Tine- 
rimea română; 5) Literatorul, B. Florescu, Al. Macedonschi, Th. 
M. Stoenescu; 6) Revista literară, Th. M. Stoenescu; 7) Revista 
nouă, dir. B. P. Haşdeu; red. Delavrancea, Al. Vlahuţă; apoi Vic- 
tor Bilciurescu; 8) Convorbiri literare, dir. lacob Negruzzi. 

In scrisoarea XXIX (p. 91) Duiliu Zamfirescu explică cum 
a creiat romanul „Viaţa la fară”, dând foarte interesante lămuriri 
cu privire la acţiuni, personagii, analiză psihologică, limbă, obiceiuri, 
viața rurală, pământul, tipurile orăşăneşti înstreinate de glie. Ro- 
manul „Viaţa la țară” îl dă gata în lanuarie 1894, iar în Julie 1894 
începe să apară în rev. Conv. Lit. Pe cine îl interesează evoluţia 
romanului românesc din acea epocă. îl sfătuesc să citească cele 41 
scrisori ale lui Duiliu Zamfirescu, — în special scris. XXIX. 


Se exprimă despre romanul Dan, al lui Vlahuţă, (p. 93), 
că „are cusururi, dar şi calități”. 


Intr'o scrisoare se exprimă despre marele I. L. Caragiale: 
„„Ceeace este statornic în Caragiali e nestatornicia” (p. 93). 

Despre Brătescu-Voineşti spune: „Brătescu este tempera- 
mentul cel mai artistic dintre nouii tineri dela Convorbiri: trebue 
încurajat să scrie ceva mai pe larg” (p. 93). 

In scris. XXXI Duiliu Zamfirescu proectează un nou roman 
„Viaţa la oraș” — după povaţa lui lacob Negruzzi şi după încli- 
narea ce simte — care a fost publicat sub titlul de „Tănase Sca- 
tiu”. (p. 86—95). (p. 113, note) apărut, apoi, şi în broşură. 

NICU GANE : 25 scrisori, 1867 — 1915, scrise din Focşani, 
şi laşi, în stil prietenesc, simplu, glumeţ, familiar. 

BOGDAN PETR. HAŞDEU : 2 scrisori, 1877—1884, este 
de spirit şi ironic. 

Fiind invitat să iea parte la un banchet pentru împlinirea a 
20 de ani ai Soc. Junimea, Bogdan Petr. Hașdeu n'a putut să iea 
parte. lată cum se scuză : 

„Răscoaptă ani de douăzeci 

Ş'o zi, pe an, nebună, 

Căci vrea să fie jună 'n veci, 
Măcar o zi, dar jună: 

Bând la Cotnar, mâncând pilav, 
Croind la anecdote... 

Veniam şi eu, dar sum bolnav, 
Regret că nu se poate...” (p. 146). 


MIRON POMPILIU : 7 scrisori, 1879 — 1894, din laşi. Are 


în stil o ironie severă dacă se poate zice, 


GH. PANU : 2 scrisori, în 1876, din Paris. A doua conţine 
14 pag. mari tipărite (p. 161 — 176) pe când se afla la studii în 
Paris. Adânc cercetător al lucrurilor, scrisorile-i sunt pline de în- 


văţături. Latinist de forţă. 
GH. BARIŢIU: 1 scrisoare din Bucureşti, în 1880. 
G. DEM. TEODORESCU : 2 scrisori, în 1877, ambele din 


Paris, pe când se găsea la studii pentru specializare, împreună cu 
Panu, Lambrino și alţii. Sever şi imparţial. Il preocupă mult fol- 
klorul. lată linii care parcă sar potrivi şi astăzi : „...dacă fara noas- 
tră va putea progresa, va fi prin libertăţi sincere şi printr un spirit 
democratic, nu al turburărilor şi interesului personal, ci al onestității, 
al științei şi al patriotismului.Fără dânsele suntem perduți. Nu mi-e 
teamă pentru țară nici de Turci, nici de Ruşi, ci de jafurile care au 
sărăcit fara de 15 ani încoace, de când tot ce e casier, perceptor şi 
vameși fură de stinge pământul de ignoranţa şi fanfaronada tineri- 
mii noastre care, dacă are o păcătoasă de diplomă, se crede genii și 
âmblă cu nasul în vânt, criticând în loc de a lucra, ameţindu-se în 
loc de a cugeta...” (pag. 185). 

ALEX. LAMBRIOR : 2 scrisori, 1870 şi 1871, din Botoșani. 
Se găsia trimis la studii pentru specializare la Paris ca şi ceilalți 
trimişi de "Titu Maiorescu (min. instrucț.). 

TEODOR V. ŞTEFANELLI: 10 Scrisori, 1872 — 1887, 
din Viena, Cernăuţi, Cozman-Bucovina (judecător de instrucţie), 
Suceava. Stil simplu, 

ARON DENSUȘIANU : o scrisoare, în 1868, din Făgăraş, 

prin care trimete traducere din „„Gerusalemme liberata” de 'Tor- 
quato 'Tasso, din care sa publ. cântul XIV în Conv. Lit. 


ALEX. PAPADOPOL-CALIMACH : 7 scrisori din Tecuci, 
Bucureşti, Bârlad, 1881-—1889, Stil concis; îl preocupă descoperi- 
rea documentelor istorico-literare. 


DIMITRIE ONCIUL : 15 scrisori, 1884—1892, din Vicov 
(Buc.) şi Cernăuţi. E continuu frământat de chestiunile istorice. 
Pregătea faimoasa sa „Origina Principatelor Române . În preajma 
de a'şi lua doctoratul — 1 April 1884 — mulțumește lui lacob 
Negruzzi de încurajarea pentru publicarea articolelor sale în „Con- 
vorbiri Literare”, la care făgăduește să continue „cu zel nestră- 
mutat studiilor întreprinse pe câmpul istoriei noastre, unde avem 
încă prea mult a lucra” (p. 208). 


I. BOGDAN: 16 scrisori, 1889— 1890, din Petersburg, 
Chiev, Moscova și Cracovia. Fusese trimis, în Rusia, de guvernul 
nostru, — ministrul instrucţiunii fiind Titu Maiorescu — pentru 
a se perfecționa în studiul limbilor slave şi pentru cercetarea arhi- 
velor ruseşti şi polone, (p. 242, note) în legătură cu istoria ţării 
noastre. În scrisori, vorbeşte ca atare. 

I. T. MERA: are o singură scrisoare în 1883, din Viena. 
Fost președinte al Soc. „România Jună” în Viena, în 1883, la care 
a ţinut conferinţe, sau a citit nuvele, poveşti din opera sa literară 
(v. nota 2, pag. 247). 1. T. Mera, în scrisoarea către lacob Ne- 
gruzzi, cere spirijinul pentru Almanahul soc. România Jună, dela 
Viena, care a produs „un venit curat foarte însemnat” (spune 
Mera). Din notele adiționale (p. 247 — 248) aflăm că „România 
Jună” a publicat 3 almanahuri până acum : 1) l-ul almanah, în 1883, 
cu articole de mai toți colaboratorii dela „Convorbiri Literare”, cu 
Carmen Sylva în frunte, apoi de Titu Maiorescu, V. Alecsandri, 
I. Creangă, M. Eminescu, N. Gane, I. Negruzii, Il. Sbiera, 
losif Vulcan, A. D. Xenopol, ş. a.: 2) al doilea almanah, în 1888, 
cu articole de Carmen Sylva, de cei numiţi mai sus şi încă de A. 
Naum, D. C. Ollănescu, Matilda Poni, Duiliu Zamfirescu ; 3) cel 
din urmă almanah, în 1924, cu articole de Regina Maria şi de 
foarte mulți scriitori ai României-mărite. Primele două almanahuri : 
preşedinte fiind 1. T. Mera ; cel din urmă almanah: președinte fi- 
ind Octavian Moşescu. 

DIMITRIE PETRINO: 6 scrisori, 1869—1874, din Cer- 
năuți, din Munţii Carpaţi. Bucovinean; I-a scrisoare în 1869; iar a 
doua tocmai în 1874, fiindcă, în acest timp, „suferind mult de o 
boală de piept ce nu iartă niciodată, am fost sâlit să cutrier lumea 
întreagă şi să petrec ernile în ţeri, unde's stelele mai luminoase... 
insă toate aceste avantagiuri nu mau făcut să aflu sănătatea şi 
pierzând pân şi auzul, an revenit ca să mor în țara mea”. Se ştie 
că acest poet a murit în vârstă de 33 ani. (n. 1846, m. 1879). Fost 
profesor de istoria limbii și lit. rom. la universitatea din laşi și di- 
rectorul acelei biblioteci. Are scrisori interesante. Bogate note a- 
vem, (p. 263—272), la aceste scrisori. 

SIMEON FLOREA MARIAN: 8 scrisori, 1875 — 1888, 
din Cernăuţi, Siretiu, Suceava. A cules 233 poezii populare române, 
în deosebi din Bucovina : vol. I, Balade (1873); vol. II, Doine şi 
hore (1875). Note interesante. 

NICOLAE VOLENTI : 11 scrisori, 1877 — 1894, din Paris, 
Galaţi, Bârlad, laşi. Se ocupă şi de traduceri. Bogate note. Din 
note (p. 295) aflăm că Volenti e „primul român care face menţiune, 
la 1878, asupra operii despre Educaţie de celebrul filozof engles 
Herbert Spencer (n. 1820, m. 1903). „Acest amănunt ar putea fi 
preţios pentru viitorul cercetător al lui Spencer în România”. (p. 
295, note). Note interesante. 

VASILE M. BURLĂ : 7 scrisori, 1889 — 1894, din laşi. In 
scrisoarea primă (19 lanuar 1889, p. 299) îl preocupă despre 
daci ca foşti de origină celtică, — implicit şi românii — de care 
s'au mai ocupat: lon Maiorescu, Cezar Boliac, Mihail Obedenaru, 
lon Brătianu, Vasile Maniu şi Bogdan Petr. Haşdeu. Articolul lui 
Burlă a fost publicat în Conv. Lit., în 1889. In scrisoarea VI (p. 
302, din 27 Mai 1890) arată că începe să scrie un articol :„Român 
ori rumân, sau Roma ori Ruma” (articolul nepublicat). Notele po- 
menesc de bucovineanul Emanoil Grigorovitza (1857 — 1915) 
despre care nam mai auzit, de mult, vorbindu-se. A fost un va- 
loros scriitor şi bun profesor. 

ION CREANGĂ : 3 scrisori, 1877 — 1885, (prima fără lo- 
calitate, celelalte din laşi). Scrisori scurte. lacob Negruzzi îl în- 
deamnă, pe Creangă, să scrie şi să-i trimeată articole la Conv. Lit., 
iar Creangă se justifică așa : „„Pisemne dv. nu mă credeți că sunt 

bolnav şi aproape, dacă nu de tot, idiot. Apoi, ocupat 30 de oare 
pe săptămână cu şcoala primară, plus dusul şi intorsul de 2 ori pe 
zi, cine ştie de unde, prin ploae şi noroiu, ger sau arşiță, cum se 
întâmplă, nu e lucru togmai uşor pentru omul vrâsnic şi greoiu... 
Cu toate aceste, încuragiat de Dus., voi mai încerca a scrie câte 
ceva. Timpul înse, pe cât voi ave ceva gata, nu vil pot hotări; căci 
ştiţi Dvs. tare bine, că aceasta e treabă de gust, nu de silință . 
(scris. III, laşi, 1885, Mai 15, p. 308). 

MIHAIL EMINESCU : 8 scrisori, 1870 — 1887, din Viena, 
laşi, Bucureşti şi Mânăstirea Neamţului. Aci, în lanuarie 1887, E- 
minescu se găsea la institutul de alienați — spune lacob Negruzzi 
— însă „Eminescu aveă săptămâni intregi de deplină luciditate. 
Aşă se explică cum a putut scrie câteva poesii frumoase în aceea 
epocă”. (note, p. 328). Dela Mânăstirea Neamţului, Eminescu, tri- 
mete poezia „De ce nu-mi vii” (publ. Conv. Lit., în 1887), apoi 
scrie lui Negruzzi : „Indealmitrelea mă aflu bine şi sănătos în mij- 
locul acestor munți şi-ţi doresc asemenea” (scris. VIII, p. 323). 

Scrisori extrem de interesante, aduce noutăţi literare, de-ale 
vremii, din Viena, în anii 1870—71. Eminescu cunoşteă perfect 
limba și literatura germană. In scrsoarea I-a (p. 311, din Viena, 
17/6, 1870 st. n.) citează două versuri din Jeremiade de Schiller, 
pe care Eminescu îl combate. In note (p. 324—325) se arată ideile 
din citata poezie a lui Schiller şi totodată aflăm (după note, p. 
325) : „Punctul de plecare al lui Eminescu in „Epigonii” il for- 
mează antiteza ideologică a elegiei lui Schiller. (p. 325). 

VERONICA MICLE : 3 scrisori, 1875—1888, din laşi. Scri- 


sori scurte, prin care trimite poezii de publicat în Conv. Lit. 


ALEXANDRU VLAHUȚĂ: 4 scrisori, 1881—1885, din 
Târgoviştea (3 scris.) şi Dobrovăț (ultima), (jud. Vaslui). Stilul 
cunoscut, delicat, al poetului. 

ANTON NAUM: 22 scrisori, 1881—1915, din laşi. Stil 
natural. Scrie mai mult chestiuni personale în legătură cu cariera 
sa de profesor. Pe ici pe colo vorbeşte și de scrierile sale, în deo- 
sebi de poema eroi-comică „Povestea vulpei'. Interesante amănunte 
aflăm la nota 45 (p. 364—365) că Anton Naum a fost influen- 
ţat de Reinecke Fuchs, epopeea lui Goethe. La pag. 361 se publică 
o poezie inedită intitulată „Mâine” (la ultima scrisoare, XXII). 

ȘTEFAN G. VÂRGOLICI: 14 scrisori, 1867 — 1890, din 
Paris, Berlin, laşi. Incepe să trimeată, dela Paris, poezii, pentru Conv. 
Lit. La pag. 374 se publică două poezii inedite Meditaţie” şi „Ro- 
manţă” (scrise în Paris). In scrisoarea IV (p. 377) vorbeşte des- 
pre „„Decebal” al onor. nostru membru lon Pop Florentin (10 Mai 
1869). Incepe să vorbească (în patru scris. XI, XII, XIII și XIV, 
pag. 385—387) despre „tinerul nostru licenţiat N. lorga, care cere 
o suplinire la liceul din Focşani”, „care a trecut licența cu un suc- 
ces extraordinar de strălucit”, „fiind admis magna cum laude”. li 
trimite studiul asupra Veronicăi Micle de N. lorga (care a fost pu- 
blicat în Conv. Lit. la 1 April 1890 (întâiul articol publ. în Conv. 
Lit.). Stărue să-i acorde o bursă pentru streinătate, de 3.000 lei, 
pentru o călătorie în italia și Grecia. După apariţia articolului lui 
N. lorga — studiul asupra Veronicăi Micle — spune despre N. 
lorga : „Ori mă înşel eu, ori acest tiner e menit cu timpul a ocupa 
un loc însemnat în mişcarea literară dela noi”. (p. 387, scris. XIV). 
„Prezicerea profesorului Șt. G. Vărgolici a fost făcută la 16 A- 
prilie 1890, când N. lorga nu împlinise nici 19 ani” (note p. 393). 

GEORGE POPOVICI: 18 scrisori, 1886—1893, din Cer- 
năuți. Bucovinean. Il preocupă studii vechi. Face şi poezii. La pag. 
412 sunt reproduse două poezii inedite: „„Reguiem” şi „.Vox Ul- 
tima”, trimese sub pseudonimul 'T. Robeanu. 

IOAN CARAGIANI: 2 scrisori, 1877 şi 1900, din Bucu- 
reşti şi laşi. In scrisoarea I (p. 420) dela 7 Sept. 1877 arată, fiind 
de față cum au fost primiţi în București „cei trei soldați care lua- 
seră, la Plevna, steagul turcesc, cu pălăriile rupte de gloanțe pe cap 
şi legaţi la mâni de rănt”. 

MITE KREMNITZ : 3 scrisori în limba germană, 1879— 
1884, din Bucureşti. Numeşte pe criticul Titu Maiorescu „des- 
potul”. 

IOAN URBAN IARNIK : 2 scrisori, în 1888, din Praga. 
Scrie de preocupările sale, relative la articolele şi la culegerile din li- 
teratura populară română. Deși iubitor al românilor, pe care îi a- 
jută, — totuşi, în scrisoarea l-a, se plânge că unii români nu-i plă- 
“tesc ce-i datorează: citează pe un oarecare Spirescu, dela care are 
de primit 400 lei, de vre-o 7—8 ani, cât l-a întreţinut cu masa şi 
cu casa. Colegul Torouţiu, stând în corespondenţă cu fiul marelui 

filo-român, Hertwig loan Urban larnik, profesor la universitatea 


din Brno, a aflat că acel Spirescu — pomenit în scrisoare (l-a scri- 


soare, p. 432) — este fiul povestitorului Petre Ispirescu. 


NOTE, EXPIICALIVE; 


Ajungem la note — care e opera exclusivă a colegului nostru 
'Torouţiu — tipărite cu litere minuscule, care te fac mai mult să-ţi 
placă. Sunt note explicative, care conţin o sumedenie de comentarii 
şi de analize literare de toată frumuseţea. 

Notele explicative aşezate după fiecare rânduire de scrisori, 
cu trimetere de numere, sunt sistematizate, ordonate. 

E o bogăţie de cunoştiințe pe care adnotatorul o dăruește din 
plin, de care cititorii se bucură, se complectează. 

Aceste note au numai calităţi. Să ne oprim asupra câtorva 
puncte. 

Notele pun la punct ceeace nu era încă lămurit, sau preci= 
zat, în istoria literaturii noastre, cu privire la ani, pentru dife- 
rite evenimente; la date istorice, ş. a. 

Să cităm numai: 

a) Data naşterii lui N. Gane care e la 1 Februarie 1838, în 
loc de 1835, cum e în toate scrierile de literaturii; b) data naşterii 
lui Anton Naum e la 17 Ianuarie 1829, în lași. 

Pun la curent — sâu reîmprospătează pe cititori — cu anu- 
mite personalităţi, figuri româneşti, sau streine. 

Arată diferite traduceri făcute de scriitorii noștri, din clasicii 
streini : Schiller, Goethe, ş. a. 

Reîmprospătează numele a o mulțime de ziare, și reviste ro- 
mâneşti, care au apărut din vremuri şi până acum. 

Reaflăm, din note, că lacob Negruzzi și Caragiale au compus, 
în colaborare, piesa Hatmanul Baltag, devenită operă bufă în 3 
acte şi 5 tablouri prin muzica maestrului Caudella. (reprezentată 
I-a oară la 1 Martie 1884). Reîmprospătând, aci, această operă, ne 
punem întrebarea : pentru ce nu sar reprezenta, astăzi, Hatmanul 
Baltag, la Opera Română ? 

In continuare, despre note, semnalăm faptul că e o adevărată 
erudiție în tot materialul informativ, căci acolo unde autorii scriso- 

rilor ar greşi ceva, în datele lor, imediat chestiunea e pusă la punct, 
în cât cetitorii nu sunt lăsaţi în greșala, sau în scăparea lăsată de 
autorii scrisorilor. 


Cititorii retrăesc viaţa intimă a autorilor şi sunt introduși în 
evoluţia şi în viața Soc. Junimea. Bună oară: scriitorii îşi citeau 
scrierile la reuniunile membrilor ; apoi ei nu luau parte la discuţie ; 
autorul a vorbit — li se spunea. Şi atâta tot, încât ei se supuneau 
şi primeau hotărârea membtilor Junimei. 

Aflăm că rev. Convorbiri Literare a luat fiinţă în anul 1867, 
a apărut la început de 2 ori pe lună, apoi odată; în anul 1885 re- 
vista a fost mutată la Bucureşti, unde se găseşte şi acum. In anul 
1892, lacob Negruzzi sa retras dela îngrijirea de aproape a revis- 
tei, după 25 de ani de conducere redacțională și administrativă. 

Toţi scriitorii colaboratori ai revistei sunt revoltați de greşe- 
lile de tipar care se strecoară în „Convorbiri Literare : „decât să-ți 
vezi lucrurile schimbate, mai bine te vări ucenic la D-l Caţavileanu 
şi-i recomandezi hapurile in versuri” (spunea Duiliu Zamfirescu în 
scrisoarea deia 20 Mai, 1891 (p. 73). 

Te minunezi de atâtea cunoştiinţe revărsate, în notele mărunt 
tipărite, împrăştiate ca mana lui Dumnezeu. 

Citaţii de nume, de reviste, de studii, de cărţi streine şi ro- 
mâne, făcute în scrisori, sunt lămurite şi complectate cu trimiteri la 
notele dela finele scrisorilor, cu precizie matematică şi exactitate 
literară care te uimeşte — şi nu ştii ce să admiri mai mult: mi- 
găleala lucrului; perseverența cercetărilor, după o metodă ştiinți- 
fică, aş putea spune —; răbdarea; — bogăţiea de cunoştiinţe în 
toate domeniile; — preciziunea materialului informativ; —  siste- 
matizarea operii, cum numai cei care au urmat şcoala germană sunt 
în stare la o atare muncă. Toate acestea se găsesc în notele adi- 
ţionate de 'Torouţiu. 

Cu drept cuvânt: citind pagină cu pagină, cititorul merge, în 
paralel cu frumuseţea în cuprinsul scrisorilor, dar şi cu îmbogățirea 
de noui cunoșştiințe, cu reîmprospătarea acelor ştiute — că la ilu- 
minarea creerului se adaogă mulțumirea sufletească ce simţi, urmă- 
rind, pagină cu pagină, întreg volumul 1 din Studii şi documente 
literare. 

Din note aflăm că Haşdeu s'a ocupat să stabilească, prin de- 
ducţii filologice, limba strămoşilor noștri daci (p. 177). 

Aflăm din note că pe fresca bibliotecii Sainte-Genevieve, 
din Paris, sunt trecute numele savanților lumii întregi, între cari se 
găseşte și Dimitrie Cantemir al nostru (nota p. 178). Apropo de 
învățatul nostru, din note aflăm că Gr. Tocilescu a fost trimis, de 
Statul nostru, în Rusia, ca să cerceteze documentele privitoare la 
Dimitrie Cantemir. 

Sunt interesante notele despre poezia populară, în deosebi 
culegerile lui Vasile Alecsandri începute dela 1842, în munţii Mol- 
dovei (p. 186). 

Găsim (la p. 200 note) interesante cifre despre mișcarea în 
rutenizarea Bucovinei româneşti care ar interesa pe sociologii noştri. 

Note privitoare la istoria naţională, la istoria literaturii noas- 
tre, la diferite figuri ale întregei civilizațiuni apusene, sunt de o 
amploare şi varietate instructivă şi plăcută, Intr'o notă se redes- 
chide (note, pag. 326—327) interesanta discuțiune asupra influen- 
ței sub care a fost scris romanul Geniu pustiu al lui Eminescu, 
după Friedrich Spielhagen (prin lacob Negruzzi) şi Karl Ferdi- 
nand Gutzkow (prin d. G. Bogdan-Duică). (Note p. 326—327). 

In scrisoarea din Viena 6 Februarie st. n. 1871 (III, p. 315): 
Eminescu vorbeşte de d. lon Pop-Florentin — onoratul membru 
al „Asociaţiei Publiciştilor Români” — despre care, notele (p. 326) 
au cuvinte de laudă şi în care colegul nostru Torouţiu aduce un 
mare serviciu „„Asociaţiunii” noastre prin faptul că o înscrie în do- 
cumentele sale şi vorbeşte despre serbătorirea celor doi iluştri : la- 
cob Negruzzi şi d. lon Pop Florentin, care a avut loc, aci, la sediul 
A. P. R. (pag. 326). Şi astăzi ni se reîmprospătează, în memorie, 


„ serbătorirea nonagenarului lacob Negruzzi, aci, la A. P. R. Parcă 


îl vedem şi acum pe colegul nostru Torouţiu venind cu proaspăta 
sa operă Studii şi documente literare (vol. 1), caldă încă dela tipo- 
grafie, când a ţinut al său cuvânt omagial pentru lacob Negruzzi. 

Inalta instituţiune de cultură naţională, Academia Română, 
a serbătorit, la ea acasă, pe ilustrul său membru, când însuşi M. 
S. Regele Carol II a asistat la această şedinţă solemnă şi la şi 
decorat. 


Făt„ Frumos 4 

Să mulțumim colegului nostru Torouţiu pentru frumosul gest 
pe care, şi noi, să-l trecem nu numai în inimile noastre, dar și în 
analele A. P. R. 

Opera d-lui Torouţiu publică două poezii inedite ale poetei 
Veronica Micle (p. 330, 331), dela data de 24 lanuarie 1887. 

Interesantă este scurta scrisoare (p. 329, din 17 April 1888) 
prin care Veronica Micle arată că a vizitat pe Eminescu în A- 
prilie 1888, la Botoşani, căreia i-a spus, cu multă părere de rău, că 
nu primise revista Convorbiri. 

La p. 334—335 aflăm o poezie inedită a lui Vlahuţă : „Lutul 
gânditor”. 

Interesant e să cităm un pasaj din o scrisoare a lui Vlahuţă 
(III, p. 336) din care reese influența eminesciană — (scrisoarea 
din Târgoviște, 6 Mai 1882) : „,...mă silesc să fac în mic, — spune 
Vlahuţă — ceeace face în mare d. Eminescu, a cărui tăetură ori- 
ginală, în versuri, nu o pot indeajuns admira. 'Mi va sluji de model, 
acest mare maestru, care'şi cunoaşte atât de bine limba, și care și 
mlădie atât de artistic gândirea”. 

Acelaş Vlahuţă, în scrisoarea dela 7 lulie 1885. (IV, p. 336) 
recunoaște însemnătatea revistei Convorbiri literare, ca o școală 
de formare a sa: „Cu ea mi-am făcut, în mare parte, puțina mea 
educație literară . (p. 336). 

In note (p. 363) făcem cunoştiință cu un Joan Melic (1840 
—1889) junimist înfocat, dar totdeauna tăcut. Se zice că ar fi vor- 
bit 23 cuvinte dela începutul Junimei (1867) şi până la 1880, dar 
mulţi contestă această cifră găsind-o exagerată. (A nu se confunda 
cu loan M. Melik, fost profesor de matematice la universitatea din 
laşi). 

Reamintim, după note, că Anton Naum a tradus „Arta poe- 
tică” a lui Boileau (Conv. Lit.); apoi, loan Caragiani a publicat 
„Pasiunile”, traduceri din Retorica lui Aristotele, Cartea Il 
(Conv. Lit., 1877—78); „Bocituri, traduse din cântecele populare 
greceşti” (Conv. Lit., 1878). Au apărut şi în broşură. 

Din note aflăm că Mite Kremnitz: e prima traducătoare a 
poeziilor lui Eminescu în limba germană (a. 1881) (note p. 428). 
Interesantă e și nota 2 (p. 428—429) relativă la poezia „Atât de 
fragedă...” care a fost inspirată, lui Eminescu, de către Mite Krem- 

nitz, nu de Veronica Micle. 'Tot în aceiaș notă aflăm — după G. 
Ibrăileanu — „La Bucureşti, Eminescu a iubit pe Mite Kremnitz 
și pe o doamnă Poenaru...” (note, pag. 429). Mite Kremnitz e au- 
toarea a 27 scrieri (în limba germană); apoi 7 în colaborare cu. 
Carmen Sylva şi 3 scrieri postume ale Mitei Kremnitz. (note pag. 
40—41). 

Din note: „loan Urban larnik, la seminarul catedrei sale 
de filologie romanică, dădea o deosebită atenţie limbei și literaturei 
române. In afară de aceasta serie întreagă de studenți români gă- 
seau, în casa marelui filo-român, adăpost şi sprijin . (note, p. 434). 

loan Urban larnik a publicat: 1) „Bunica”, după Nieruţova 
Bojena, în traducere în „Lribuna”, dela Sibiu şi în ediţie separată 
la Sibiu, 1885 şi în Bucureşti, f. a.; 2) „Glossaire des chansons po- 
pulaire roumaine”, Bucureşti, 1885. In colaborare cu Andrei Bâr- 
seanu ; 3) „Doine și strigături din Ardeal”, Bucureşti, 1885 și ed. 
II, Buc., 1895; apoi singur; 4) „Pavel Catană”, trad. din limba 
boemească, Conv. Lit., 1881; 5) „Index zu Diez Etymologischen 
Wărterbuch der Romanischen Sprachen”, Berlin, 1878; ed. Il, Heil- 
bronn, 1889; 6) „„Sprachliches aus rumănischen Volksmărchen”, 
Wien, 1877; 7) „„Insemnări cu privire la limba basmelor poporane 
româneşti”, Bârlad, 1913; 8) „Dragoste de graiu şi de viers romă- 
nesc”, Bucureşti, 1922; 9) „Un episod din călătoria mea din Ar- 
deal” (Conv. Lit., 1892); 10) „Drumul pe care am mers”, Bucu- 
reşti, 1909; 11) „lar între Români”; 12) „In Transilvania”, Sibiu, 
1921. (note pag. 435). 

lon Urban larnik spune în „Lin episod din călătoria mea din 
Ardeal: „Până a nu vizita Ardealul, am stat mai mult'de două 
luni de zile in capitala României, lucrând în biblioteca centrală şi 
făcând cunoştinţe personale preţioase cu niște bărbaţi ca Alecsan- 
dri, Eminescu, Haşdeu, Ispirescu, Slavici şi alţii, in mare parte in 
casa ospitalieră a lui Titu Maiorescu” (note, pag. 435). 


INCHEIERE. 


Ajungem la încheiere. 
Nimeni dintre membrii societății Junimea de odinioară, nu a 
crezut, vreodată, când comunicau scrisori la prieteni, şi le expediau, 

că aceste răvașe, intime şi scrise sub inspirația momentului, au să. 


devină, cândva, documente, şi încă de o netăgăduită valoare lite- 
rară. 

Aceste scrisori ne readuc stări de lucruri, mentalități, idei, 
care pluteau și circulau în vremea aceea. 

Scrisorile vechi, chiar ale umilelor persoane, — necum ale 
personalităţilor marcante, — dacă sunt păstrate și recitite după ani 
de zile, readuc cu ele, un parfum plăcut, dau adierea discretă şi 
duioasă a unor petale de flori presate, flori pe care poate, le-am 


mirosit şi le-am așezat în odaia de toate zilele, într'un colț, — as- 
cuns, — cunoscut numai de mâinile care le-au găsit locul. 
O, parfumul vechilor hârtii, — aduc, cu ele, anii, amintirile, 


cu atâtea întâmplări banale de atunci, care, însă, acum, toate, iau 
proporţii fantastice şi reînviază, în suflet, bucurii și dorinţi, priviri, 
strângeri de mână... 


+ 
* * 


Aceste reflexii evocatoare le-am încercat când am citit impor- 
tanta colecţie de Studii şi documente literare rânduite în format 
mare, prin grijea harnicului strângător şi orânduitor I. E. Torou- 
ţiu, profesor și publicist de neostenitoare și neobosită râvnă, — 
în colaborare cu Gh. Cardaş. Eu, această operă, deadreptul, aş re- 
comanda-o orişicui, să o aibă pe biroul de lucru, ca să o citească, 
în fiecare zi, cu aceiaş smerenie cu care se citește Biblia. 

Am văzut, în aceste scrisori, dincolo de ceeace litera tipărită 
e în stare să arăte. Am văzut profilându-se figuri de oameni mari, 
vremuri de înălțare, care, luând forme concrete, traduse prin fapte, 
au însemnat întâele așezări ale României moderne, care coincid cu 
primii ani ai domniei marelui rege Carol 1. 

Strădaniile tuturor acestor fruntași ai culturii moderne naţio- 
nale au făcut drumuri noui, înăuntrul ţării: în literatură, în aşeză- 
minte culturale, în învățământ, în politică, în societate, în obiceiuri; 
au înlesnit legăturile naţionale culturale cu intelectualii români din 
Ardeal, Bucovina, Istria, Macedonia şi Basarabia ; au intins pro- 
paganda în streinătate prin a se afirma că există o bună literatură 
românească; — au înlesnit traduceri, în limbile streine, ale multor 
scriitori români, şi au introdus în ţară, în formă de traduceri în 

limba română, multe din capodoperile streine. Dacă este să enu- 
mărăm numai aceste înfăptuiri și rolul jucat de Junime şi de Con- 


vorbiri Literare, încă e destul de însemnat în viaţa intelectuală a 


ţării noastre. 


x d 


Sutele de scrisori publicate în Studii şi documente literare 
ne introduc în intimitatea scriitorilor menţionaţi, pe care îi putem 
cunoaşte mai de aproape şi mai bine, prin scrisori, decât prin ope- 
rile lor literare. Operile sunt produsul a o mulţime de factori, de- 
terminanţi, în adevăr, care duc departe, de multe ori, de ceeace în- 
seamnă personalitatea şi identitatea scriitorului. Una e opera şi 
altul e scriitorul. In operă intervin forme, fantezii, artificii, pe care 
autorul le introduce dinadins. In opere scriitorul ştie să apară altfel 
de cum este în realitate. In scrisori mai nimic nu se poate as- 
cunde. Sufletul e redat în toată plinătatea lui. Personalitatea apare, 
în scrisori, aşa cum este în realitate, cu calități sau cu defecte, cu 
lărgime de spirit sau cu îngustime, cu capriții, cu perseverență dia- 
bolică, cu ascunzișuri, sau cu bunătate de suflet. 

Spiritul care exală din aceste scrisori — spiritul particularist 
inerent fiecărei personalităţi, luată în intim, aşa cum e, neprefăcută, 
în fiecare ins — spiritul trebuește raportat la timpul când s'a pro- 
dus, când s'a manifestat, în acele împrejurări și evenimente. Spi- 
ritul urmează linia desenată de starea culturală și prosperă a ţării 
sau a societăţii în care se găseşte. 

Aşa, dar, să ne ducem cu gândul, noi, cei de astăzi, la ceeace 
a fost de fapt dela 1867 încoace, la ideile care circulau în vremea 
apariţiei revistei Convorbiri Literare, când au fost concepute acele 
scrisori ale membrilor Soc. Junimea — către Iacob Negruzzi — 
la început o asociaţiune culturală-literară, apoi transformată în par- 
tid politic, zis Junimist-conservator. 

Ceeace dă şi o mai mare însemnătate și o atmosferă vie, la 
scrisori, aţi observat, de sigur, sunt notele explicative care se gă- 
sesc — cu trimeteri imediat după scrisorile fiecărui autor. Aceste 
note explicative sunt toate procurate şi rânduite de Torouţiu. E o 
bogăţie de cunoştinţe uimitoare de care cititorul se bucură din plin 

şi se îndestulează mulțumitor. Sunt puneri la punct, sunt îndreptări, 
sunt date necunoscute sau necomplecte, sunt precizări de care is- 
toria literaturii române va ţine seamă în viitor. Sunt evocate figuri 
uitate, sau şterse, care au jucat roluri în desvoltarea culturii nea- 
mului nostru. Sunt note asupra scriitorilor streini şi a operilor a- 
cestora. Sunt înşiruiri de nume de ziare, de reviste, de publicaţiuni 
românești şi streine, din vremuri, pe care le-am dat uitării, sau nu le 
cunoaștem. 

Mărturisesc, la închiderea ultimei coperte, îţi pare rău când 
te desparţi de volum, că ceva se rupe din sufletul tău ce îi era priel- 
nic şi bine să lege firul de gândire şi de înţelegere cu trecutul i- 
terar al neamului nostru. 


E d x 


lată ce reflexii am avut și ce învățăminte am tras depe urma 
acestor scrisori documentare, pe care d. 'Torouţiu le-a dat la iveală, 
spre folosința cercetătorilor în viitor. Şi-a luat sarcina, grea și o- 
bositoare, să desfunde lăzile încuiate, să scoată hârtiile prăfuite, 
să le smulgă din uitare și să le dăruiască luminii viitorimei. Apoi, 
mai mult încă, să le documenteze, să le întărească valoarea lor, 
prin note şi adnotări explicative care le măresc însăși ființa şi 
rostul existenţei lor. Din hârtii moarte şi uitate, d. Torouţiu a făcut 
ființe vii, trăitoare, — căci le-a dat viață. E o muncă ordonată, în- 
grijită, migăloasă, răbdulie. lată-l pe colegul Torouţiu un credincios 
slujitor al literaturii noastre. Să-i mulțumim. Să-i fim recunoscători. 


SCARLAT PREAJBĂ 


RĂSPUNSUL D-LUI 1. E. TOROUŢIU : 


„Mă simt adânc umilit faţă de d-v, pentru elogiile pe care mi le-a făcut 
distinsul conferenţiar, şi un oarecare suflu de tristețe mi se strecooră în inimă, 
având impresia că d-l Scarlat Preajbă a făcut poate numai un foarte îndepărtat 
sau şi mai sigur foarte puţin probabil portret al personagiului d-sale. Sunt con- 
vins că a anticipat şi de ageea simt o nouă povară care mi sa impus, pentru 
ca să pot răsplăti prin o încordată muncă şi astfel să mă apropiu măcar de 
ceea ce d-sa a întrevăzut, cu mult optimism. Teama deci de a vă înşela aștep- 
tările şi de a nu vă putea restitui cu onestitate avansul acordat de ilustrul nostru 
conferenţiar, cu atâta mărinimie — mă întristează . 

„Istoria trecutului se scrie în prezent nu cum a fost, ci cum vrei să de- 
vină oamenii în viitor. Cuprins de această grije am ascultat şi înțeles semnifi- 
cația conferinței d-lui Scarlat Preajbă, căruia îi mulțumesc promițându-i să 
mă silesc a nu-l desminte: în viitor”. 

„Ţin însă de datoria mea de onoare să fac o singură şi esenţială rec- 
tificare ; deşi volumul al ll-lea din „Studii şi Documente Literare”, care va a- 
pare peste câteva săptămâni, ca şi celelalte zece următoare, vor apărea fără 
altă colaborare, declar aci, în auzul tuturor, că la volumul prim are parte 
dreaptă, sinceră şi neprecupeţită de muncă, în sensul întreg al cuvântului de 
colaborare, prietenul George Cardaş, cu care mă simt obligat să împart frăţeşte 
din bogatele daruri de elogii, ce mi le-a adus d-l Scarlat Preabă, căruia deci 
şi în numele amicului Cardaş îi exprim aceleaşi calde sentimente de gratitudine'. 


(.E.T.). 


DEAPURURI... 


Deapuruii, durerea mi-i, mamă, mi-i soră 
Malintă pe braţe, mă ceartă, m'adoră, 

Cu buzels supte pe-obraji mă sărută 

In noaptea de păcură, mută. 


a —-—-— 


Când mor asfințituri şi noaptea se lasă 
Pe inima-mi tristă, blând mâna şi-apasă. 
Şi cântec de leagăn îmi cântă uşor 

Din vremea pe care no mai ador... 


Când ceața albastră de zori argintii 

Atintă scânteea privimilor vi, 

Tresare sub undă de lacrimi ferbinţi 

A lungilor veacuri de dulci, suferinți... 
Martie, 1932. 


George Ţ.-Haşeganu 


56 FĂT-FRUMOS 


UN SIMBOL: J. HUSKOVA-FLAISHANSOVA ') 


Domnule Preşedinte, 

Excelența Voastră Domnule Ministru al Ceho-Slovaciei, 
Excelenţa Voastră Domnule Ministru şi Profesor Munfeanu-Râmnic, 
Onorată Asistenţă, 

Stimată Doamnă Hu$kova, 


In viaţa indivizilor ca şi a popoarelor, se zice că, atâta 
eşti, cât plăteşti, atâta însemnezi cât ai; ai mult, ești mult, n'ai 
nimic, nu ești nimic. Desigur că acest joc de cuvinte, pe cât de 
uşor la, vedere, pe atât de greu e la ridicare, pe atât de hotăritor 
cade în balanţa valorificării popoarelor în rivalisarea lor pentru 
cupa şampionatului civilizației moderne. Şi cu deosebire în acest 
mai, crunt războiu economic, de generală sfâşicre, de fantastice 
prăbuşiri, războiu care de-asupra interesolr materiale s'ar pă- 
rea că nu vrea să cunoască nici un fel de alianţe, nici un fel de 
compromis. 

„Cele mai geniale idei vin. dim pungă” — spunea mai deu- 
năzi un ministru de finanțe francez, şi poate că acest dicton a- 
plicat numai psihozei şi nervozei ipermaterialiste a epocii noas- 
tre postbelice câştigă înfăţişare de adevăr. Poate că numai în 
această apocaliptică criză de orientări şi soluţii în problema fi- 
nanţelor, în care bomba dela bursa din New-York lovește mortal 
în Londra-Moscova-Peking-Australia sau ori unde te-ai găsi, 
poate că numai această cumplită interdependenţă economică, în 
care războiul a încleştat toate noroadele în așa fel, încât fiecare 
imploră până la cerșitorie ajutorului celuilalt — poate că nu- 
mai în aceste momente de tragicul culminant al grupei Laokoon 
cinismul ideilor geniale izvorâte din pungă parvine să sfideze 
lumea în suferință. 

Fără îndoială că această sângeroasă svârcolire a acelora, 
cari au supravețuit cataclismului mondial este ca, o ispășire po- 
runcită de sus pentru potopul de sânge care l-au vărsat, un bles- 
tem asupra popoarelor : ca ele care au purtat războiul de arme, 


1) Discurs ţinut la Asociaţia Publiciștilor Români, cu prilejul primirii 
membrei de onoare d-na prof. dela universitatea din Bratislava 1. H. FI., în seara 


de 21 Martie 1932. 


—— po 


e 

să-i suporte şi epilogul luptelor pentru pâine. Şi tot atât fără 
îndoială este că şi aceste valuri vor intra în curând în reflux 
şi că naţiunile vor reveni la viaţa lor normală, de altă dată. 
Dealtfel ar fi să desperăm, că toate idealurile omenirii s'ar găsi 
ascunse şi simibolizate în nişte ficțiuni de hârtie aşezate şi pă- 
zite cu grije — în portofel. 

Suntem convinși că deasupra politicei economice planează 
acea, politică a idealurilor, pe care un Take Ionescu a numit-o 
atât de potrivit „politica instinctului”. Iar instinctul este apa- 
nagiul firesc al individului ca şi a colectivității unite prin ace- 
lași justificări ale existenţei. Filozoful Leibnitz a creat cuvân- 
tul monadă pentru înţelesul unei individualităţi insufleţite, cu 
un caracter specific şi cu o predestinaţie dela natură. 

Şi mutând noţiunea din cercul îngust al individului în a- 
cela al popoarelor, putem constata că o identică monadă for- 
mează viaţa şi caracterul a două popoare, care aveau să joace 
împreună un rol istoric şi hotărâtor în existenţa vastului im- 
periu mozaic de noțiuni geografice, care a fost Austro-Ungaria. 

Inglobate, în cursul veacurilor, prin acea diplomaţie „bella 
gerant alii, tu felix Austria nube” și stăpânite numai de ajuto- 
rul unor principii ca „divide et imera” — două popoare într'un 
tacit consens au colaborat zeci de ani pentru eliberarea lor şi 
pentru dreptul la viaţa liberă. 

Nobila naţiune ceho-slovacă, în extremul hotar al Austriei, 
la apus, şi poporul românesc din celălalt extrem al imperiului 
dublei pajure, — pe deasupra tronului pompos al Vienei şi peste 
coroana Sf. Ştefan dela Budapesta — aceste două naţiuni și-au 
întins mâna spirituală şi au făcut unirea sufletească, în drumul 
aspiraţiunilor comune. Căci, ce altă semnificaţie putea să aibă 
inainte de războiu, acolo aproape de centrul culturii și civiliza- 
ției cehe o catedră de limba şi literatura română — pe care a 
ilustrat-o toată viața sa — pionerul alianței sufletești ceho-ro- 
mâne Ioan Urban-larnik ? ! 

Ori unde istoria era la răscruci, popoarele ceho-slovac şi 
român se găseau împreună. Pregătirea sufletească se făcea şi 
ea într'o tacită conspirație; monada comună se evidenția pas cu, 
pas. Şi iarăşi, ce altă interpretare se poate da dragostei aproape 
mistice pentru doinele noastre românești pentru cari loan Ur- 

ban-Iarnik, cu sărăcie bănească dusă până la mizerie, cutreera 
satele din Ardeal împreună cu Bârseanu, ca să închege acea o- 
peră fundamentală pentru folkorul românesc „Doine şi Strigă- 
turi din Ardeal” — ziceam — ce altă interpretare să se dea a- 
cestui apostol decât vădita predestinaţie dela natură de a trăi 
împreună și a se ajuta în suferință până la sosirea ceasului de 
izbăvirs. 

Sau un alt ceh — Iaroslaus Kramesius ! — care cunoştea, 
toate plaiurile Bucovinei. Venit d> tânăr la Cernăuţi din Praga, 
exilat desigur, în colonie bucovineană — Kramerius a avut apoi 
legături de sânge cu poporul român de acolo şi a murit la Cer- 
năuţi la 1911 jelit fiind de naţia sa adoptivă. Cât de mult se i- 
dentificas= cu populaţia românească din Bucovina acel deosebit 
de distins Iaroslaus Kramerius, se poate deduce şi din faptul că 
printre al.ele lucrări literare, a tradus în limba germană întrea- 
ga operă nuvelistică a lui Nicu Gane şi a publicat-o în două vo- 
lume 2), iar când stăpânirea austriacă căzuse pe gânduri de cu- 
vântul lui Nicolae Iorga, tot mai răscolitor de suflete şi tot mai 
întăritor al iridentei românești şi-i interz'se intrarea în Buco- 
vina, atunci sufetul românesc al Bucovin=i s'a indoliat „din 
Boian la Vatra Dornei”... Societăţile studen=şti erau în fierbere.. 
Presa protesta, iar guvernanţii zoriau înscriind în cartea nea- 
gră numele nemulțumiților. Atunci — bătrânul ceh Iaroslaus 
Kramerius — atât de înţelegător al jignirei ce sa adusese popo- 
rului românesc — pregăii o frumoasă surpriză tinerimii româ- 
neşti dela Universitatea din Cernăuţi : pe a sa cheltuială co- 
mamndă să se execute patru tablouri în mărime naturală, cari re- 
prezintau chipul senin, cu ochii-i mari, barba neagră și acea 
frunte lată ca versantul unui munte chivul lui Nicolae Iorga — 
şi dărui tablourile celor patru societăți studenţeşti din Cernăut:. 

„i totuși Iorga este printre voi”, au fost cuvintele lui Ia- 
roslaus Kramerius —, simbolice, cari răsunau ca profeticele 
vorbe ale genialului Galileo Galilei : „Evpur si mouve”... 


1) Cfr. 1. E. Toroufiu, laroslaus Kramerius pub. în Neamul Românesc 
Literar 1911. 

2) Subt semnătura criptogramică I[aroslaus) K[rameriu] S — kr. Intre 
alte recenzii publicate pe vremuri, despre trad. lui Kramerius, remarcăm pe cea 
a lui Liviu Marian, în Junimea Literară. 

După înflăcărata cruciadă a pregătirilor sufetești, scurt 
timp înainte de izbucnirea războiului, intrasem în epoca reali- 
zărilor. Şi atunci, în parlamentul austriac, când românii şi-au 
pretins la Universitatea din Cernăuţi catedra pentru Istoria Ro- 
mânilor, deputaţii cehi au făcut zid inexpugnabil în jurul drep- 
tului românesc şi cu ajutorul lor — al deputaților cehi — ideea, 
românească s'a impus biruitoare parlamentului austriac. 

A urmat apoi marea epopee a popoarelor, dintre 1914 și 
1918. In acest Pohod na Sybir fracțiuni din popoarele noastre 
s'au regăsit şi acolo, în Siberia, la depărtare de zeci de mii de 
kilometrii, şi iarăşi s'au înțeles și iarăși răsuna imnul dreptăţii 
imanente : 

Eppur si moune 


Stimată Doamnă Huskowva, 


Cunoașteţi desigur scrierea lui Ioan Urban-larnik intitu- 
lată „Drumul pe care am mers”. Ea poate fi numită și testa- 
ment pentru urmaşii săi, cărora indirect le arată drumul pe 
care ar trebui să meargă... lubiţii şi neastâmpăraţii noştri con- 
fraţi comuni generalul Negreanu şi directorul Roziade mi-au în- 
credinţat mie plăcuta îndatorire ca după salutul oficial al vene- 
ratului nostru vice preşedinte Bilciurescu, să vă transmit eu sa- 
lutul colegilor noştri şi să vă exprim sentimentele noastre de 
înaltă gratitudine pentru faptele D-Voastră de filoromânism ce 
le săvârşiţi în patria D-Voastră. 


Onorată Doamnă Huskova, 


Noi nu suntem un popor bogat, dimpotrivă bogăţia noastră 
materială este cenușe spulberată de vânt. Şi această sărăcie se 
datorește nu faptului că natura și pământul nostru nu ar avea 
ascunse imense bogății, ci, ea, sărăcia noastră materială se da- 
toreşte bogăției sufeteşti sau cum în mod mai eufemist a cu- 
prins ideea Alecsandri, pe care-l cunoaşteţi atât de bine : „Ro- 
mânul e născut poet”. Poporul românesc este un popor de visă- 
tori, care pune mai mare preţ pe valorile netrecătoare pe valo- 
rile sufletești. Iar bogat nu-i cel ce are mult, ci acela care ştie 

puţinul cât îl are să-l valorifice. Din această latură a bogăției 
sufletești şi a neajunsurilor materiale, v'am judecat şi apreciat. 

Domnia Voastră, Doamnă Huskova, știți ce-i sărăcia ma- 
terială.. Şi vă rog onorat auditor să ascultați câteva crâmpee din 
viaţa scumpei noastre musafire, Doamna HusSkova : 

„Intr'o zi ploiasă de Noembrie, în anul 1919, umblam pe 
străzile Bucureştilor, fără nici un rost, necunoscută, lipsită de 
bani, fără locuință, părăsită, fără experiență, — studentă să- 
racă, unde să merg ?. Deschid poşeta şi cu ultimii doi lei cum- 
păr salam. In poşetă am însă scrisoarea, acum deja răposatului 
profesor Iarnik, către Nicolae Iorga, excelentul istoric român, 
vestitul savant. „Când o să-ți meargă mai rău, du-te la Iorga. 
Are mare influenţă. O să-ţi ajute”. Ah ! da ! îmi menge foarte 
rău, mă duc la, Iorga”. 

„Il găsesc la redacţia ziarului său Neamul Românesc, al 
cărui editor, redactor şi director este. Ii dau scrisoarea, se uită 
la mine cu ochii lui buni şi blânzi. Prima întrebare de natură 
practică. Aş fi vrut să-i sărut mâna”. 

„Ai locuință ?”. 

„Nam !?. 

„A, ai învăţat deja puţin româneşte, bravo !”. 

„In seara, aceia am avut, mulţumită influenţei sale, unde 
să dorm și ce să mănânc. Nu-l deranjam prea des. In primul an 
de studii la Bucureşti poate am vorbit de două trei ori cu el. A 
fost tot deauna blând, bun, întotdeauna dispus să ajute. Nu am, 
abuzat nici când de bunătatea lui, gata de ajutor în orice clipă..”. 

Această simplă si sinceră mărturisire a membrei noastre 
de onoare, d-na profesor Hu5kova dela Universitatea din Bra- 
tislava, duce aminte de povestea, sfătoasă a blândului Ioan Ur- 
ban Iarnik din timpul când hoinărea prin Ardeal şi culegea 
Doine românești şi când uneori, neavând ce mânca, ospăta în 
primitivele case ţărăneşti. Iată cum între trecut şi viitor se aş- 
terne drumul pe care-l mergeţi d-Voastră, doamnă Hu5kova, 
atât prin felul de a trăi cât şi mai ales prin acela al manifestă- 
lor D-Voastră. Aţi tradus în limba cehă Luscullova Tjiesen, vo- 
lumul de nuvele din literatura noastră, popularizând în patria 
D-Voastră numele celor mai de seamă prozatori români. ca A- 
lexandru Vlahuţă, Delavrancea, Sadoveanu, Brătescu-Voineşti, 

Ion Creangă, Alexandru Odobescu, Cost. Negruzzi, 1. L. Ca- 
rageale, C. Sandu Aldea, lon Gorun, Il. Agârbiceanu, Ştefan 0. 
Iosif, Dimitrie Anghel. Mai târziu la 1927 aţi tipărit volumul 
Rumunsti Prosaikove, cu un studiu introductiv asupra literatu- 
rii noastre și cu alte traduceri din V. Alecsandri, Ion Ghica, Ni- 
colae Bălăcescu, Alecu Russo, Titu Maiorescu, Eminescu, Gâr- 
leanu, Ovid Densuşianu şi alţii. Insuşi această citare de nume 
denotă că d-na Huscova a intrat în miezul vieții noastre literare. 
Voiu mai adăuga că nu numai proza, ci şi poezia noastră s'a bu- 
curat de aceeaşi atențiune și că într'o antologie cehă figurează 
poeţii noștri clasici şi mai ales modernii Jon Pillat, Ovid Densu- 
şianu, Ion Minulescu, Lucian Blaga, Tudor Arghezi, Dumitrie 
Anghel şi cântăreţul pătimirii noastre Octavian Goga, care de- 
sigur acolo în Ceho-Slovacia a fost tot atât de mult înţeles și 
savurat ca și la noi acasă, pentru că dacă legăturile politice sunt 
condiţionate de interdependența economică, atunci căutarea pă- 
timirii în literatură se bazează pe afinități elective. 

Ca înecheere ţiu să constat că prietenia ceho-română nu 
este de moment şi nu are ca bază trecătoare interese materiale. 
Dimpotrivă, în viaţa popoarelor noastre după cum aţi văzut de 
înainte de războiu încă s'au afirmat idealuri comune mult mai 
înalte, ele au fost cultivate din ambele părţi şi au folosit amân- 
dorora, în zile de grea cumpănă mâna frățească de ajutor, iar 
după înseninarea cerului ca un prelung ciripit de paseri această 
prietenie a răsunat voios, în imnuri de glorie, prin corul Ceho- 
Slovac al Societăţii învăţătorilor din Praga, cor care înainte de 
câţiva ani a pus întreaga noastră capitală în picioare şi a fer- 
mecat-o prin maestrele produceri la Ateneul Român. Apoi tri- 
umful Societăților noastre muzicale la Praga. Bratislava etc., 
şi primirea regească ce le-aţi făcut, toate aceste manifestări 
exuberante nu erau decât un imn final la biruinţa din trecut şi 
o rugă pentru munca noastră comună în viitor. 

Stăruinţele D-Voastră, munca stăruitoare şi continuatoare a 
fiului lui Ioan Urban Iarnik, profesorul Hedvig Urban Iarnik, 
care predă limba și literatura românească la cealaltă Universi- 
tate a Dvs. din Brno, apoi înalta prietenie cu care abatele Za- 
voral ne onorează, ca popor şi pe noi de aci ca asociaţie a publi- 
ciștilor, toate acestea dovedesc că atât Dvs. cât și noi urmăm cu 

nică tradiţie. 

Fiţi de două ori bine venită în mijlocul nostru și înapoin- 
du-Vă în scumpa Dvs. patrie, să duceţi drept salut întregul nos- 
tru suflet şi să spuneţi acolo că în numele trecutului şi al jert- 
felor comune pentru noi cerem concetățenilor Dvs. întregul lor 
sufet, pentru că vorba sfintei scripturi : „Nu ştim nic: ziua, nici 
cesul când popoarele noastre vor fi chemate din nou şi atunci 
amândouă să se găsească alături, să rostească împreună 

E'ppur si muove 

Excelenţele Voastre, Asociaţia noastră ține să Vă mulţu- 
mească dim toată inima că prim prezenţa Dvs. ați imprimat și 
timbrul oficial a serbătoririi prieteniei ceho-române prim litera- 
tură. 

]. E. TOROUMIUI 


„Râsul Roşu“ de Leoniti Andreev şi „Intoarcerea de pe 
Front“ de Erich M. Remarque 


Comunicare făcută la Asociaţia Publiciștilor Români în Martie 


de AL. BIBESCU 


A încerca să compari două lucrări de valoare, înseamnă a 
risca foarte mult. Pentrucă nu este suficient să te mulțumești, 
să faci o simplă paralelă, ci trebuie să ai curajul, pe care ţi-l dă 
ţinuta, corectă a gândului, să precizezi, cari din cei doi autori 
e cel dintâi. 

Astfel stă prcblema analizei operilor : „Râsul Roșu” și 
„„Intoarcerea depe Front”. Două lucrări de înaltă valoare paci- 
ficatoare şi puritate sufletească. Ceeace m'a îndemnat, să aduc 
în discuţie aceste două opere, constitue pentru mine o mică des- 
coperire, aceea, că toţi cronicarii, recenzorii, întrun cuvânt toți 
acei, cari sau ocupat de literatură serisă, după răsboiu, „des- 
pre războiu” n'au amintit un singur cuvânt despre înaintașul 
lor, marele Leonida Andrezv, autorul genial al cărții „Râsul 
Roşu”. 


-_ 

Şi această descoperire, distins auditor, pentru mine în- 
seamnă mai mult decât aur, pentrucă admiraţia lângă adevăr, 
etermizează cea mai protundă confundare sufletească a citito- 
rului, cu aceia a scriitorului. 

Râsul Roşu a tost scris cu ocazia răsboiului Ruso-Japonez, 
din 1905, din Manciuria. Atunci poate Remarque nici nu se gân- 
dea că va lua parte la catacliamul mondial şi nici că va deveni 
un scriitor celebru. Dece această valoroasă operă a lui Andreev 
a rămas mai puţin cunoscută, este explicabil în parte. Câte din 
naţiunile, de astăzi, trecute prin suferinţa războiului, au avut 
posibilitatea, ca. tot ceeace au încercat, deprimări sufletești, 
detente nervoazz, într'un cuvânt, tot ceeace grozăvia răsboiului 
a putut imprima sufletului, câte din aceste naţiuni, angrenate în 
luptă, au avut posibilitatea să difuzeze ideea pacificatoare ca 
Germania ? 

Nici una ca aceasta din urmă. 

Şi dacă admitem că atâţia au cunoscut spectrul hidos al 
războiului care e mai mult decât moartea, deoarcece te otrăvește, 
te consumă, te sperie, te însuflețeşte ca să te rid-ce la culmi ne- 
bănuite de entusiasm și elan. pentru ca apoi să te distrugă în 
umezeala tranșeelor, câţi din acești imdiv.zi au avut mintea lim- 
pede şi talentul nediscutat, pentruca' să serie şi să redea aceste 
clipe ? 

Remarque, un om tânăr, a trecut prin toate aceste neca- 
zuri prin toate aceste suferințe. Şi în mintea lui s'a tipărit ca pe 
un papirus, clipă cu clipă, eveniment cu eveniment. El n'a aştep- 
tat decât momentul priincios, pentruca tot ceia ce a înregistrat, 
să fie redat întocmai. A făcut războiul şi s'a întors acasă el, şi 
cu ai lui camarazi de tranșee, care au suferit, s'au bucurat, s'au 
entuziasmat și au cunoscut împreună şi binele și răul, aşa cum 
se înțelege pe front. Şi Remarqgue descrie întreg cortegiul de 
mari suferimțe, pe care recunosc numai un mare scriitor putea 
să le zugrăvească aşa magistral. Atinge chestiuni de ordin psi- 
hologic asupra lui însăşi când moare un camarad, când gustă o 
clipă de liniște, când se gândeşte acasă, când ajunge acasă și 
vede adevăratul dezastru, venit odată cu pacea. Are scliviri de 
mare anvergură. E larg în observaţii, în ceeace privește nor- 
malul omenesc, totuşi nu pătrunde nicăieri profund, așa cum 

Leonida, Andreev disecă substanța cerebrală până acolo în a 
desface pia-mater de dura-mater, scormonind întreaga substanţă 
cenuşie şi căutând nucleul durerii. 

In Râsul Roşu sunt aceiaşi oameni, ca şi în Intoarcerea 
depe Front, sunt aceleași structuri nervoase. Convoiuri de răniți 
se retrag afară depe front în tăcere sub aripa solemnă şi ocroti- 
toare a morţii. Nimic nu trădează că armatele ar fi neliniştite. 
Tăcerea, domneşte. Dar această liniște, această tăcere virtuală, 
aduce groaza. Şi aceste clipe care toţi acei cari au luptat pe 
front le cunosc, dau acel eeva necunoscut, mai tare decât moar- 
tea. 

Și el marele Andreev a descris toate aceste clipe. 

In Râsul Roşu apar armate de vizionari, armate izvorâte 
din imaginaţia bolnavă, provocată de apăsarea, de tensiunea 
nervoasă a celui care luptă. 

Aceste situaţii le simt toţi şi mai ales intelectualii, oameni 
cari la un momeni îşi pun întrebarea : dece luptăm, dece ne u- 
cidem ? 

Sentimentul de adevărată umanitate este unit cu acel al 
groazii. 

Andreev descrie în termeni fantastici istoria răsboiului. 
Iată ce simte el la strigătul de jale al răniților și al muribun- 
zilor : 

„Era un vaet ascuţit, care sfredelea creerul cu un vârf în- 
ghețat şi care se învârtea fără încetare în rană, înainte, îndărăt, 
îndărăt, înainte”. 

In fragmentul al 6-lea Andreev se aseamănă mult, sau 
dacă Dvs. vreţi, Remarque se aseamănă cu Andreev. In „Râsul 
Roșu” se vorbeşte de întoarcerea depe front acasă : „Remargue” 
scrie : „Tresar şi privesc în jurul meu. In depărtare zac cama- 
razii mei pe brancardă şi mă strigă încet, în urma noastră. 

Pacea. O văd, o simt pe deplin. Povara apăsătoare, care ne 
stăpânea mereu, se destramă. Ceva nou se ivește pe aripile ne- 
cunoscutului. 

Pescărușul alb al Păcii,. orizontul tremurător, aşteptare 
tremurătoare, cea dintăi privire, presentiment, speranţă, nă- 
zuință,, realizare care se aproprie : Pacea”. 

Acum în Andreev : „Inţelesei că fusesem învinși, apoi cu 

toată, pierderea picioarelor mele, fui cuprins de bucurie, la ideia 
că voi fi trimis acasă că voi fi viu, viu pentru mai mult timp, 
pentru totdeauna. Degeaba, mai târziu cu o săptămână aflai 
câteva amănunte, care mă fac să mă îndoesc acuma şi să fiu 
cuprins de o groază necunoscută, pe care n'am simţit-o nici o- 
dată”. 

Remarque povestește totul calm, dureros cu încrederea, că 
Va găsi acasă bine, că a scăpat de războiu, pe când în „Râsul 
Roşw” Andreev, după bucuria spontană, trece la cruda realitate 
şi din discuţia, ce o are, cu doctorul amibulanţei, mai târziu, lasă 
să se întrevadă nebunia răsboiului, „Râsul Roșu” formula groa- 
zei şi a măcelului, microbul care va contamina toate minţile. 

Descrierea nebuniei doctorului este atât de bine redată, 
încât este greu să treci cu vederea „Răsul Roșu” al lui Andreev, 
citind o lucrare despre răsboiu. In „Intoarcerea depe Front” al 
lui Andreev accentuez fragmentul al 8-lea, autorul nu descrie 
decât viaţa lui, nimic alt ceva nu-l preocupă. 

Nu-l interesează decât analiza eului până la evidenţă. Su- 
fletul rănitului depe front, este un studiu vast pe care îl face ca 
un adevărat maestru. 

In fragmentul al 9-lea el atinge apogeul gândirii asupra i- 
deii pacificatoare. Astfel scrie : 

„Judecă tu însuţi, nu se poate propovădui fără pedeapsă 
zeci şi sute de ani, mila, judecata, logica, nu se poate forma fără 
pedeapsă, conştiinţa. 

Principalul este conștiința. Poţi deveni nemilos, poţi să 
pierzi orice sensibilitate, să te obișnuiești cu vederea sângelui, 
a lacrimilor şi a durerilor, ca măcelarii sau ca unii medici sau 
militari, dar cum e posibil să tăgădueşti adevărul odată ce Vai 
cunoscut ? Cred că-i imposibil...” apoi mai jos: „totuşi nu pot 
să mă deprind cu ideia însăși a răsboiului, spiritul meu refuză 
a concepe ceace în sine e o nebunie”. 

Și mai departe descrie momentele penibile, prin care trec 
cei care rămân în urma frontului, cei deacasă. Durerea de sufe- 
rinţă a celor plecaţi, această durere îi consumă și-i fac să u- 
rască răsboiul. 

Remarque, nu face această analiză, pe el nu-l interesează 
dacă cei de acasă suferă sau nu. 

E] este preocupat de suferinţele celor depe front. 

Face însă interesate aprecieri asupra eternei probleme 
viaţa, viaţa acelor cari s'au întors depe front (libertatea, drep- 
turi, justiţie, etc.). 

Astfel când un camarad al lui este judecat pentru o crimă, 
scrie: „acum un an, omul ăsta era doar cu doi camarazi într'un 
adăpost. 


Aveau cu ei o mitralieră, singură în tot sectorul. Deodată 
se deslănţui un atac al inamicului... Omul ăsta muncise cu cei 
doi camarazi ai lui pentru un spital întreg... I s'a dat pentru asta 
crucea de fer clasa I şi a fost felicitat de colonel. Acum înțele- 
geţi dece nu are habar ds legile şi tribunalele voastre civile. 

Cum puteţi să-i pretindeţi să ia drept crimă, ceace ani de-a 
rândul a fost pentru el o datorie şi i-a adus o decorație ? 

Nu voi trebuie să-l judecaţi. E un soldat, e al nostru și 
noi îl achităm...”. 

Ura contra răsboiului este ideia predominantă în amblele 
lucrări. 

Această ură apare justificată și pe măsură ce întorci filă 
cu filă, simţi că te cuprinde acelaş sentiment, de care au fost a- 
nimaţi acei cari au scris. In fragmentul al 19-lea Andreev des- 
crie preludiul revoluției; acest fragment este de o putere mag- 

nifică. 

Fiecare moment este analizat. 

Clipele de frică şi groază, sunt magis.ral descrise. Astfel: 

„Chemai câinele cu jumătate de glas: 

— Neptun ! 

Dar nimic nu se mişcă în coteţ, şi nu văzui la lumina roşie, 
decât un capăt de lanţ care strălucea. Murmurul îndepărtat şi 
zgomotul unei căderi creşteau într'una ; închiszi fereastra. 

— Vin încoace, gândii şi începui să caut o ascunzătoare, 
Deschisei uşile sobelor, examinai căminurile, măsurai dulapu- 
rile: nimic din toate aceste nu mi se potriveau. Făcui înconjurul 
tuturor odăilor, afară de odaia de lucru, unde mu voiam să intru. 
Ştiam că fratele meu stătea în fotoliul său, lângă masa acoperi- 
tă de cărţi şi-mi era greu să-l văd în momentul acesta. 

Incetul cu încetul, mi se păru că nu eram singur în odae; 


— = 


FĂT-FRUMOS 67 


fiinţe invizibile se mişcau în jurul meu, în întuneric. Ele mă a- 
tingeau. O suflare îngheţată îmi atinse ceafa. 

— Cine-i acolo ? şoptii; dar nu răspunse nimeni. 

Incepui din nou să umblu, și ele mă urmăreau, grozave, 
mereu tăcute. Ştiam că era o halucinație provocată de boala 
mea ; probabil că mă apucaseră frigurile, dar nu putui domoli 
groaza, care făcea să-mi tremure tot corpul. Dusei mâna la cap : 
ardea ca focul...”. 

AL. BIBESCU 


STROFE... 


Am aţipit gândindu-mă, la tine, 

Trecuitul meu, al nostru, l-am petrecut prin minte; 
Mi-am acăţțat speranțe de unde de cuvinte 

Şi m'am minţit sperând în spre mai bine... 


Te-am revăzut tot blândă şi timidă 
Pe drumul care duce peste luncă... 


Am urmărit cu gândul o nălucă 
Şi-un crin înăbuşit de pălămidă... 
George Ţ.-Haşeganu 


S'A PUS SUB PRESĂ 


BYLETINYD 
MIBALL CMINESCY 


+ 
PL 


ANUL Ill 1932 FASCIC. 8 
REDACTAT CU CONCURSUL LUI GH. BOGDAN-DUICĂ 
de 


LECA MORARIU 


RE CE Neg. DĂ 


RUDOLE VON JHERING, LUPTA PENTRU DREPT. Tradu- 


cere din limba germană de Constantin Turtureanu, laşi 1930. 


Celebra scriere a marelui jurisconsult german, care a mai fost 
tradusă în două rânduri în românește, la 1874 şi apoi, de T. V. 
Păcăţianu, la 1898, a apărut de curând într'o nouă traducere, da- 
torită compatriotului nostru bucovinean, d-l Const. Turtureanu, 
profesor la liceul militar din laşi, fratele eroului Teodor Turtureanu. 
În prefață, traducătorul insistând asupra actualităţii acestei cărți, 
zice, cu multă dreptate: „,Socot că niciodată nu sa simţit la noi 
nevoie de ea mai mult ca în clipa de față”. Într'adevăr, o simțim 
cu toţii, ca niciodată, că în în țara aceasta, unde nedreptatea e ende- 
mică — suntem doară neamul care, dintr'o dureroasă experiență 
de veacuri a creat proverbul „Dreptatea îmblă cu capul spart” — 
astăzi îndeosebi nedreptatea serbează orgii. 

Ideia centrală a scrierii lui Jhering e că lupta pentru drept e 
o datorie morală a fiecărui individ, întrucât cel ce-şi apără dreptul, 
în realitate nu luptă numai pentru cutare bun material, ci pentru 
afirmarea personalităţii proprii. Dar, în țara noastră, corolarul samo- 
volniciei celor ce deţin puterea e laşitatea individului, care nu în- 
ţelege să-și apere cu îndârjire dreptul, ci renunță la el în mod la- 
mentabil, încurajând astfel toate îndrăznelile puternicilor zilei şi 
ale organelor administrative. În direcţia aceasta rămâne să se facă 
o întreagă operă de educaţie, chiar pentru cei ce-şi zic , „intelectuali . 
lată de ce traducerea de față e binevenită. Ea se impune atenţiei 
şi mai mult prin faptul că traducătorul însuşi e un luptător pentru 
drept, căci iată ce lucru emoţionant ne mărturiseşte prefața : „Cu 

această ocazie ţin să adaog că mobilul acestei trude de a tălmăci 
în limba română celebra lucrare Der Kampf ums Recht a lui Jhering 
a fost o mare durere: calvarul fratelui meu Vasile Turtureanu, un 
om capabil, energic, cinstit, a cărui demnitate omenească şi viață a 
fost călcată în picioare, fiind bătut în exercițiul funcţiunii şi maltratat 
în chipul cel mai barbar. Fratele negăsind sprijin la acei cari tre- 
buiau să apere dreptul, furtuna s'a întors împotriva lui: abuzul a 
reuşit să obţină punerea lui în disponibilitate, deşi avea douăzeci şi 
unu de ani serviţi statului”. Aflăm mai departe că arbitrarul și 
„despotismul ierarhic” au triumfat, „porţile Ministerului, ultima 
instanță de apel, au rămas închise pentru drept”, încât celui nă- 
păstuit nu i-a rămas decât drumul justiţiei. Pentru ca cetitorii să nu 
fie nedumeriţi care e oblăduirea, cub care sau putut petrece ase- 
menea lucruri, notăm că numerele dosarelor, citate de autor, sunt 
din anii 1929 şi 1930. Prefaţa încheie cu bărbăteasca concluzie : 
„România nu-și poate clădi viitorul decât pe o perfectă ordine le- 
gală, pe un solid aparat administrativ, pe o justiţie şi armată pu- 
ternică, pe o stare bună economică, pe o administraţie sănătoasă 
și raţională a finanţelor, pe o societate cu responsabilitate de sus 
până jos, pe o „oştire întreagă de conștiințe” — cum spune d-l 
lorga — „care valorează cât o societate contimporană, sprijinită 
pe cea mai puternică armată”. România nu-și poate clădi „viitorul 
decât pe un eroism de faptă, nu teoretic”. 

Traducerea — vorbesc în cunoștință de cauză, ca cel care am 
avut prilejul şi plăcerea de a o revizui — e ireproşabilă. Broșura 
atrage şi printr'o excelentă execuţie tehnică. 


VICTOR MORARIU 


GUDRUNA, Epopee germană în versiunea românească, după 
text mittelhochdentsch, de Virgil Tempeanu, Folticeni, 1931. 


D-l V. Tempeanu, profesor de limba germană la liceul din 
Folticeni, de prezent şi prefect al judeţului Baia, s'a remarcat printr'o 
serie de merituoase traduceri din literatura germană şi de scrieri 
didactice şi pedagogice. Din cele dintâi se impun îndeosebi „Sappho” 
şi „Medea'” de Grillparzer și „Ifigenia ” lui Goethe, aceasta din urmă 
reprezentată în stagiunea 1930—31 pe scena Teatrului Naţional din 
Cernăuţi. 

Acum, d. Tempeanu ne dă traducerea acelei epopei populare 
germane, care atât de nimerit a fost comparată cu „Odiseea”. Ale- 
gerea e fericită, din punct de vedere al interesului publicului româ- 
nesc, întrucât între „Nibelungenlied” și „Gudrun”, cea de a doua 
e mai bogată în elemente universal-umane, mai accesibilă deci și 
cetitorului neiniţiat în mentalitatea specific germană. De altcum, 


Gudruna e o preocupare mai veche a traducătorului — dovadă 
studiul d-sale „Iphigenia și Kudrun”, publicat în revista de sinteză 
culturală „Minerva” din laşi (nr. 3 din anul 1929) — studiu în 


care argumentează, destul de insinuant, că eroina medievală i-a servit 
drept model lui Goethe pentru Iphigenia sa, „atât ca teză cât 
şi ca ambianță sufletească”. 

Cele 162 pagini ale traducerii nu cuprind însă epopea în- 
treagă, ci numai partea a treia, „Gudruna'” propriu zisă, omițând 
deci cele două părţi introductive: „Hagen von Irland şi „Flildieză 

Traducerea menţine metrul şi strofa originală — ceeace e un 
merit, dar un fel de merit negativ, dacă considerăm că întrebuin- 
ţarea strofei în epopee — care prin definiţie e povestire continuă, 
neîntreruptă — e cât se poate de improprie, neajuns de care se îm- 
piedică mereu şi cetitorul originalelor germane ale celor două mari 
epopei îndeosebi în versul final al strofei, care în „Nibelungenlied 
are un plus de o silabă întonată, în ,„,Gudrun” chiar de două, față 
de celelalte 3 versuri ale strofei. 


Să cetim deci câteva strofe dela început 


„Se răspândise vestea şi la Normanzi că fată, 

Cum e domnița Gudrun, nici na trăit vreodată. 

Aşa era de mândră la trup, aşa de bună, 

Că Hartmut, rege mare, dorea de mult să fie-a lui stăpână. 


Gerlinda, scumpa-i mamă, l-a sfătuit s'o ceară 

Şi-i ascultă dorinţa feciorul; într'o seară 

La Ludwig, care este al regelui părinte, 

Trimit doi soli să-i spună şi lui mult fericitele cuvinte. 
Grăi cuminte Hartmut: „Dacă trimit oştire, 

Voiu căpăta-o, tată, chiar dac'o fi să 'nşire 

Ţări lungi şi mări întinse. Mi-am pus în gând odată 
Să nu mă las de-acuma, până nu iau pe a lui Hettel fată. 

— Şi acum, din aventura XVIII, astrucarea 
lupta dintre Ludwig și Hettel: 


“Toţi căutară morţii pe ţărmul cel de mare 

Şi pe creştini grămadă îi strâng spre îngropare, 
Deoparte, laolaltă. Cucernici chibzuiră 

Un loc să le găsească şi fără de zăbavă îl găsiră. 


Vorbeşte Ortwin: „Prieteni, să le-arătăm iubire! 
Să-i îngropăm cucernic şi 'n semn de pomenire 
Să ridicăm îndată biserică bogată, 

La care dar să facă şi prietenii şi rudele odată!” 


„Frumos grăeşti, nepoate!” vorbi bătrânul W/ate, 
„Să vindem cai şi haine şi lucrurile toate 
Care-au rămas pe urma acelor ce luptară 


TI 


morților, după 


Şi să 'mpărţim pomana; să ne-amintim de morţii pentru ţară!” 


Vorbi eroul Irold: „Să-i îngropăm noi oare 

Şi pe aceia care călcat-au în picioare 

A noastră mândră ţară? Sau corbilor drept hrană 
Să-i dăm să ospăteze și lupilor flămânzi să fie mană?” 


Răspund toţi înţelepţii: „Fie ngropaţi cu toţii!” 
Intâi îl îngropară pe regele, ce morții 

Se dete fără teamă. Le scriu la fiecare 

Şi numele şi ţara, ca toţi să ştie fapta lor cea mare. 


Vre-o şase zile pline cu-osârdie lucrară, 

Odihnă 'n vremea asta de loc nu mai gustară, 

Până nu fac comândul întreg de 'ngropăciune, 

Ca Dumnezeu prea bunul păcatelor să dee iertăciune. 


Atâta leturghie cetiră şi cântară, 

Cum morții din războaie nicicând nu căpătară; 
Arareori vreodată fu slujbă mai aleasă, 

Căci preoţi mulţi muriră alături de eroi moarte frumoasă. 


Probele acestea ajung pentru a evidenția meritul principal al 


limbii: caracterul ei popular şi arhaic, atât de adecvat atmosferei de 


epopee — caracter prin care traducerea aceasta stă alături de Iliada 


lui G. Murnu sau de Eneida și Odissea lui Coşbuc. 

Dacă G. Murnu relevă însuși în prefață meritul său de a nu 
fi întrebuințat decât un singur neologism: „curaj, — în „Gudruna 
d-lui Tempeanu rar când ne lovim de neologisme ca: eroul. prin- 
ţesa, principesa, v'asigur, spioni, sper, drapele. stindarde. sclavă 
etc...., cari și acestea ușor se puteau evita. 

Alte probe de graiu neaoș, plin de sevă: scrisori pecetluite (în 
mittelhochdeutsch: mit versigelten brieven); samare cu greu argint 
umplute (mit minem silber sende zwelt suomaere); călăreața ceată; 
crai fără prihană (der helt vor schanden gar der vrie); vre-o două- 
zeci de vase în grabă inchipuește (zweinzic starke kiele zimbern er 
do hiez); durerea cea grea, neostoită (leides âne frume = fără aju- 
tor); să-i iasă'n plin şi lupta şi tot ce năzueşte (daz in nach ir 
&ren miieste wol gelingen); toţi roboteau deoparte şi alta cu nfocare 
(sie wurden alle unmiiezic dort unde hie); hălăduesc în pace 
(schuofen in gemach); zangătul de săbii: cu vărf le răsplăteşte: bă- 
trânul rege Ludwig și Horand tăinuiră (= vorbiră în taină > gien- 
gen sundersprachen) etc. 

Ceeace scade valoarea traducerii. sunt numeroasele inadver- 
tențe: lipsuri sau abateri prea mari dela original, uneori alterând cu 
totul idea, iar pe alocuri servind doar de umplutură. Nu voim să-i 
şicanăm pe traducător, dar nici nu putem să nu relevăm asemenea 
neajunsuri; o facem îndeosebi și ca avertisment pentru traducerile 
viitoare. pe care le dorim cât de multe şi din care d. Tempeanu 
ne şi promite pe „Sărmanul Enric” al lui Hartmann von Aue. : 

Constatăm deci pe alocuri lipsa unor strofe întregi: astfel la 
pag. 11 lipsesc strofele 610 şi 611 (numerotarea e a ediţiei lui Karl 
Bartsch, din colecţia lui Franz Pfeiffer „Deutsche Klassiker des 
Mittelalters”, Leipzig 1880); la pag. 13 lipseşte str. 627; pag. 15. 
Bir 645. 

Câteva exemple de a!terări: 


In aventura X. strofa 596: 


Hartmuot do welte. die er wolde dan 

năch der frouwen senden, sehzic sîner man. 
die werden wol bereitet mit waete und mit spise 
unde wol beleitet. Ludewic der alde der u'as wise. 

În traducere: 


Alese Hartmut vesel din mândra lui suită 

Şaizeci oşteni de vază, prinţesa lui iubită 

S'o ceară pentru dânsul. Ei pregătiră 'ndată 

Şi haine şi merinde. „Ce chipeşi cavaleri ales-am tată!" 


Emistihul al doilea din versul final nu corespunde de loc cu 
acelaş emistih din original, care spune: „Ludovic bătrânul era înţe- 
lept”'. E adevărat însă că și emistihul acesta al originalului nu prea 
are a face cu restul strofei; e ceeace numiam mai sus o „umplu- 
tură” datorită lungimii versului — și atunci, traducătorul se va fi 
simţit liber s'o înlocuiască cu altă umplutură. 

În aceeași aventură, strofa 609, pag. 11: „Do sprach diu 
frouwe Hilde” e tradus prin modernul „regina Hilda zice”, unde 
se îmbia arhaicul: „lar Doamna Hilda ... 

O alterare totală a ideei o găsim în versul final al strofei 
a treia din aventura XI, pag. 12: 


„Swie der helt gebârte, swaz boten drumbe reit, 

daz man der dă vârte, daz was im grimme leit, 

des was sin stolzes herze gebunden mit swaere, 

er tet dem wol geliche, daz er bi kutrunen gerne waere. 


Că s'a sbătut eroul şi a trimis solie, 

Că soli-s cu jignire primiţi şi cu trufie, 

Aceasta îl mâhneşte pe rege, care pare 

Tovarăş de durere cu Hartmut; cu el are-asemănare. 


Nici urmă de traducere! Versul cu pricina spune: „el se 
purta la fel ca unul care ar fi cu drag lângă Kutrun .. 

În aceeaşi aventură, sttr. 624, pag. 13, e omis versul 2, vers 
esenţial, pentru gingăşia situaţiei : 

tougenre ougenblicke was dâ vil geschehen, 
adecă: priviri în taină ale ochilor se făcură multe aci (e vorba de 
prima întâlnire a lui Herwig cu eroina). 

În aventura XII, str. 651, pag. 16, Kudrun se roagă să se 
întrerupă lupta între Herwic şi tatăl ei, „unz ich iuch beide frâge. 
wâ der fiirste Herwic habende si die aller beste mâge” — 
adecă: până să vă întreb pe amândoi unde îşi are H. rudele cele 

mai de seamă”, iar Bartsch comentează: „Sie will sich nah seiner 
Macht und Herrschaft erkundigen'”. Traducerea se abate cu totul. 
zicând: „O, Herwig, mare rege, să-mi spui ce prieteni oare mai 
buni decât pe noi îţi poţi alege?" 

Tot acolo, str. 655 pag. 17 „„daz waetliche kint nu e ..fe- 
cioara cea gingașe”, ci „arătoasă”, „chipeşă ”. 

În strofa următoare, iar o alterare totală, în versul final: . 


Herwig sprach zer frouwen: „mir ist daz geseit 
(doch hât ez iuch gerouwen von miner arebeit). 
daz ich iu versmâhe durch mîn lihtez hiinne, 

dicke bi den armen habent riche liute guote wiinne 


adecă: „Ul. zise cătră domniţă: mie mi sa spus (dar var fi părut 
rău în urma luptei mele) că vă desonorez prin neamul meu neîn- 
semnat; adese oamenii bogaţi au bucurie multă chiar la cei săraci . 
Şi iată acum ce găsim la d. Tempeanu: 


Vorbeşte Herwig: oare nu-mi porți vre-o supărare 

În urma luptei crunte? Credeam, fără mirare, 

Că mă urăşti din suflet, că am venit cu oaste 

Să cer, aici la curte, luptând, mâna Măriei Voastre! 


Nimic, dar chiar nimic din idea originalului. 

În str, 1356, pag. 113, (aventura XXVI) lipseşte un nu, care 
e esenţial — lipsă care evident nu se poate atribui zețarului; fata 
care, în faptul zilei, o deşteaptă pe Gudruna ca să-i vestească so- 
sirea liberatorilor, zice : 

„unser friunt dă heime habent unser armen niht vergezzen . 

D. Tempeanu scrie dimpotrivă: „Uitate suntem aici noi, fetele 
sărmane” | 

Mai este o altă categorie de alterări, asupra cărora pot fi 
opinii diferite: sunt acele unde traducătorul tinde să sporească fru- 
museţea poetică, adăogând din tezaurul atât de bogat pe care i-l 
oferă astăzi limbagiul poeziei românești. Astfel, la pag. 11, în strofa 
penultimă (615) din aventura X, cetim: 


Bogatul conte spune: ,„„Cine-a văzut” odată, 
Nu cred că 'n astă lume să-i placă altă fată! 
Luceaţăr între stele, aşa-i între fecioare”. 

Vorbeşte Hartmut: „Bine, a mea va fi această dulce floare!" 
O imagine eminesciană întâiu, apoi una ca din Alecsandri. 
Originalul n'o are nici pe una, nici pe a doua: 


„Do sprach der grăve riche: „ich han iu wol gesagen 

swer gesiht die minnicliche, dem muoz siu wol behagen 

durch daz si ir tugende prisent vor meiden und vor wiben'. 

d6 sprach der herre Hartmut: „so wil ich âne sie niht beliben”. 


E abstract, e simplu, auster — dar credem că era de men- 
ținut şi în traducere austeritatea aceasta cu adevărat epică a unor 


vremuri aspre. 
La pag. 15, str. 641 (aventura XII) : 


Hettel şi Hilda, iată-i se uită la fereastră 
Și văd cum Herwig vine pe unda cea albastră 
Dela Galais, din țara muntoasă şi dușmană... 


„Unda cea albastră” înzădar o căutăm în original — şi cu 
greu am şi găsi-o în marea Nordului: 


Hetele und frou Hilde in daz venster wâren komen 
Hărwic der hâte ein volc an sich genomen, 
daz saz vor einem berge ze Gâleis in dem lande... 


Am subliniat aci şi o scăpare din vedere: originalul are „n 
daz venster”', fiindcă de fapt ferestrele castelelor medievale erau atât 
de încăpătoare, încât era loc şi pentru bănci de șezut; deci corect: 


„în fereastră”. 
La pag. 23, str. 697 (aventura XIII): 


Cu două mii de oameni din Waal Morung vine; 

EI pentru priefenie se luptă foarte bine. 

Voinicii lui sunt ageri şi fără nici o teamă; 

Pe cai sirepi stau veseli; de moarte nu ţin niciodată seamă. 


În mittelhochdentsch : 


Von Wâleis der marke kom Morunc der degen. 

durch schoener frouwen liebe wolde er strites phlegen, 
er brahte sunder: twâle zweinzic hundert manen, 

die fuoren wol gewâfent und rîten alle froeliche dannen. 

De „caii sirepi” ai lui Alecsandri nici urmă! lar Morung nu 
„se luptă pentru prietenie, ci „de dragul femeilor frumoase". 
La pag. 43. str. 85! (aventura XVII): 


Pe insula pustie eroii stând la mare, 

Vedeţi, nici Hartmut dorul nu-şi potoli prea tare 

Şi nici ostaşii cari credeau că stau prea bine 

O săptămână 'ntreagă cu fetele ce sunt ca nişte zâne. 


Originalul nu are decât „mit den schoenen wiîben'. 

— Nu-i vom reproşa traducătorului rimele inexacte ca grab- 
nic: falnic, bătrână: bună, tainic: năpraznic, dulce: duce, multe: 
iute, ajută: luptă, tânăr: umăr etc... 

Asemenea asonanțe fac parte din tehnica melopeei populare 
şi ca atari sunt chiar binevenite în traducerea unei epopei populare 
ca „Gudrun . 

In concluzie: cu mai multă grijă de exactitate, traducerea de 
faţă era să stea cu vrednicie alături de a lui Murnu, ale lui Coşbuc 
şi a d-lui C. Papacostea, Ea rămâne totuși un eveniment remarcabil 
în literatura noastră; iar exactitatea o așteptăm într'o eventuală 
nouă ediţie şi, îndeosebi în traducerile ce vor veni de aci înainte. 


VICTOR MORARIU 


I. E. Torouţiu şi Gh. Cardaş, Studii şi documente literare; vol. ] Junimea”, 
Bucureşti 1931 (preţul 350 lei) — Un splendid volum de 504 pagini cuprinzând 
Scrisori din 1876—1917 adresate lui I. C. Negruzzi de: T. Maiorescu, Caragiale, 
D. Zamfirescu, N. Gane, Hasdeu, M. Pompiliu, Gh. Panu, Gh. Barițiu, G. Dem. 
Teodorescu, Al. Lambrino, T. V. Ştefanelli, A. Densuşianu, Alex. Papadopol 
Calimach, D. Onciul, 1. Bogdan, I. 'T. Mera, D. Petrino, S. FI. Marian, N. Vo- 
lenti, V. Burlă, Creangă, Eminescu, Veronica Micle, Vlahuţă, A. Naum, Şt. G. 
Vărgolici, Gh. Popovici (= 'T. Robeanu, al nostru), I. Caragiani, Mite Kremnitz 
şi I. Urban-larnik. Publicate cu tot aparatul critic care se impune ( o amplă In- 
troducere, foarte preţioase Note de lămurire şi chiar de rectificare şi un conștiin- 
cios-muncit Indice), aceste adevărate studii şi documente vestesc o monumentală 
iniţiativă (unică până acum la noi Românii), colecţia urmând să cuprindă: Co- 
respondenţă — Literatură cultă şi populară — Traduceri — Contribuţii şi mo- 
nografii bibliografice — !Cercetări literare — şi Studii de literatură comparată. 
Şi când te gândeşti că toată opera aceasta stă să ne-o dăruiască editorul şi pro- 
fesorul ]. E. Toroufiu (în tovărăşie intelectuală cu merituosul cercetător Gh. 
Cardaş), şi când ştii că aiurea, înfundaţi în sinecurele bugetovoriei „culturale ”, 
trândăvesc atâţia profitori, atunci încerci o îndoită admiraţie faţă de această nouă 
manifestare a culturalităţii bucovinene. 

Corneliu Gheorghian, Registrele fonciare din Bucovina; vol. | Dreptul 
fonciar 300 pagini; vol. II Procedura înfiinţării şi vomplectării lor 286 pagini. 
Institutul de arte grafice „Bucovina” I. E Torouţiu, Bucureşti 1931. — D-l C. 
Gheorghian ne revelează o instituţie de drept străină spiritului latin, şi deci străi- 
nă şi legislaţiei româneşti. De sigur, tradiționala noastră galomanie nu va îm- 
brăţişa cu prea mari simpatii iniţiativa d-lui Gheorghian. Totuși dreptul fonciar 
e de atât de mare şi de atât de actuală importanţă pentru România de astăzi, încât 
şi fără de simpatii, el va străbate pretutindeni..., cam aşa cum a străbătut invenţia 
nelatină a unui oarecare Gutenberg... Nu e doar lucru mic să ştim odată cum 
poate fi asigurat dreptul de proprietate asupra imobilelor şi cum, proprietatea ast- 
fel asigurată, garantează creditul! Se împlinesc mai bine de 100 ani de când „cel 
dintâi Român modern”, luminatul şi plinul de râvnă Dinu Golescu cunoscuse re- 
gistrele fonciare dela Viena şi preconizase introducerea lor în ţările româneşti! 
Dar dela „bătrânul” Golescu până astăzi am progresat doar şi noi, încât deu- 
năzi, cât pe ce să ne „unificăm” cu întreaga noastră legislaţie... Plastică prin 
atâtea exemplificări, antrenantă prin sănâtoasa ei limbă românească, utilă prin 
reproducerea legilor şi regulamentelor încă mereu în vigoare pe meleagurile Bu- 
covinei, lucrarea aceasta datorită unui distins jurist bucovinean (căci. jurispru- 
denţa bucovineană nu se mărgineşte numai la facultatea de drept din Cernăuţi!) 
şi publicată în atât de perfecte condiţii tehnice în tipografia (bucureşteană!) a 
unui bucovinean, e şi dânsa un omagiu al Bucovinei închinat Tării-întregite. 


AL, LUPU 


CONST. I. EMILIAN: ANARHISMUL POETIC. 


In vitrina librăriilor, de pe o copertă cu fond alb se desprinde titlul roşu, 
cu litere clasice „Anarhismul poetic”, al cărţii d-lui Constantin ]. Emilian. Un 
tradiţionalist revoltat, mi-am zis şi am deschis masivul volum de critică al d-lui 
C. 1. E. cu oarecare scepticism. Doar întrun interview din „Mărturia unei gene- 
rații” a d-lui F. Aderca se găsesc câteva rânduri, în care se vorbeşte de un tânăr 
cu rare însuşiri critice. Cel ce afirma aceasta era d-l M. Dragomirescu. Incă un 
motiv de scepticism, aşa dar. 

Lectura volumului însă a fost o adevărată revelaţie. Ne-a surprins, dela 
început, originalitatea gândirii şi independenţa atitudinii critice. Deşi format într o 
şcoală dogmatică, autorul na renunţat la autonomia spirituală, căci priveşte fe- 
nomenele literare cu propria-i inteligenţă şi operele poetice cu propria-i sensibi- 
litate. Cetitorii cer criticului o interpretare nouă a acestora şi nu o simplă eti- 
chetare, după formule anticipate. 

In acelaş timp, d. C. Emilian, deşi reprezintă critica universitară, de obi- 
ceiu rigidă şi anchilozată în cadre fixe, dovedeşte o rară mlădiere sufletească şi o 
întinsă sferă de receptivitate estetică. Insuşi faptul de a cerceta o problemă actuală 
dintre cele mai delicate, denotă pe lângă alte calităţi şi un extraordinar curaj. Dar, 
d] C. 1. Emilian a adus din atmosfera academică ceeace era mai bun: spiritul 
ştiinţific, obiectiv. D-sa priveşte lucrurile şi oamenii dela o anumită înălţime. 

păstrând un perfect echilibru şi o cavalerească urbanitate. Il interesează numai 
ceeace prezintă suficiente garanţii de adevăr, indiferent din ce şcoală literară pro- 
vine. Şi extremiști ca Voronca, Vinea, Tzara şi moderați ca Aderca, Bacovia, 
Baltazar, Biaga, Maniu, Arghezi sunt cântăriţi, analisaţi şi judecaţi cu aceeaş 
imparţialitate. 

Şi totuşi, paginile de critică ale d-lui Emilian nu sunt numai expresiunea 
unor reci judecăţi intelectuale, ci şi a unei adevărate frământări pasionale. IZapi- 
tolul prim: „Intre tradiţie şi noutate” — arată acest sbucium al criticului, la răs- 
pântia lumii vechi şi a celei noui. Deşi crescut în duh tradiţional, d-sa mărturi- 
seşte că nu se poate rupe de „„freamătul și vraja vieţii moderne  . 

Astfel „Anarhismul poetic” nu e numai o cercetare asupra poeziei lirice 
moderne, ci o sinfeză asupra întregii literaturi şi vieţii spirituale contimporane, 
cu toate dominantele ei caracteristice : eliberarea de subt autoritatea dogmelor, 
desintegrarea eului, impulsul spre supraspiritualisare şi imaginea elementelor in- 
conștiente, ilogice, instinctuale, patologice şi mistice. 

Autorul găseşte geneza acestei spiritualităţi moderne în evenimentele poli- 
tico-sociale: războiul şi bolşevismul, în literatura individualistă a unor Tolstoi, 
Dostoievsky, Ibsen, Shaw, Gide, Proust etc., în filosofia nietzscheană, bergsoniană, 
în teoriile medicale ale doctorului Freud şi în influenţa misticismului asiatic. 

Originile literare propriu zise sunt urmărite cu amploare, şi când e vorba 
de literatura străină a unui Mallarme, Marinetti, Rilke, Holz, Whitmann, Blacke 
etc., şi când se opreşte la cea autohtonă a unui Ştefan Petică, Săvescu, Mace- 
donschi, Minulescu. In locul unei explicări fugitive şi izolate, d-l Emilian ne-a dat 
una profundă și complectă, căci d-sa stabileşte relaţiile de interdependenţă a 
poeziei actuale cu întreaga mișcare artistică, pornind dela sculptura și pictura 
cubistă şi ajungând până la muzica neagră. Şi dacă socotim capitolul despre teh- 
nica literară nouă prea scolastic şi pedant, cu toate acestea, ce consideraţii critice 
substanţiale asupra hermetismului, metaforismului stilistic și asupra versului ti- 
po-topografic. 

Opiniile estetice şi critice ale d-lui Emilian sunt bazate pe o bogată şi se- 
veră documentare. Intre balastul operelor de erudiție şi fragilitatea celor de di- 
tetantism, d-sa a ştiut să aleagă o cale mijlocie. 

Dacă lipsa de perspectivă face ca unele concluzii ale autorului să fie 
susceptibile de amendare, desigur că cercetătorul literaturii contemporane nu se 
va putea dispensa de aci înainte de studiul d-lui Emilian. 

Mai este un aspect preţios al lucrării d-sale, care ar trebui amintit. „Anar- 
hismul poetic”, oricât ar părea de paradoxal, este o carte care resfrânge numai 
sănătate şi armonie sufletească. Autorul nu s'a contaminat de ereziile studiate. In 
acest primejdios moment al culturii noastre, găsim aci mijloace de regenerare 
vitală. Fără nici o înclinare spre naționalismul patetic sau spre didacticismul 
plictisitor, concluziile naturale care se degajează singure conving de necesitatea 
restabilirii unei ordini şi solidarităţi sufleteşti a poporului nostru. Prin studiul d-lui 
Emilian, rațiunea şi spiritul de disciplină sunt repuse în drepturile lor, uzurpate 
de anarhie şi hipersensibilitate. Tinerele generaţii. mai ales, vor găsi aci nu numai 
date complecte asupra liricei actuale, ci şi un îndreptar estetic şi etic, o axă de 

sprijin în spulberarea vânturilor de azi. Literatura modernă are şi o faţă de 
înoire a simţirii noastre, dar şi o faţă, care nu înseamnă decât farsă, poză şi 
mistificare. 

Studiul d-lui Emilian se prezintă într'o formă de-o claritate și conciziune 
clasică, în care străbate totuşi culoarea unui stil personal, viu şi susţinut. 

Maturitatea şi originalitatea gândirii, fineţea şi supleţea intuiţiilor, bogăţia 
materialului şi noutatea interpretării lui ne fac să trecem peste unele detalii, în 
care nam putea fi de acord cu criticul, şi să apreciem elogios lucrarea d-sale. 
Suntem cu atât mai obligaţi la aceasta, cu cât e vorba de un nume până acum 
necunoscut, care însă dintr'odată a izbutit să se ridice alături de un Albert 
Soergel al Germaniei, arhicunoscut cu studierea aceluiaşi fenomen nou în litera- 
tura germană, prin opera sa în două volume: „Dichtung und Dichter der Zeit . 


Bucureşti. 23 Aprilie. I. E. TOROUȚIU 

cu o introducere 


EXEMPLE DE PETIȚII, INCHEIERI JUDECĂTOREȘTI ŞI INSCRIERI, 

MULTE ȘI MRI N 


SCRIITORUL ISPIRESCU. -— Era lucru prea firesc ca poporanistul Dela- 


vrancea, învălurat şi de prodigalitatea poetului Delavrancea, să lunece pe ispi- 
titoarele cărări ale iperbolei atunci când (în artic. Pefre Ispirescu „Revista Nouă! 
An. 1. 1888) schiţa portretul lui Ispirescu. D. p.: „Oriunde vei deschide Basmele 
Românilor vezi pe Ispirescu, pe această imaginaţie naivă şi epică, pe acest scriitor 
bogat şi energic, a căruia frază şi observaţie adeseori ţi-amintesc de vechiul şi 
bătrânul Omer. Oriunde vei deschide cartea vezi pe Creatorul, iar nu pe culegă- 
torul basmelor” („„Rev. Nouă” 87). Sau: „Dar întreg volumul de basme al lui 
Ispirescu, e plin de farmec şi de bogății, pe fiece pagină simţi că geniul poporului 
era fatal înfipt în acest bătrân blând şi modest, şi că acest geniu l-a ridicat, fără 
a-l ameţi, mai presus cu mult decât poporul din care a ieşit (ibid. 87). Sau un 
ieftin superlativ (tot pe atât de ieftin şi de neîntemeiat ca multe alte similare...): 
„Şi lăsând la o parte marele merite ale creatorului, în Basmele Românilor este 
grămădită întreaga psihologie a poporului nostru” (87—88). Seria exageraţiilor 
e încununată cu epitetul (foarte delavrancesc) patetic-retoric împărat al basmelor, 
epitet care se repetă, în chip molest, cu varianta împărarf povestitor; „Acest Im- 
părat al basmelor s'a stins lăsând vii şi neperitoare, de pe urma sa, un popor in- 
treg de zmei, de zmeoaice, de împărați şi împărătese, de Iele, de Muma pădurii, de 
balauri, de pasări măiestre, de voinci, de zâne, de feţi-frumoşi şi de cosânzene. 
Cine poate fi mai neîntrecut în împărăţia sa decât acest împărat povestitor?” (88). 

Şi acum: în atâta iperapreciere, e aproape surprinzător faptul să întimpini 
şi-o critică judicioasă ca aceasta: „când (Ispirescu) s'a încercat să creeze ceva 
din mitologia popoarelor antice, n'a izbutit; stilul lui glumeş, energic, bogat şi 
cald, fără să prinză de veste, sa prefăcut întrun stil sărac, nenatural şi indife- 
rent” (88)! 

lar noi tresărim în faţa acestei juste sesizări şi înclinăm cătră următoarea 
concluzie: Chiar faptul că în basmul popular românesc Ispirescu e atât de artist, 
iar în sujetele mitologiei antice atât de suficient (deşi, cronologiceşte, acestea vin 
pe urma basmelor româneşti — vezi Gh. Adamescu, Contribuţiune la bibliograția 
românească 1 130—131), denotă că Ispirescu e mai puţin „creator de cum voia 
să-l înfăţişeze Delavrancea; mai explicit basmul i s'a înfăţişat lui Ispirescu dela 
sine cu toată podoaba şi strălucirea sa nativă, pe când cutare povestioară luată 


de Linchiaşul sfătos din patrimoniul elino-latin, ni se prezintă numai în forma mai 


modestă pe care i-o putea da scriitorul Ispirescu. 
LECA MORARIU 


CE RONIG A 


DELA CONSERVATORUL DE 
MUZICĂ. — De câtva timp orizonturi 
mari largi par să conducă înalta insti- 
tuţie de artă din capitala Bucovinei. 
Săli de repetiţii sau pus la dispozizţia 
profesorilor, un etaj întreg sa amenajat 
pentru audiții publice, astfel că activi- 
tatea corpului profesoral pe lângă obli- 
gaţiunile de ordin didactic sa desvoltat 
şi într'o lature care fusese neglijată în 
parte până acuma, lafurea culturală, cea 
utilă societății. 

Încă din 'naintea Crăciunului au fost 
anunţate zece şedinţe muzicale de popu- 
larizare. Cu satisfacţie am urmărit cum 
s'a desfăşurat bogatul şi variatul pro- 
gram promis, în delicioasele porţiuni săp- 
tămânale de luni seară. Pivotul fiecărei 
şedinţe era câte o sonată p. piano şi vioa- 
ră din cele 10 ale lui Beethoven. Apoi 
variate combinaţii de muzică de cameră 
din autorii: Bach, Weber, Schumann. 
Brahms, Reger, Chaminade. Gaubert, 
Milhaud, D'Indi, Roussel, Debussy, Slo- 
venschi, Emmanuel, Enescu, etc. Ca in- 
terpreţi au fost D-nii Profesori: Director 
Paul Jelescu, Garabet, Papazoglu, Pavel, 
Popescu, Ungureanu, Haliţchi, Tarnav- 
schi. Un public de selecţie intelectuală 
a urmărit credincios acest ciclu de bine- 
cuvântată hrană sufletească, oferit în 
mod atât de desinteresat de apostolii sin- 
cer. ai divinei arte. 


PăteFriunos 


„Un suflet să cucerim şi munca noa- 
stră va fi răsplătită, dar când am cu- 
cerit atâtea?” a fost cuvântul de  închi- 
dere a ciclului de şedinţe muzicale, rostit 
de directorul Conservatorului care a gă- 
sit de cuviinţă să mulţumească distinsu- 
lui public care a înţeles să dea concursul 
unei înalte mişcări culturale printr'o pre- 
ze'ţă asiduă. 

lar activitatea pe acest tărâm conti- 
nuă încă sub altă formă. O serie de con- 
ferinţe sub auspiciile misiunei universi- 
tare franceze şi a cercului Franco-Ro- 
mân a fost anunţată de d. dir. P. Jelescu. 
Subiectele tratează diverse epoci din 
Istoria Muzicei Franceze: „La musique 
Frangaise ă lepoque Classique, Roman- 
tique, Contemporaine”. Prima conferin- 
ţă a şi avut loc Sâmbătă 27 Februarie. 
Expusă într'o limbă impecabilă (france- 
ză) în faţa unui auditor format mai mult 
din membrii Societăților „Amities Fran- 
caises”' şi „lCercle Franco-Roumain” şi a- 
companiată de audiții demonstrative (cla_ 
vecin, vioară, violoncello, corul şi or- 
chestra conservatorului), această  confe- 
rinţă a fost un eveniment neașteptat. Se 
aşteaptă cu multă nerăbdare celelalte 
două anunțate. 

Conservatorul mai anunţă un 
cert de muzică polonă sub 
Soc. „.Amicii Poloniei”. 


În acest timp activitatea 


con- 
auspiciile 


internă  di- 


(îi 

dactică e din „cela mai? intense. Cursuri 
noi au fost înfiinţate şi “cari se predau 
în mod gratuit 'spre a nu. iîmpovăra ta- 
xele elevilor: Muzică de cameră, Acom- 
paniament, Ansamblu orchestral, Cor. 

Trei producţii şcolare sunt anunţate la 
Teatrul Naţional cu programe foarte va- 
riate. 

Dar ceeace e mai minunat este 
fecta armonie care conduce această in- 
stituţie în sfere atât de înale şi fără de 
care sigur nu s'ar putea înfăptui atâtea! 

Pe cine să felicităm? 


per- 


MUSICUS 
IACOB C. NEGRUZZI. —- A murit 


Iacob Negruzzi, scriitorul care (cu toţi 
cei 90 ani de viaţă ai săi) nu sa ridicat 
peste ediţia l-a a „operei” sale, dar că- 
ruia. în schimb, i sau adus toate cin- 
stirile scriitoriceşti posibile, — şi a mu- 
rit |. Negruzzi organizatorul care a ştiut: 
să fie nucleul atâtor polarizări literari- 
ceşti, ceeace constitue o ur'aşă operă de 
autojertfire... 


„JUNIMEA LITERARĂ” — In zben- 
guirea unui întreg și adevărat juvenil stol 
de reprezentanţi ai literaturii creiatoare 
(printre cari Traian Chelariu prinde tet 
mai lămurite conture), „Junimea litera- 
ră” a distinsului nostru îndrumător cul- 
tural I. [. Nistor a împlinit (1931) patru 
Tustruri de viaţă, trecând astie! şi dân 
sa în incinta acelor venerabile înfăptuiri 
culturale. cu cari nu orce colţ de pă- 
mânt românesc se poate mândri. Cu a- 
portul beletristic al unor valori formate 
(Gh. Voevidca. Tr. WChelariu) sau gata 
să-şi lavede crizalida (Barbu  Sluşan- 
schi, Dragoş Vitencu şi ceilalţi). cu ope- 
ra de cosistenţă ideologică a unui Victor 
Morariu, Ernest Kall6s Liviu Marian și 
V. Gherasim, cu paginile (vai, atât de 
rare!) ale lui S. Găina-Arbiter, cu colabo- 
rarea incidentală şi atât de binevenită 


a reziduurilor latente (C. Mandicevschi, 
Al: Berariu), și cu -îniţeleapta conducere 
ce i-o poate da I. [. Nistor, veterana, 
dar frenetica Jun:me Jiferară stă gata să 
infrunte orcât sodom de ani. 


EXPANSIUNE CULTURALĂ BU- 
COVINEANĂ. — Cea de-a doua me- 
tropolă culturală a Bucovinei, sa putut 
revărsa deurăzi, din prisosul puternicei 
sale pulsaţii, chiar dincole de „Cordun'. 
Vrednica soc. „C. Porumbescu” de.a Su- 
ceava, condusă (efectiv) de d-l prof. 
Ilarion Berezniţchi și, artistic, de maistrul 
August Karnet, a putut deci încăpea (la 
21 Nov. 1931) cu opera lui Karl Zeller 
„Vânzătorul de paseri” chiar şi 'n Tea- 
trul Eminescu dela Botoşani. 

In zilele noastre când „limpul” unui 
oarecare Kehan-Racoviţă profesează atâ: 
de nedrepte injurii faţă de cei ce-au 
creiat (şi-l menţin) prestigiul Sucevii cul-" 
turale (din vremuri când speța Cehani- 
lor încă nu era ştiută în Bucovina), în 
zilele noastre când totuşi acelaş „Timp” 
apără cocoţarea fără concurs şi numai 
cu pişicherlic politic a cutărui nepot al 
lu; Maniu la directoratul spitalului din 
Suceava, — fapta soc. „C. Porumbescu" 
constitue cel mai binevenit mijloc de 


lămurire... 


DELA CEA MAI NEGLIJATĂ U- 
NIVERSITATE A ROMÂNIEI. — 
N-rele 7—8 (Iulie-August 1931) din ex- 
celenta „Revue internationale de socio- 
logie” (An. 39) a lui Gaston Richard, 
aduc, în cele 33 pagini cât cuprind ele, 
studiul sociologului dela Universitatea 
Cernăuţeană, d. Traian Brăileanu Lat 
et la communaute morale, Essai philo- 
sophique. —— Pe lârgă Seminarul român 
de literatură modernă şi folclor a luat 
fiinţă, din iniţiativă cu totul particulară 
(și fără de dotaţiile Institutului sotial 
al d-lui Gusti...), un Muzeu care, alături 

de atâtea exemplare urice din pub.iica- 
ţiile periodice bucovinene, expune in- 
strumente muzicale istroromâne, un ma- 
nuscris Eminescu. o scrisoare a lui 
Creangă etc. etc. ete. — Cu prilejul con- 
ferinţei d-lui 1. |. Nistor d. Ctitoriil> ro- 
mâneşti în Polonia, Universitatea. Cer- 
năuţeană şi-a sărbătorit aniversarea a 13 
am de Universitate rcmânezscă şi 25 ani 
de cursuri populare. — Din iniţiativa U- 
niversităţii Cernăuţene a luat fiinţă (la 
6/2) Cercul cultural franco-român dela 


Cernăuţi. — O prețioasă achiziţie a 


covinează să poată înimeri invârtirea 
surubarilor „culturale dela Bucureşti, a- 
tunci publicaţii ca aceasta ar putea fi per- 
fect bucovinene.— Temeinicul Institut de 
itorie şi limbă, condus de d-nii |. |. Nis- 
tor și V. Grecu, ne dăruieşte (cu ce ad- 
mirabile jertfe!) un nou volum de Codru 
al Cosminului. — Arhibogat şi sumptuos, 
Buletinul facultății de ştiinţe din Cer- 
năuți. vol. V fascic. 1, 1931. — Pilduitor 
de stăruitorul C. Brătescu dela facultatea 
ae şiinţe continuă să-şi împlinească con- 


t-ibuţia sa anuală închinată Dobrogei 


N. Papazoglu 


Universităţii  Cernăuţene: dl  Ghror- 
ghe Onciul, apreciat muzicolog. care 
în 4/V şi-a inaugurat lectoratul de 
muzicologie. -— Cu concursul bucovi- 
nenilor Tr. Brăileanu, Al. leșan. Sil- 
vestru Găina, lrina Balmuş și E. 
Kallos, Seminarul . pedagogic dela U- 


niversitatea Cernăutzană. (d-l C. Narly) 
prinde a publica (în tip. bucovineanului 
I. E. TYorouţiu) „Revista de. pedagogic” 
(An. 1 vol. 1, 1931, 211 pagini). Dacă 
s'ar întâmpla cândva ca şi o mână bu- 


culturale: „Analele Dobrogei” An. XII 
193]. — O foarte utilă ediţie a lui Ion 
Neculce, comentată de competentul Al. 
Prozopovici. 

DIVERSIFICARE ȘI CĂTRĂ CUL- 
TURA ITALIANĂ! — In sfârşit, anul 
1931/1932 i-a adus României cea dintâi 
echipă de crainici oficiali ai  etosului 
italian. Unul dintre acești atât de bine- 
veniţi înaintemergători, d. prof. Dr. Ed- 
gardo Giorgi-Alberti. a fost desemnat 
pentru Universitatea din Cernăuţi, unde. 

prezentat incintei universitare de mai- 
strul Ramiro Ortiz ş.-a inaugurat la 28 
Nov. 1931. cu cei mai făgăduitori sorţi, 
cursul de limba şi literatura italiană. 


VIOLONCELISTUL N. PAPAZO- 
GLU. — Concertul simfonic al „Crucii 
Roşii” (la 5 Febr. 1931 în Teatrul Naţio- 
nal din Cernăuţi), dirijat de d-nii Gh. 
Pavel, prof. de Wonservator și Căpit. R. 
Millea, a fost ilustrat prin concursul 
maistrului N. Papazoglu. 


PENTRU BUSTUL C. PORUM- 
BESCU. — În vederea concursului pen- 
tru bustul lui Ciprian Porumbescu. d-l 
loan Cărdei (profesor la lic. „Stefan cel 
Mare”) a pregătit un foarte izbutit bas- 
relief (vezi pag. 15). D-1 I. Cândei. 
născ. la 12 Sept. 1906 în Smârdan (Su- 
harău, jud. Dorohoi), e diplomat al Aca- 
demiei de Belle-Arte din Bucureşti. 

L. M. 


BUCOVINA CULTURALĂ. — Spi- 
cuim din articolul Istorie literară revizui” 
tă, revista „Datina” (Turnu-Severin) 
No. 7—9, 1931, următoarele: 

„Valul criticei estetice care ameninţa 
să inunde tot câmpul nostru literar, şi-a 
mai înfrânat dela un timp avântul. Pe 
deoparte a pălit încrederea în critica es- 
tetică prin relativismul în care fatal au 
căzut opiniile ei, iar pe de alta, printr'o 
reacțiune a criticei istorice, oropsită prea 
mult şi care simte azi nevoia de a se a- 
firma ca o condiţie necesară a înţelegerii 
operei. Semnalăm în ordinea acestei re- 
acţiuni — şi este întradevăr o reacțiune 
prin ostentaţia cu care critica istorică se 
impune — buletinul Mihai Eminescu de 
la Cernăuţi şi opera de rectificări a re- 
vistei Făt frumos din Suceava. Bucovina 
şi-a luat asupra-şi misiunea justei volo- 
pificări a istoriei literare sub semnul 
vechii ei tradiţii de muncă serioasă şi a- 


mănunțită”. 


CONSERVATORUL  'CERNĂU- 
TEAN. — Desfiintat, când... (la Bucu- 
reşti!...) se zvonise că are „numai 5 e- 
levi'', dar reînfiinţat când s'a verificat că 
are peste 100 elevi (şi vai cât de semni- 
ficativ e acest fel de a se informa şi mai 
ales de a decide al ogârijitei noastre ofi- 
cialităţi!), renăscutul Conservator  Cer- 
năuţean, i-a dezavuat, în chip superb, pe 
toți aceia cari îi cântăriau rostul de e- 
xistenţă — chiar şi prin  recent-in- 
cheiatul (22/2) ciclu de 10 audiții în 
care ni s'a popularizat muzică de Cha- 
minade, Weber, Debussy, D'Indy, Schu- 
mann, Bach, Faur6, Reger, Beethoven, 
Enescu ş. a. Meritul acestei academice 
afirmări artistice — care oarecum Con- 
tinuă şi tradiţia neuitatelor concerte sim- 
fonice de sub directoratul lui Al. 1. Zirra 
—— revine îndeosebi entuziastului director 
al Conservatorului Paul Jelescu, dar şi 
distinsei pleiade de profesori ai Conser- 
vatorului Cernăuţean între cari maistrul 
Nicu Papazoglhu, apoi violonistul Al Ga 
rabet (împreună cu eminentul pian al 
d-lui P. Jelescu, d-l Garabet ne-a dat 
tus-zece sonatele lui Beethoven), pia- 
niştii d-na Hedviga Haliţchi şi d. Tit 
'Tarnavschi. flautistul Hristache Popescu, 
clarinetistul Dim. Ungureanu. Gheorghe 
Pavel, eminent şef de orchestră, şi ceilalţi. 
în  „„Cernoviţul'””  Musikvereinului de 
peste 60 ani vârstă, ne trebue cât de 
multă muzică românească înaltă ! Şi, din 
fericire, ea ni se dă, din ce în ce tot mai 
izbânditoare. 


A. STEJARU 
„MESERIAŞUL ROMÂN”. — Te- 


meinica organizare românească 1) a me- 
seriaşilor români din hotarul. unde astăzi 
fraţii noştri moldoveni sunt luaţi în mi- 
traliere, e fapt cunoscut. Mai puţin cu- 


1) Deci nu cuzistă! Căci tot cuzismul 
atâtor decenii, nu ştim să fi realizat nici 
măcar atâta meseriaşism constructiv! 


DO 

noscută stăruie a fi închegarea sufletea- 
scă a acestor meseriaşi români, a cărei 
strălucită dovadă ne-a prilejuit-o Con- 
certul „Mes. Rom." din 20 Febr. a. c. 
D-l avocat dr. Aurel Morariu, îndru- 
mătorul şi organizatorul adevăraţilor me- 
seriaşi români, şi dirijor artistic al lor în 
acelaş timp, are bucuria de a ne fi dat un 
nou cor care contează alături de cele- 
lalte trei mari coruri româneşti (,„„Armo- 
nia”, .,Corul mitropolitan” şi „Tudor 
Flondor”) ale Cernăuţilor. lar ,„„mese- 
riaşi” cântăreţi ca d-nele Octavia Lupu- 
Morariu şi Teofila Apati, ori ca Păr. 
Gheorghe Prelici, primească şi aice recu- 
noştinţa acelei foarte distinse „elite ro- 
mâneşti', de „franco-română”, 
care nici nu visează ca să participe 
cândva la un „biet” concert meserieşesc... 


nuanţă 


„ARMONIA“. — Harnica  Armonie 
“Cernăuţeană îşi deapănă activita ea de 
parcă nu şi-ar fi isprăvit înghirlandarea 
atâtor înfăptuiri jubiliare, cu cari ne-a 
covârşit anul trecut. Academiile (de mu- 
zică şi declamaţie) — adevărate acade- 
mii — continuă cu o regularitate şi pre- 
cizie care denotă nebănuite reziduuri de 
posibilităţi şi suprize artistice. Un select- 
constituit auditoriu. vârstat şi cu multă 
tinereță şcolărească, nu mai pridideşte să 
urmărească aceste atât de precis debi- 
tate şi atât de bine ponderate agape de 
antrenare sufletească, în cari sau perin- 
dat: distinşi societari ai Teatrului Naţio- 
nal din Cernăuţi, în frunte cu directorul 
lor d-l Mişu Fotino, deci d-nele Lilly Bu- 
landra, Antoinette Călinescu, Ecaterina 
lonescu, Jenny Roşu şi d-nii: Nello Bu- 
cevschi, Gheorghe Carrusy şi Nicu Mi- 
huţă; reputate valori cantante ca d-nele 
Olga Făgărăşanu, Elisa Jerimcovschi, 
Octavia Lupu-Morariu şi Elisa Manug- 
Tabacaru şi d-nii Eusebie Saghin şi Di- 
mitrie Staroşciuc; reprezentanţii Conser- 


vatorului Cernăuţean, în frunte cu ener- 
gicul lor director d. Paul Jelescu (pian), 
deci d-na Hedviga Haliţchi (pian) şi 
d-nii profesori Al. Garabet (vioară), 
Hristache Popescu (flaut), Tit 'Tarnav- 
schi (pian) şi Dimitrie Ungureanu (cla- 
rinet); apreciaţii instrumentişti ai „„Ar- 
moniei'”, d-nele Octavia  Lupu-Morariu 
(pian) şi Elena căpit. Sidorovici (violi- 
nă), şi d-nii Victor Morariu, Eusebie Sa- 
ghin, Victor Grecu şi Viktor Weywara 
(violonişti), dr. Aurel Morariu (flaut), 
Eugen lIsar (alto), Leca Morariu (vio- 
loncel), Felix Hânich (pian) şi Nicu 
Gherman (chitară) ; cuartetul bărbătesc 
şi octetul mixt instruit de rutinaţii Amu- 
liu Liteanu şi Gheorghe Ulcraineţ; şi cua- 
tuorul de coarde al „Armoniei”, singurul 
cuator de coarde român în Cernăuţi 
(d-nii V. Grecu, E. Saghin, E. Isar şi L. 
Morariu). Dar, cum sa spus programa- 
tic, „„Armonia”” înţelege să-şi 
noima nu numai valorificându-şi elemen- 
tele sale „,consacrate”, ci şi tinzând să 
activeze cât mai multe energii latente; ni 
s'au prezentat astfel, în recitări d-ra Mi- 
nodora iMateiciuc şi d-l Matei Hoşbotă, 
în muzică pianul d-rei F. Cobilanschi şi 
al d-lor B. Abager, Valdemar Clain şi 
Mircea Luţa, şi corul soc. stud. teologice 
„Academia ortodoxă”. O minunată operă 
de desţelenire şi de angrenare în dome- 
niul colaborării culturale. 


exercite 


— Peste aceste mărunte potpuriuri ale 
Academiilor, Armonia s'a ridicat apoi, cu 
Marele său Concert din Teatrul Naţio- 
nal (15 Faur a. c.), la săvârşirea unei 
adevărate manifestări de hegemonie cul- 
turală românească, cum iarăşi i sa zis. 
Coruri mixte (dirijate magistral de pro- 
fesorul şi compozitorul Alex.  Zavulo- 
vici) cu soli (d-nele Elisa lerimcovschi. 
Olga Făgărăşanu, Octavia Lupu-Morariu 
şi d-l Dim. Staroşciuc), cuatuorul de 
coarde cu Schubert op postum în Sol- 

minor şi solurile E. lerimcovschi, O. Fă- 
gărășanu — dominate de valorile desă- 
vârsit proeminente Octavia Lupu-Mora- 
riu şi Eusebie Saghin—au cucerit unani- 
me elogii. S'a dat cuvenita cinste şi com- 
pozitorilor bucovineni: C. Porumbescu, 
pururi-regretatul Dionisie Para (î 1921), 
August Karnet („un  preafericit inter- 
pret muzical al lui Eminescu”), Dimitrie 
Făgărăşanu şi Alexandru Zavulovici. Şi 
acum un mic epilog! Intâmplarea vrea 
ca chiar în clipele acestea redacţia rev. 
„Făt-frumos” să primească Anuarul , Ar- 
moniei”' Semicentenare 1881—1931, Cer- 
năuţi 1931. Il deschidem la pag. 9: .„Che- 
stiunea bugetului odată atinsă, trebue re- 
levat iarăşi faptul că, cu toate demersu- 
rile făcute la cele mai înalte foruri în 
drept (bucureştene!). Armosia, în anul 


jubileului ei semicentenar, a beneficiat 


numai de... ofrande venite din partea 
generozității bucovinene”! Şi, ca să ilus- 
trăm din nou dăinuirea acelei sănătoase 
tradiţii de abnegaţie şi de 
care ,„Bucovina” şi-a cucerit-o din sufe- 
rinţa celor 141 ani de robie (tradiţie de 
care Bucovina poate fi geloasă şi pe care 
nimeni nu i-o poate desfiinţa!), de ce 
n'am mai cita din acelaş Anuar şi această 
Armo- 


cerbicie pe 


atât de caracteristică chemare a 
niei: „Armonia, rod istoric al unui vitreg: 
trecut de suferință. dar și de eroică au- 
todefensiune naţională; Armonia, mărtu- 
rie a intensivei culturalități bucovinene; 
Armonia. faptă. românească obârșită din 
izvorul de veşnică apă-vie al generoasei 
Iniţiative particulare; Armonia, viaţă a 
sufletului românesc artistic și cultural;— 
Armonia, vă cheamă sub steagurile ei! 


ELENA POPESCU 


O CÂNTĂREAȚĂ A BUCOVINEI. 


In seara de 22 Martie a avut loc la Ateneu festivalul 
centenarului Goethe, organizat de tânăra Societate a Ger- 
maniștilor Români, împreună cu Universitatea din Bucu- 
reşti. Festivalul a fost onorat cu înalta prezenţă a M. $. 


Regelui. 


Publicul bucureştean a avut o supriză dintre cel? 
mai alese, aseultând-o pe d-na Octavia Lupu Morariu, 
cântăreaţă apreciată și răsfăţată pe drept la Cernăuți. 

Programul scurt şi distins a culminat de sigur în 
final, eare i-a fost rezervat acestei alese cântărețe. O 
voce de contra alto, sinceră, curată, adâne vibrantă, 0 
interpretare inteligentă şi profund simțită a avut darul 
să cucerească definitiv auditorul. Insuşi alegerea pieselor 
(Cooper: Ave Maria; Schubert: Litanie ete.), solemne şi 
grave oarecum, desăvârşit armonizate festivalului de co- 
memorare, dovedeşte o fină înţelegere artistică. 

Dorim ca această cântăreaţă de mare valoare să se 
manifeste cât mai curând şi cât mai des la noi. 


Ziarul „Cuvântul Studenţesc”, Bucureşti VII, nr. 7 din 15 April 1932. 

